
ESIPUHE 

Tämä teos on julkaistu suomeksi Fennican (Suomen 
kansallisbibliografia) tietojen mukaan ensimmäisen kerran 
kymmenenä vihkosena vuosien 1899-1900 aikana. Vihkosten 
kääntäjä on tietojen mukaan Saima Grönstrand. 

Itse en ole kyseistä versiota saanut koskaan käsiini vaan 
ensimmäinen kosketus tähän teokseen oli vuonna 1899 julkaistu 
160 sivuinen kirja jossa ei mainita suomentajaa. 

Tämä versio jota pitelet kädessäsi, on näköispainos toisesta 
painoksesta vuodelta 1906, joka kansilehden mukaan on 
perinpohjaisesti korjattu suomennos. Tosin tässäkään versiossa 
ei mainita kääntäjää saati sitä mistä kielestä käännös on tehty. 
Tämä korjattu suomennos on hieman selkeämpi verrattuna 
vanhempaan painokseen mutta luonteeltaan täysin toisenlainen. 
Suurin ero lienee uudemman kääntäjän vähättely sekä hänen 
yltiöskeptillinen ja negatiivinen asenne kirjassa esitettyjä asioita 
kohtaan. Tätä asennetta ei vanhemmassa käännöksessä tule 
ilmi. Käännöksiä toisiinsa verrattaessa on mahdotonta sanoa 
onko ensimmäisen version kääntäjä jättänyt sanoja pois vai 
onko jälkimmäinen kääntäjä lisäillyt omia vähäteleviä sanoja 
lauseisiin. 

Ongelma tämän suhteen ratkeaisi jos käsillä olisi alkuteos 
josta käännös on suoritettu mutta niin kauan kun tätä ei ole 
saatavilla joudumme vain arvailemaan, kumpi käännöksistä on 
osuvampi. 


Julkaisija 



JOHDANTO. 

Se suosio, jolla minun vuonna 1886 julkaisemani teos 
eräistä sielutieteellisistä kokeista (Spiritisme ou fakirisme 
Occidental, O. Doin, Paris) vastaanotettiin, sekä ne kehot¬ 
tavat kirjeet, joita sen johdosta useat etevät tiedemiehet 
ja ajattelijat minulle lähettivät, velvottavat minua jatka¬ 
maan työtäni sekä julkaisemaan tämän uuden tutkielmani. 

Äskenmainittu kirjaseni on käännetty useille kielille 
ja sen toisen painoksen ovat sekä yleisö että sanoma¬ 
lehdistö vastaanottaneet yhtä suosiollisesti kuin ensimäi- 
senkin, syitä, jotka yllyttävät jatkamaan. 

Toiset kokeilijat ovat vahvistaneet minun esittämäni 
tosiasiat. Tahdon erittäin mainita linnotusväen komenta¬ 
jan de Rochat, jonka kirja »Määrittelemättömistä 
voimista» on herättänyt suurta huomiota tieteellisissä 
piireissä. 

Kukaan ei ole todenteolla epäillyt ainoankaan kokeeni 
todenperäisyyttä, sitä vähemmin kumonnut niitä toisilla 
kokeilla; päinvastoin, niinkuin jo sanoin. Edellytän ne 
sentähden hyväksytyiksi, älköönkä ihmeteltäkö, että nyt 
jätän kaikki kaunopuheliaat alkulauselmat, joilla ennen 
puolustelin itseäni, kun ro hk enin kirj otella tämmöisestä 
aineesta. Käyn nyt asiaan suoraan käsiksi ollenkaan välit¬ 
tämättä niistä, jotka eivät ole seuranneet aikaansa. Koet¬ 
takoot hekin avata silmänsä ja ha nkk ia tietoja, niin ym¬ 
märtävät mitä vastaisuudessa seuraa. 

Muutoin en suinkaan tahdo väittää esittäväni tässä 
kirjasessa useita ennen kuulumattomia tosiasioita tai ennen 

lausumattomia ajatuksia. »Ei ole mitään uutta auringon 
alla», ja sitäpaitse, niinkuin runoilija Goethe antaa Me- 
fistofeleen lausua: »Täytyy olla tyhmeliini tai tietämätön 
raukka, jos luulee keksineensä ajatuksen, jota ei kukaan 
ole ennen ajatellut.» Mutta minä luulen suorittavani hyö¬ 
dyllistä työtä, osottaessani, muun muassa, kuinka kauvas 
sielutieteelliseltä kannalta katsottuna kokeellinen fysiologia 
(luonnonelo-tiede) on meidät saattanut oman itsemme 
tuntemisessa ja mitä tietä tulevaisuuden sielutieteellinen 
fysiologia, sellaisena kuin minä sen olen käsittänyt, tulee 
kulkemaan. Tämä tulevaisuuden tiede, joka on jäl¬ 
leen solmiva yhteen muinaisajan tiedon katkenneen langan, 
auttaa meitä pääsemään hyvän matkaa eteenpäin elä¬ 
män tutkimuksessa. Uskallanpa ennustaa, että se on vievä 
meidät niin pitkälle, kuin aineeseen kiinnitetty älymme 
sallii meidän tunkeutua kuoleman tahi, mieluummin sanoak¬ 
seni, toisen elämän alueelle. 

Huolimatta muutamain positiivisen filosofian tulokas¬ 
ten asettamasta kiellosta ettei muka saa enää edemmäs 
yrittää, ei ihminen kuitenkaan voi luopua tutkimasta 
tämän elämän ensimäistä syytä ja sen viimeistä tarkotusta. 
Vaikka salaperäinen kuolon-jumalatar meille sanookin, 
ettei kukaan kuolevainen vielä ole hänen huntuaan kohot¬ 
tanut, niin ei se suinkaan merkitse, ettei kenkään konsa¬ 
naan sitä voisi tehdä, vaan on se pikemmin kehotus tietoa 
janoavalle sielulle sitä yrittämään. 

Pariisissa ja New-Yorkissa 1890. 


Tekijä. 




ENSIMMÄINEN OSA 


Suurmaailman, Makrokosmoksen, tutkielma. 


ENSIMÄINEN LUKU. 

SISÄLLYS: Se tie, jota tutkimuksessa on seurattava. — Suurmaailman tutki¬ 
mus. — Aikakautiset tulvat. — Veden ja jään siirtyminen toi¬ 
selta kohdalta maapalloa toiselle. — »Vedenpaisumukset.» — 
Vertailu eteläisen ja pohjoisen pallonpuoliskon välillä. — Maatu¬ 
neiden merieläinten jätteitä vuorokerroksittain maaeläinten kanssa. 
— Mitä on materia eli aine? — Atoomi ilman ulottuvaisuutta. 
— Energia eli voima. — Laki aineen pysyväisyydestä. — Atoomi 
on fluidumia. — Aineen läpäiseväisyys. — Molekyylien eli aine- 
hiukkasten ihmeteltävästi vaikuttavat liikunnot — Atoomipyörteitä. 
— Universum pyrkii ehdottomaan lepoon. — Usean aikakautemme 
oppineen mukaan osottaa filosoofinen analyysi kokemuksen tuke¬ 
mana, että aine on yhteenpuristettua voimaa muuttuvassa muo¬ 
dossa. — Ihmeellisintä kaikista kuvitelmista kutsumme todelli¬ 
suudeksi. 

Tämän kirjan kansilehdellä on suurilla kirjaimilla: 
Avaruuksien ja henkimaailman salaisuudet. Se 
on hyvin laajakäsitteinen nimitys, joka voi tuntua liian 
vaateliaalta näin pienelle kirjaselle. Tahdon kuitenkin 
tehdä parastani saadakseni tuon nimen oikeutetuksi ja 
koetan antaa lyhykäisen kuvauksen siitä universumista, 
kaikkeudesta, mistä itse muodostamme osan. 

Se, joka ei milloinkaan ole tuska sydämessä tuntenut 
seisovansa silmä silmää vastaan elämän ja kuoleman suu¬ 
ren kysymyksen edessä ja jonka sielu ei vielä ole kohon¬ 
nut jokapäiväisyyden vähäpätöisyyksistä, se tämän sivuut¬ 
takoon; tätä ei ole hänelle kirjotettu. 

Eikä tätä ole kirjotettu niillekään, jotka supistavat 
tieteen oman tietonsa ahtaisiin puitteisiin, vaan kyllä 
niille, jotka tutkimuksessaan tähtäävät korkeammalle va¬ 
loa kohti, ja jotka kysyvät itseltään, miksi he elävät 
tällä taivaankappaleella ja mikä voima heidät on tänne 
tuonut. Pyydän viimemainituista niitä, joiden silmiin 
nämä rivit sattuvat, hetkeksi keskittämään ajatuksensa, 
vetämään ne niin paljon kuin mahdollista pois kaikista 
ulkonaisista esineistä, niin sanoakseni kirvoittamaan ne 
aineesta, sillä ajatus on ainoa, joka on kyllin nopea teh¬ 
däkseen sen matkan, jolle nyt lähdemme. 

Kas tässä ensin se tie, jota aiomme kulkea: ajatuksissa 
vapauduttuamme maan vetovoimasta, siitä orjuudesta, joka 
meidät maahan sitoo, katselemme tätä maata hengen sil¬ 
millä ja tarkastelemme hetkisen sen pintaa. Sitten otamme 
vähäsen kappaleen sitä ainetta, josta samainen maa on 
muodostettu, ja koetamme päästä sen rakenteen perille; 
otamme sanalla sanoen lähtökohdaksi atoomin, hiukkasen, 
ja sitten jättiläisaskelin koetamme kohota äärettömiin 
korkeuksiin saadaksemme, jos mahdollista, jonkunmoisen 
käsityksen Makrokosmoksesta, suurmaailmasta. 

Sen jälkeen astumme jälleen alas omalle taivaankappa¬ 
leellemme etsiäksemme sieltä Mikrokosmosta, pienois¬ 
maailmaa, ja tutkiaksemme sen anatomiaa ja fysiologiaa 
vertaamalla sitä alkukuvaansa. 

Jättiläislennossamme taivaiden syvässä eetterissä leväh¬ 
dämme hetkisen eräässä tuon äärettömän avaruuden koh¬ 
dassa etsiäksemme kolmatta perusaatetta, kolmatta »todel¬ 
lista olemista», joka Aineen ja Voiman yhteydessä muo¬ 
dostaa elollisen kaikkeuden, Universumin. 

Tämä kolmas perusaate ihmisessä, sen riippumattomuus 
ja sen eläminen, aineesta erotettuna, tulee olemaan tutki¬ 
muksemme tärkeimpänä esineenä. 

* * 

* 

Tiedetään, että muutamat oppineet (emme tarkota 
ainoastaan virallisia tiedemiehiä), nojautuen valtamerien ja 
mantereiden muotoon ynnä, kuten vakuuttavat, muuta¬ 
miin perinnäisiin, salaperäisiin’ tietoihin, väittävät mitä 
hirveimpiä luonnonmullistuksia tapahtuvan jokaisen 25,000 
vuoden tai vähän pitemmän ajanjakson kuluttua, jonka 
muka määrää päiväntasauspisteiden taaksepäin 
siirtymiseksi nimitetty tähtitieteellinen ilmiö. Nämä 
mullistukset ovat hirveitä tietysti vain niille kansoille, 
jotka elävät ja lii kk uvat tällä meidän pienoisella maa¬ 
pallollamme; sillä ne tuskin voivat herättää huomiota 
naapuripalloillamme, Jupiterissa ja Marsissa, elleivät näi¬ 
den tähtien asukkaat ole meitä edistyneemmät tähtitie¬ 
teellisessä näköopissa. 

Maan akselin kallistumissuunnan muuttumisesta muka 
seuraa, että maa asettuu suurta magneettiaan, aurinkoa, 
kohti siten, että sen painopiste siirtyy toiselta puolen 
päiväntasaajaa kappaleen matkaa vastakkaiselle puolelle. 

Tästä taas muka johtuisi vesijoukkioiden siirtyminen 
toisaalle; niillä kun juoksevan olotilansa vuoksi on luon¬ 
nollinen taipumus valua sille puolelle, mihin vetovoima 
on suurin (josta vuoksi ja luode ovat todistuksena). 

Jos tämä kaikki jäisi tähän, ei e hk ä niin kovin kau¬ 
heata onnettomuutta tapahtuisi, mutta kun vedenpinta 
alenee sekä sillä kohdalla, mistä maan napa siirtyy pois, 
että muuallakin, niin halkeaa sitä peittävä suunnaton 
jääkupu, jota ei vesi ole enää pidättämässä. Nämä jää- 
röykkiöt, joiden paksuus on jopa 40 ja 50 kilometriä ja 
joita on muodostunut pohjois- ja etelänavalle, mistä vesi 
vetäytyy pois, siirtyvät yhtäkkiä ja kamala mullistus 
seuraa: päällekkäin kasautuneet jäälohkareet, suuret kuin 
valtakunnat, korkeat kuin monenkertaiset Himalaijavuoret, 
romahtavat alas, syöksevät edestään vesijoukot ja tem¬ 
pautuvat niiden mukana, lakaisten tieltään mantereet ja 
siirtäen paikasta toiseen vuorenkokoisia kallioita, n. s. 
siirtokiviä. Suolanen merivesi tulvaa kaikkialle, paitsi 



joillekuille ylängöille ja vuorenharjuille. Sitten kun syvä 
hiljaisuus on levinnyt yli muinaisten mantereiden, jotka 
ynnä kaikki mitä niillä oli, lepäävät haudattuina, on suo¬ 
laisen valtameren syvyydestä kohonnut uusia maita, hap- 
pamen liejun ja outojen kasvien peittämiä. Ikäänkuin 
meripedot, jotka merenvehreinä ja kammottavina myrskyn 
jälkeen nousevat pauhaavien aaltojen helmoista, ilmesty¬ 
vät ne äkkiä hämmästyneen auringon säteiden eteen. 

Nämä liejuiset mantereet, jotka vastikään kohousivat 
meren pinnalle, joutuvat nyt myös niiden ihmisten nähtä¬ 
ville, jotka ovat pelastuneet tuosta suuresta luonnonmul¬ 
listuksesta, josta muinaistaru meille säilyttää muiston 
vanhojen uskontojen pyhissä kirjoissa tavattavissa veden¬ 
paisumuskertomuksissa. 

»Silmäilkää maapalloa», sanovat tämän vesitulva-opin 
suosijat, »ja katsokaa miten erilainen eteläinen pallonpuo¬ 
lisko on kuin pohjoinen, Viimeksimainitulla on enemmän 
mantereita, edellisellä sitävastoin enemmän meriä, ovatpa 
ne miltei kaikki sinne vetäytyneet. Ylänköjä ja vuoren¬ 

huippuja on siellä runsaasti meren saarien muotoisina. 
Ja vieläpä kaikki manteret, Pohjois- ja Etelä-Amerika, 
Afrika, Intia, suuret indo-kiinalaiset niemimaat päättyvät 
terävään huippuun sitä pallonpuoliskoa kohti, minne vesi- 
joukot ovat vyöryneet. Mihin on joutunut ja mikä on 
se Atlantis, jonka muisto on elänyt kautta aikojen ja 
jonka jo vanhan ajan Plato on tehnyt kuuluksi, ellei tuol¬ 
lainen meren nielemä mantere?» 

»Mitä osottavat», huomauttavat he, »nuo vuorottaiset 

ja toinen toisensa päälle kerroksittain maatuneet meri¬ 
eläimet, allaan kerros maa-eläimiä ja sitten taas meri¬ 
eläimiä, joita löydämme pelloistamme, jopa vuoristamme- 
kin, mitä muuta kuin että aurinko on samalla paikalla 

valaissut milloin valtamerta milloin asuttua manteretta.» 

Vaan jättäkäämme tämä meidän näkökannaltamme 

vähäpätöinen aine sikseen: meidän ajatuksemme liitelee 
vapaana, aineellista siteistä irtonaisena maanpinnan ylä- 

puolella, yli näiden jättiläismäisten kappalten, jotka tör¬ 
määvät yhteen ja paukkuvat ja täyttävät ilman vaahdolla 
ja lumentuprulla, yli näiden mantereiden, jotka kaikkien 
elollisten olentojen kerällä, mitä niiden pinnalla oli, ker¬ 
ran syöksyvät valtamerien mustiin syvyyksiin; meidän 
ei tarvitse pelätä muuta kuin noita suuria ajottaisia mul¬ 
listuksia. Mitäpä merkitsee yksi vedenpaisumus enemmän 
tahi vähe mm än: ne eivät voi häiritä meitä etsiessämme 
ehdottomasti oikeaa, ja me käsitämme niin hyvin miten 
Arkimedes, hurmaantuneena ajatellessaan kaikkea mikä 
häntä ympäröi, pelkäämättä katsoi silmiin ihmispetoa, 
jonka verenhimoinen miekka teki lopun hänen tieteelli¬ 
sistä harrastuksistaan surmaamalla hänet. 

Alottakaamme siis suurmaailmaa koskeva tutkimuk¬ 
semme. 


* 


* 


Filosoofmen analyysi (erittely), niinhyvin atoomioppi 
kuin myös oppi kemiallisista suhdeluvuista, molemmat 
johtuen niistä määrätyistä ja pysyväisistä suhteista, jotka 
kappaleiden keskinäisissä yhdistymisissä havaitaan, anta¬ 
vat syytä otaksumiseen, että aine on yhdistetty erinomai¬ 
sen pienistä perushiukkasista, jotka ovat keskenään ryh¬ 
mittyneet eri tavalla. Näitä perushiukkasia nimitetään 
molekyyleiksi. Mutta analyysi menee vielä pitemmälle: 
nämä molekyylit, miten pieniksi niitä otaksummekin, ovat 
itse vuorostaan yhdistyksiä toisista perushiukkasista, »jaka¬ 
mattomista», niinkuin nimi sanoo. Näitä molekyylien 
alkuaineksia kutsutaan atoomeiksi. 

Jos kysymykseen: »Mitä on aine, materia?» vastaisi: 
»Se on jotain, jonka voimme nähdä ja jota voimme kos¬ 
kettaa; se jakautuu perushiukkasiin, jotka eivät kuiten¬ 
kaan ole aineena olemassa», niin luulenpa että moni häm¬ 
mästyisi kuullessaan tällaisen määritelmän. Ja kuitenkin 
juuri sitä vakuuttavat etevät, jopa etevimmät, niistä henki- 

löistä, jotka puolustavat oppia niinsanotusta atoomista 
ilman ulottuvaisuutta. 

En tiedä varmaan, ovatko vanhat kreikkalaiset filo- 
soofit pohtineet tätä kysymystä, mutta vertauskuvallisesti 
siitä kyllä puhuvat muinaisintialaiset viisaustieteilijät. 
Kaikissa tapauksissa on sen esittänyt 18-vuosisadan loppu¬ 
puolella P. Boscowitch. Oppineet, sellaiset kuin Ampere, 
Faraday, Cauchy y. m. ja filosoofit Dugald-Steward, Victor 
Cousin, Vacherot (Revue des deux mondes, elokuulla 1876) 
y. m. ovat kaikki lämpimästi puolustaneet ulottuvaisuutta 
puuttuvan atoomin oppia, jota oppia ei pidä sekottaa 
siihen teoriaan, minkä kannattajia ovat olleet muun 
muassa Hume, Flamilton, Stuart Mill ja Coyteux, ja minkä 
mukaan ei mitään ole olemassa. Gorgias, kuuluisa 
kreikkalainen sofisti Leontiumista, opetti tätä oppia, ettei 
mitään ole olemassa, jo 400 vuotta ennen meidän ajan¬ 
lukuamme. 

Mikähän siis atoomi olisi? Matemaattinen olettamusko? 
Ei suinkaan, mutta aineen alkuosat näyttävät olevan samat 
ja samanlaiset kaikilla kappaleilla. Kullantekijät koetti¬ 
vat ja koettavat vieläkin tämän käsityksen perusteella 
muuntaa metalleja. Voisihan sitäpaitsi tapahtua, että tässä 
kohdassa voima ja aine yhtyisivät ja sulautuisivat toi¬ 
siinsa. Palaamme tuonnempana tähän aineeseen. 

Olkoon tämän asian laita miten tahansa, ei atoomi 
voi tuon suuren aineen pysyväisyyslain nojalla, jonka 
Lavoisier lopullisesti määritteli, liikkeistään ja alituisista 
siirtyilemisistään huolimatta muuksi muuttua eikä hävitä; 
se on häviämätön ja muuttumaton. Se on ainoastaan 
juokseva, pyörivä, kieppuva alje siitä yltyleisestä vetelä- 
aineesta, fluidumista, josta aine on muodostunut (Elelm- 
holtz, William Thomson, Tait y. m.). 

Olisikohan sitte voima, joka elähyttää atoomin niin 
huimaavaan liikuntoon, ettei mielikuvitus voi sitä edes 
aavistaa, se todellinen vaikutin, joka kiinnyttää mole¬ 
kyylin, ja eikö tämä olisikaan muuta kuin tivistettyä 

voimaa? Pelkkä teoria! . . . Yhtäkaikki on asianlaita se 
että aikamme fyysikot ovat yksimielisiä siitä, että mitä 
tiviimmilläkin kappaleilla ainoastaan näennäisesti on 
keskeytymätön, eheä pinta. Esimerkiksi: ontto hopea- 
pallo, ilmanpitävästi kiinni juotettu ja sisältävä vettä. 
Jos koputtaa tätä palloa vasaralla alasinta vastaan, tihkuu 
joka vasaran lyönnillä vettä kaikista metallin huokosista 
ja keräytyy pieninä helminä sen pinnalle (Florensilaisten 
akadeemikkojen koe). Toiset tosiseikat osottavat, että 
käsitys kappaleiden aineen läpäisemättömyydestä on eh¬ 
dottomasti väärä. Puhumattakaan alkoholin ja veden 
seoksesta, joka täyttää pienemmän koon kuin noiden 
molempien eri aineiden alkuperäiset koot yhteenlasket¬ 
tuina — sillä tässä on saattanut muutos tapahtua kokoo- 
mussuhteissa — niin osottavat kumoamattomat läpäise- 
väisyysilmiöt, jotka sielullisen voiman vaikutuksesta 
syntyvät — kuten esim. että lasirengas ja norsunluuren- 
gas äkkiä näkyvät yhtenä vitjana eikä kummastakaan 
voi havaita jälkeäkään katkeamisesta — nämä tosiseikat 
todistavat, sanon minä, täydellisesti, ei ainoastaan kap¬ 
palten läpäiseväisyyden vaan myös niiden molekyyliraken¬ 
teen särkemisen ja uudestaan eheäksi muodostamisen 
mahdollisuuden erinäisten voimain avulla, joita lähimmän 
tulevaisuuden tiede tulee tutkimuksissaan erityisesti sel¬ 
vittelemään. 

Molekyylien suuruuden voi korkeintain otaksua mil- 
joonas-osiksi millimetristä ja jos ottaa lukuun sen verrat¬ 
tain laajan tilan, joka ne erottaa toisistaan, täytyy kuutio- 
millimetrissä laskea niitä olevan triljooneja, kvintiljooneja 
ja sekstiljooneja. 

Ne ovat alituisessa liikkeessä ponnahdellen herkeä¬ 
mättä kaikille suunnille, kiivaan veto- ja pakovoiman 
alaisina, josta liikkeestä mikroskoopillisten hiukkasten 
»browninen» liike epäilemättä vain on heikko kajastus. 
Voi saada jonkunlaisen käsityksen tästä huimaavasta pyö¬ 
rimisestä kun kuulee, että vedyn molekyylit tavallisessa 

paineessa ja lämpömäärässä kiitävät noin 2,000 metrin 
nopeudella sekunnissa, ja että jokainen niistä saa samassa 
ajassa naapureiltaan noin 17 miljaardia sysäystä. »Juuri 
se pommitus, jonka tämä pienen-pienten luotien sysimi¬ 
nen ympärillään olevia pintoja vastaan saa aikaan, muo¬ 
dostaa kaasujen pingotuksen», sanoo herra E. Jouffret 
eräässä merkillisessä teoksessa, jossa on monta suurta 
oppia todistavaa selitystä aineen rakenteesta (Johdatus 
voiman tutkimiseen, Pariisi 1883). 

Eräät oppineet, samoin kuin ennenmuinoin Intian ja 
Egyptin salaisiin tieteisiin perehtyneet viisaat, ovat sitä 
mieltä, että jokainen lukuisista atoomipyörteistä muo¬ 
dostunut molekyyli on ikää nk uin kiertotähdistö, aurinko¬ 
kunta, kaikkine »liikunnon ja elon vivahduksineen», jota 
elämää nykyaikaisten intialaisten pandiittien mukaan 
johtavat alemmat alkeelliset älyvoimat (elementaarit). 
Kappaleet, ollen molekyyleistä muodostuneita möhkäleitä, 
olisivat siis verrattavia linnunrataan taivaalla ja haihtu- 
vaisiin tähti-usviin. 

Lyhyesti: jos otamme tuiki pienen osan mitä ainetta 
tahansa ja ajattelemme sen jaetuksi tuhansia kertoja, 
saamme lopulta molekyylin, tuon pienen-pienen hiuk- 
keen, jota väkevimmätkään suurennuslasimme eivät voisi 
meille näyttää, ellei niiden suurennuskykyä olisi tuhat- 
kertaisesti lisätty. Ja tämä molekyyli on itse yhdistys 
atoomeja, voimapyörteitä, jotka erilaisilla liikunnoillaan 
synnyttävät aineessa havaitsemamme eri muodot. Vähäi¬ 
nen kappale dynamiittia, johon on koottu suunnaton 
määrä mekaanista voimaa, on sattuva, vaikka tosin 
karkea kuva molekyylistä, sellaisena kuin se on oppi- 
neimpana tiedesuuntain mukaan. Dynamiitin mekaanista 
voimaa verrataan silloin aineen alkuperäiseen voimaan, 
ja kaasuja, jotka dynamiitissa ovat välillisesti tivistettyjä 
kemiallisilla käsittelyillä, verrataan eetteriin, muodostu¬ 
neena atoomeiksi molekyylissä. Aine olisi niinmuodoin 
vain voiman ilmaisumuoto. 

Emmekö olisi tämän aineen analyysin ja niiden tulos¬ 
ten johdosta, joihin se vie, oikeutetut Humen, Berkeleyn, 
Hamiltonin, Stuart Millin, Coyteux’n y. m. tiedemiesten 
tavoin otaksumaan, ettei todellisuudessa mitään ole ole¬ 
massa? Kyllä, ellei maailmassa löytyisi muuta, kuin 
ainetta ja voimaa, sillä voima itse — niinkuin edempänä 
saamme nähdä — pyrkii ei katoamaan, vaan levähtämään 
»seitsemäntenä päivänä», ja dynamisesta (toimivasta) muut¬ 
tuakseen ainoastaan potentiaaliseksi (mahdolliseksi). Toi¬ 
sin sanoen, kaikkeus, universum, osottaa taipumusta ehdot¬ 
tomaan lepoon. 

* * 

* 

Lopettaessamme tämän lyhykäisen tutkielman, joka 
kuitenkin on antanut meidät ajatuksinemme sukeltaa 
äärettömän pienuuden syvyyksiin, määrittelemme mieli¬ 
piteemme. Huolimatta siitä rakenteesta, minkä tieteen 
nykyiset päätelmät aineen ominaisuuksista voivat sie¬ 
lussamme herättää, en minä usko, että meidän täytyy 
hyväksyä se oppisuunta, josta äsken puhuimme ja jonka 
mukaan ei mitään ole olemassa. Yhtäkaikki on meidän 
pakko tehdä se loppupäätös näiden analyysien (erittelyjen) 
edessä, jotka näyttävät meille kappaleet niin toisenmoi- 
sina kuin mitä me tavallisesti kuvittelemme niiden ole¬ 
van, että muoto alinomaa pettää meidät. Aistie mm e epä¬ 
täydellisyyden nojalla saattaa sentähden pitää tosiasiana, 
että se, jota me nimitämme todellisuudeksi, on 
suurin kaikista kuvitelmista. 



TOINEN LUKU. 


SISÄLLYS: Kaiken yleinen yhteys. — Vanhanajan viisasten tieto oli syvä ja 
ja laaja; nykyiset keksinnöt sen todistavat. — Syy miksi he eivät 
sitä levittäneet. — Tarpeellista kohottaa ajatuksensa jokapäiväi¬ 
syydestä, voidakseen paremmin käsittää olioita. — Mitä tekijä 
tarkoittaa nimityksellä zone lucide. — Kaikki verrannollista ja 
johtopäätökset siitä. — Laplace’n mielipide. — Voiman aineel¬ 
listuminen. Maailmojen synty. Aurinkojen ja kiertotähden muo¬ 
dostuminen. — Laplace’n käsitys asuttujen maailmojen moninai¬ 
suudesta. — Maailmojen loppu. — Braman yö. — Mihin joutuu 
ihmisen tietoisuus keskellä maailman kaikkeuden raunioita? — 
Ihminen on solu korkeimmasta olennosta. — Niinsanottujen kiinto- 
tähtien liikuntanopeus. 


Lukija älköön ihmetelkö, jos tekijä, ennenkuin ryhtyy 
tarkastamaan ihmistä ja hänen olentoaan, on katsonut 
tarpeelliseksi ensin tehdä hiukan selkoa siitä suuresta 
kokonaisuudesta, missä jokainen niistä molekyyleistä, jokai¬ 
nen niistä atoomeista, joista juuri olemme puhuneet, hiekka- 
jyväsestä äärettömiin aurinkoihin asti, on yhteen sidottuna, 
toinen toiseensa kahlehdittuna siteillä, joiden langat ovat 
silmälle näkymättömät, vaan jotka ajatus aavistaa ja kä¬ 
sittää. 

Tässä kappalten tutkimisessa ovat vanhanajan viisaat 
olleet opettajiamme; siinä kohden heitä ei voi liiaksi ylis¬ 
tää. Eivätkö uusimman tieteen keksinnöt opeta meitä 
joka päivä selvemmin käsittämään monta kohtaa heidän 
kirjotuksissaan, jonka tarkotuksen meitä edellinen suku¬ 
polvi saattoi ainoastaan hämärästi aavistaa? Spektraali- 
analyysi esim., joka osottaa perusaineiden yhtäläisyyden 
tähdissä — näissä auringoissa, jotka valaisevat ja elos- 
tuttavat lukemattomia maapalloja — ja meidän aurin¬ 
gossamme; tämä sama analyysi eli erittely, joka antaa 
meidän niin sanoaksemme kouraantuntuvasti havaita, että 

aurinko ja maa ovat aineelliselta kokoonpanoltaan ihan 
samanlaiset, samalla osoittaen, mistä maa on kotoisin, — 
eikö se selitä meille seuraavia Pytagoraan oppilaan Lysiin 
kirjottamia rivejä, joita mainitaan nimellä Pytagoralaisten 
kultaiset säkeet: 

Jos sen, oi, taivas suo, sinä huomaat, että tää luonto, 

Kaikessa kaltaisensa, on kaikkialV yksi ja sama. 

Meidän tulee sentähden koettaa nykyaikaisen tieteen 
soihdun valossa selittää niitä vanhan ajan tieteen hiero¬ 
glyfisiä vertauskuvia, jotka ovat meille säilyneet. Minkä- 
tähden ovat kaikki vanhat, pyhät kirjailijat (pakanalliset, 
juutalaiskristityt y. m.) sellaisella mielihyväliä ja sellaisella 
yksimielisyydellä toistelleet, että »Jumala teki ihmisen 
omaksi kuvakseen», tahi että ihminen on »mikrokosmos», 
pienoismaailma, joka rajotetummassa merkityksessä on 
juuri samaa? Siitä syystä, että useimmat näistä kirjaili¬ 
joista, perehtyneinä erääseen tietämykseen, jota ihmisten 
suuri joukko epäilemättä ei vielä ansaitse tuntea, oli¬ 
vat keksineet yhdenmukaisuutta ihmisen ja kaikkeuden 
kokoonpanossa; he olivat kokeiden avulla saaneet tietää, 
että »pyhän tetraadin» alkuainekset löytyvät ihmisessäkin. 
He eivät ole odottaneet F. Baconia keksimään kokeellista 
tutkimustapaa, vaan eivät myöskään ole joka ilmansuun¬ 
nalle levittäneet luonnosta ihmisilmoille kaivamiaan salai¬ 
suuksia: pyhä tarkotti heillä sitä, jota suuri yleisö ei 
saanut tietää. Vaan koska he eivät tahtoneet, että heidän 
keksintönsä häviäisivät, ovat he puhuneet niistä hämärin 
lausein; he ovat verhonneet ne vertauskuvallisiin puheen¬ 
parsiin, jotka voisivat olla heidän oppilastensa muistia 
tukemassa tai elvyttäisivät jalon ja ylevän vaarinottajan 
älyä, jossa ne sitte kerran uudelleen henkiin heräisivät. 

Ei, ymmärtääkseen elämän sisintä ydintä ei suinkaan 
ole hyödytöntä ryhtyä vertailevaan tutkimukseen kaik¬ 
keuden ja ihmisen, Makrokosmoksen ja Mikrokosmoksen, 
kesken. 

Sitäpaitse ei voi saada varmaa, selvää käsitystä asioista, 
ellei kohota sieluaan tavallisten ajatustapojen yläpuolelle, 
joista usein syntyy enakkoluuloja, vääriä arveluja, harha¬ 
luuloja meitä ympäröivästä maailmasta. On välttämätöntä 
temmata sielunsa ainakin hetkeksi pois jokapäiväisyyden 
ahtaista puitteista ja niistä vähäpätöisistä olosuhteista, 
joissa se liiankin halukkaasti kutistuu. Kuvitelma ihmis¬ 
luonnosta kuuluu edellisiin. 

* * 

* 

Ajattelija Spinoza on sanonut, että kaikkea täytyy 
katsella ijäisyyden näkökannalta. Minä menen vielä 
pitemmälle ja sanon, että täytyy oppia katselemaan kaik¬ 
kea tilan ja ajan, äärettömyyden ja ijäisyyden 
kannalta. Miten monet suuret tapahtumat, miten monet 
korkeat asemat meistä tuntuisivatkaan ylen vähäpätöi¬ 
siltä, jos niitä tarkastaisimme näiden mittakaavojen mu¬ 
kaan! Mutta se on sellaista ajatustyötä, johon ei jokainen 
kykene; non licet omnibus . . . 

Toinen, myös tärkeä, ehto on, että parannumme siitä 
henkisestä ylpeydestä, joka liiankin usein seuraa huonoa 
tieteellistä kasvatusta ja epätäydellisiä erikoisopinnolta, 
jommoisia useinkin tapaa meidän aikanamme. Monet 
henkilöt, jotka ovat hyvin eteviä jossakin tietämyksemme 
erikoisalassa, luulevat olevansa oikeutetut lausumaan rat¬ 
kaisevia arvosteluja kaikesta ja työntävät luotaan kaikki, 
mikä on uutta ja vierasta heidän käsitykselleen, useinkin 
vain siitä ainoasta syystä (jota eivät aina tahdo itselleen- 
kään myöntää), että jos asianlaita niin olisi, eivät 
he olisi voineet siitä olla tietämättömiä. Minä 
puolestani olen usein tavannut tällaista itseviisautta ihmi¬ 
sissä, joiden kasvatuksen ja opintojen olisi pitänyt suojella 
heitä tästä ikävästä luonteen virheestä, elleivät vaan olisi 
olleet »spesialisteja», erikoistutkijoita, jotka riippuivat 
kiinni erikoistieteistään. Itsensä luuleminen muita vii¬ 
saammaksi osottaa jommoistakin kykenemättömyyttä. 

Lyhyesti: niiden älyjen luku, joiden tiedoissa on auk¬ 
koja, on suurempi kuin tavallisesti luullaan. Samoin 
kuin muutamista ihmisistä on kovin vastenmielistä ope¬ 
tella soitantoa, matematiikkaa j. n. e., on toisten ihan 
mahdotonta suorittaa eräitä laatuja abstraktista ajatustyötä. 
Monet henkilöt, jotka ovat kunnostautuneet millä inhi¬ 
millisellä toiminta-alalla tahansa: lääketieteessä tai kaupan¬ 
teossa, kirjallisuudessa tai teollisuudessa, eivät luultavasti 
olisi vähääkään onnistuneet, jos olisivat valinneet — niin¬ 
kuin moni muu, joka on toisten tiellä täällä maailmassa — 
elämänuransa ulkopuolelta sen rajoja mitä tahtoisin nimit¬ 
tää heidän »zone lucide’ksi» (valopiiriksi), käyttääkseni 
vertausta tulimaj akasta, joka yönaikaan heijastaa valoa 
yhdelle suunnalle kir kk aana sädevyönä, minkä ulkopuo¬ 
lella on vaan varjoa ja epävarmuutta. Joka ihmisellä on 
»valopiirinsä», kooltaan, kantavuudeltaan ja loistoltaan 
erilainen kunkin olemuksen mukaan. 

On asioita, jotka ovat muutamien nerojenkin käsitys¬ 
kyvyn yläpuolella: heidän valopiirinsä ei niihin ulotu. 

Hyödytöntä on muuten tästä enempää puhua. Joku 
pahansuopa arvosteliia voisi näissä huomautuksissa tuntea 
itsensä ja kostoksi syyttää minun itseni valinneen aineen, 
joka on oman valopiirini ulkopuolella. Siitä minua kait¬ 
selmus varjelkoon! 

* * 

* 

Jos irrotamme ajatuksemme näistä aineen atoomisista 
syvyyksistä, joihin sen olemme laskeneet, jos johdamme 
sen takaisin avaruuteen ja katselemme makrokosmosta 
äärettömässä avaruudessa, niin huomaamme, ettei vertaus 
ainehiukkasen ja tähtiusvan välillä ole mahdoton. Me 
emme tunne ainehiukkasten liikuntoa määrääviä lakeja; 
ja jos olemmekin enemmän perehtyneet niihin lakeihin, 
jotka ohjaavat taivaankappaleita meidän aurinkokunnas¬ 
samme, ei meillä kumminkaan ole tietoa niistä laeista, 
joista kiintotähtien liikunnot johtuvat. Mutta mikään ei 

meitä estä edellyttämästä, että koska luonnon lain mukaan 
kaikki on verrannollista (suhteellista), ainehiuk- 
kasen liikkeitä, sellaisina kuin niitä ajattelemme, saattaa 
verrata kiintotähtien ja niiden seuralaisten (kiertotähden) 
liikuntoon, huomioon ottaen tietysti, että ainehiukkasen 
liikuntoaika lienee suhteellinen siihen tilaan, missä tämä 
liikunto tapahtuu. Ja jos näillä hiukkasilla, näillä »atoo- 
mien välisillä» kiertokappaleilla, eläisi järjellisiä olentoja, 
joiden koko olisi suhteellinen heidän maapalloonsa, eivät 
he huomaisi näitä kiivaita liikkeitä enempää kuin mekään 
huomaamme maamme nopeutta, joka sentään lennättää 
meitä avaruuden halki noin 30 kilometriä sekunnissa; hei¬ 
dän elämänsä, joka olisi yhtä lyhyt kuin nopein ajatus, 
kuluisi mahdollisesti toimissa, verrattain yhtä monilukui¬ 
sissa ja pitkällisissä, kuin meidänkin, joskaan ei yhtä mität¬ 
tömissä kuin meidän yleensä ovat: heistäkin tuntuisi aika 
yhtä pitkältä, kuin meistäkin, eikä heidän ylpeytensä 
töittensä suuruudesta kenties missään suhteessa olisi vähempi 
ihmisten ylpeyttä ... ja olisipa se yhtä oikeutettuakin. 

Tämä peruslaki kaiken verrannollisuudesta oli Lapla- 
ceTla täysin selvillä, kuten seuraava kohta hänen teok¬ 
sessaan »Maailman järjestelmän esitys» osottaa: »Eräs 
tämän (vetovoiman) ihmeellisistä ominaisuuksista on se, 
että jos kaikkien avaruudessa liikkuvien kappalten koko, 
niiden välimatka ja nopeus lisääntyisi ja vähenisi samassa 
suhteessa, niin ne kulkisivat aivan samallaisia ratoja kuin 
nytkin, niin että mailman avaruus aina näyttäisi katsojasta 
samanlaiselta. Tämä ulkomuoto on siis riippumaton siitä 
absoluuttisesta (ehdottomasta, muuhun suhteettomasta) 
liikkeestä, mitä universumissa voi olla. Yksinkertaisuus 
luonnon laeissa sallii meidän täten tuntea ja huomata ainoas¬ 
taan erityisiä keskinäisiä suhteita». 

Kääntykäämme nyt toisiin hiukkasiin äärettömyydessä, 
kiintotähtiin, sinisiin, valkoisiin, punaisiin, mustiin aurin¬ 
koihin (epäilemättä on näitäkin, nimittäin sammuneita, 
kiertotähdet ovat sirusia jäähtyneistä auringoista) keltai- 

siin tähtiin, tähdistöihin, tähtiusviin ja linnunratoihin. Lin¬ 
nunrataan meidänkin aurinkomme kuuluu, ollen muuta¬ 
mien miljoonien penikulmien välimatkan päässä toisista, 
josta syystä ne meidän palloltamme katsottuina näyttävät 
niin yhteensullotuilta. Kysykäämme näiltä maailmoilta, 
miten ne ovat syntyneet. 

Katselkaa pyrstötähtiä! Ehkä nämä taivaallisten aavik¬ 
kojen jättiläiset sanovat meille, etteivät ole muuta kuin 
»maailmanainetta», joka alkaa keskittyä ja puristau¬ 
tuu kokoon muodostaakseen sitten jossakin kohti avaruutta 
uuden aurinkokunnan. Tässä tilassa voima, joka esiintyy 
atoomien muodossa ryhmittyäkseen molekyyleiksi (aine- 
hiukkasiksi), ei vielä ole kokonaan erinnyt potentiaali¬ 
sesta tilastaan; vaan jahka ainoakaan piste aineellis¬ 
tuu, niin hyökkäävät kaikki uudet molekyylit tätä kohti 
ja voima, joka on uudessa tilassaan (aineena), on 
muuttuva dynamiseksi. Molekyylisade lisääntyy; aineellis¬ 
tuneet voimapisteet hyökkäävät toistensa päälle ja syn¬ 
nyttävät silloin niin paljon lämpöä, että muuttuvat kaa¬ 
suiksi; ja siten muodostuvat nämä auringot, jotka tanssi¬ 
vat pyörretanssiaan taivaanlaella. Muodostumaisillaan ole¬ 
vista auringoista irtautuu renkaanmuotoisia, kaasumaisia 
joukkioita, nämä jäähtyvät avaruudessa, jonne häviävät. 
Häviävätkö? Ei, sillä niitä pidättää vetovoima, aurin¬ 
konsa vetovoima, sen, jonka kiertotähdiksi jäävät. Näin 
pyrstötähdet meille sanovat! 

Juuri tällä tavalla »painolaki suunnattoman suuren 
verkalleen tapahtuvan kiteytymisen kautta, jonka edis¬ 
tymistä tähtientutkija liikutettuna katselee avaruuden 
meressä, vähitellen tivistää ennen äärettömästi laajentu¬ 
neen aineen ja muodostaa sen tähti- ia aurinkokunniksi» 
(E. Jouffret). 

Lisätkäämme nyt, että elämää on aina kaikkina ajanjak¬ 
soina auringoissa ja niiden kiertotähdissä, se vain mukaan- 
tuu ympäristöönsä, siinä kaikki! Saako uskoa, ettei elä¬ 
mää saata olla sillä tahi tällä taivaankappaleella, koska 

se on kylmempi tai lämpimämpi kuin meidän pallomme, 
lähempänä tai kauempana aurinkoaan? Vastaus kuuluu 
näin: »Koska auringon hyväätekevä valo ja lämpö herät¬ 
tää eloon maanpintaa peittävät kasvit ja eläimet teemme 
sen johtopäätöksen, että sen sateet vaikuttavat samaa 
muillakin taivaankappaleilla, sillä onhan luonnotonta aja¬ 
tella, että aine, jonka toiminnan näemme kehittyvän niin 
moninaisella tavalla, pysyisi hedelmättömänä niin suurella 
kiertotähdellä kuin Jupiterilla, jolla on samaten kuin mei¬ 
dänkin pallollamme yönsä, päivänsä ja vuotensa ja jossa 
tutkijat selittävät tapahtuvan muutoksia, mitkä edellyttä¬ 
vät sangen tehokkaita voimia. Olisi kumminkin liiallista 
yhdenmukaisuuden soveltamista, jos siitä päättäisi tähtien 
asukkaiden olevan samankaltaisia kuin maapallon asuk¬ 
kaat ovat. Se ihminen, joka on luotu elämään siinä läm¬ 
pömäärässä ja hengittämään sitä ilmaa, jossa maaihminen 
elää, ei kaikesta päättäen voisi elää muilla taivaankappa¬ 
leilla. Vaan eikö voisi löytyä lukematon määrä elimelli¬ 
siä olentoja, jotka ovat muodostuneet eri palloilla vallitse¬ 
vien olojen mukaan? Jos jo erilaisuus maanlaadussa, ilmassa 
ja lämpösuhteissa saa maan tuotteet niin monenmoisiksi, 
niin miten suunnattomasti erilaisia näihin verraten ovat¬ 
kaan ne oliot, joita eri kiertotähdet ja niiden kuut syn¬ 
nyttävät? Vilkkainkaan mielikuvitus ei voi sitä käsittää, 
mutta niiden olemassa olo on varsin luultava» (Laplace, 
Essai sur les probabilites). 

Saako nyt, kun tiede on antanut meidän seurata jär¬ 
jestelmien muodostumista ja maailmoiden syntyä, siltä 
kysyä mikä on oleva kaiken tämän liikkeen, kaiken tämän 
levottomuuden loppu? Annan vielä kerran sananvuoron 
eräälle, joka on tässä kysymyksessä suurempi auktoriteetti 
kuin minä. »Helmholtzin laskelman mukaan,» sanoo E. 
Jouffret, »ei aurinkokunnalla enää olisi kuin 454:s osa 
jäljellä sitä muutoskykyistä voimaa, jonka se omisti usva- 
tilassa ollessaan. Vaikka tämä jäännös vielä muodostaakin 
varaston, minkä ääretöntä suuruutta emme kykene käsit- 

tämään, tulee siitäkin kerran loppu. Myöhemmin tapahtuu 
sama muutos koko maailmanavaruudessa ja lopulta on 
oleva yleinen tasapaino sekä lämpömäärässä että puris¬ 
tuksessa. 

Silloin voima ei enää ole muutoskykyinen. Ei mi¬ 
tään ei sittekään tule, ei liikkumattomuutta tavalli¬ 
sessa merkityksessä — koska sama voimamäärä aina on 
pysyvä atoomisten liikkeiden muodossa — vaan kun ka ikk i 
huomattava liikunto, kaikki eroavaisuus ja pyrkimys mää¬ 
rättyyn suuntaan on poissa, on se samaa kuin täydellinen 
kuolema. 

Kiertotähdet eivät enää pyöri sammuneiden aurinkojen 
ympäri. Perättäisiä yhdistymisiä on niiden kesken sattu¬ 
nut, vaikuttaen joka kerta ääretöntä kuumuutta 1 ) ja voi- 
tuaan joka kerta uudelleen alkaa lyhemmän tai pidemmän 
elämänjakson. Luotuaan täten yhä jättiläismäisempiä, 
mutta yhä harvalukuisampia auri nk okuntia ja yhdistet¬ 
tyhän kaikki yhteen kasaan, joka pyörittyhän kauan aikaa 
akselinsa ympäri, viimein muuttuu aivan liikkumatto¬ 
maksi ympäröivään avaruuteen verraten, on univer- 
sum lopulta vaan yhdenmukainen, tunnoton, liikkumaton 
joukkio, jonka kammottavaa lepoa ei milloinkaan enää 
häiritä. 

Sellainen on, jos otaksuu niiden lakien jatkuvan, jotka 
tänäkin päivänä hallitsevat luontoa ja järkeä, se lopputila, 
jota kohti universum, maailman kaikkeus, kulkee . . . 

Laplace, laskujensa harhauttamana, ei ole aavistanut 
tällaista lopullista muutosta.» 

»Ja enkeli vannoi: ei ole enää oleva aikaa.» (Joh. 
Ilmestysk, luku X, v. 5, 6.) 


1) Jos kuu putoaisi maapallolle (jota se huomaamatta lähestyy), riittäisi 
se lämpö, minkä tämä hirvittävä yhteentörmäys synnyttäisi, vallan hyvin sulatta¬ 
maan yhteen nämä molemmat taivaankappaleet ja muodostamaan tähden, jonka 
loisto jonkun aikaa ihmetyttäisi muita aurinkokuntamme asukkaita — jos heitä 
vielä olisi hengissä näkemässä tätä »merkkiä taivaalla». 

Sellainen on maailman kohtalo: niinkuin jokaisella elä¬ 
vällä olennolla, on silläkin ollut alkutilansa, lapsuutensa, 
nuoruutensa ja miehuutensa; vanhuuden raihnaisuus alkaa. 

Ainakin nykyaikainen tiede tulee tähän johtopäätök¬ 
seen sen perusteella, mitä se tietää niistä kahdesta ele¬ 
mentistä, »jotka sijaitsevat kolmion kahdessa alakulmassa», 
tarkotan ainetta ja voimaa eli energiaa. 

Mieltä kiinnittävä tosiasia on se, että Intian bramii- 
neilla ja pandiiteilla (oppineilla filosoofeilla) on jo tuhan¬ 
sia vuosia sitte ollut samantapainen maailman syntyoppi. 
Kuvaannollisella kielellään he nimittävät tätä tähtien 
»lopullista häviötä», tätä maailman kaikkeuden kuolon- 
t il aan pysähtymistä »Braman yöksi», lukemattomia vuosi¬ 
satoja kestäväksi, jolloin »Päivien-vanhus», jälleen koot- 
tuaan itseensä kaikki, jumalat ja luodut, lepää itseään 
katsellen ijankaikkisessa Para-Bramassaan! 

Ja mihin joutuu ihminen keskellä tätä taivaankappal- 
ten yhteen syöksyä, jotka toisiinsa törmätessään kaasuiksi 
haihtuvat? Mihin joutuu hänen tietoisuutensa ja millai¬ 
nen kohtalo häntä odottaa? Tiede ei ole vielä ehtinyt 
tätä tutkia, mutta aivan välttämättömäksi käy, että se 
siihen ryhtyy, sillä tämän tietoisuuden ilmestymiset tule¬ 
vaisessa elämässä alkavat uudelleen herättää huomio¬ 
tamme, vaatien tutkimustamme. 

* * 

* 

Tuossa meillä on ihminen, äärellinen olentoparka, kes¬ 
kellä avaruutta, jolla ei ole rajoja, ei korkeuteen, ei syvyy¬ 
teen eikä sivuille päin; heikko, jos hän vapisee, väkevä 
kuin maailma, jos hän käsittää olevansa ja alistuu ole¬ 
maan Suuren Olemuksen pienenä soluna! Hän saattaa, 
vaikka itse onkin kaikinpuolin raj otettu, kuitenkin käsit¬ 
tää rajatonta; hän on jo tuhansia vuosia tutkinut tähtiä 
jotka eivät näytä muuttavan paikkaansa; taivaan ava¬ 
ruuden merkit pysyvät samoina — ja kuitenkin saattaa 
ihminen koneiden avulla, joita hänen neronsa on keksi- 

nyt, esim. laskea, että nämät tähdet, joita sanotaan kiinto- 
naisiksi, poistuvat hänestä tai lähestyvät häntä enemmän 
kuin 20, 30, 35 kilometrin nopeudella sekunnissa! Kym¬ 
menen, kaksikymmentä, kolmekymmentä kertaa nopeam¬ 
min kuin kanuunan suusta lähtevä kuula. Niinpä Sirius, 
joka on 39 triljoonan peninkulman päässä maasta, loitto¬ 
nee meistä 700,000 peninkulman nopeudella päivässä, 
niinkuin tämän auringon spektraalianalyysi osottaa. 

Ja ihminen oppii olemaan mistään hämmästymättä. 
Hänen henkensä laajenee aina näihin maailmoihin saakka, 
jotka eivät ole tavallisen näkövoiman saavutettavissa. Hän 
käy niissä salamannopealla ajatuksellaan. Lopulta hän 
palajaa itseensä ja jos hän ymmärtää olla lankeamatta 
mielettömään ylpeyteen tästä kunniakkaasta tähtiretkestä, 
niin hänestä itsestä tulee kuin jumala. 

Hän saattaa myöskin oppia tuntemaan sen vaaran, 
jonka alainen hän on, ollessaan aineellinen ilmiö siitä 
kiertotähdestä, joka häntä huimaavaa vauhtia kuljettaa 
avaruuden halki: se ei häntä peljästyttäisi, jos hän vaan 
tietäisi. . . Vaan älkäämme rientäkö edelle. Palatkaam¬ 
me maanpinnalle etsimään pienoismaailmaa, mikrokos¬ 
mosta, ja katsahtakaamme, mitä tiede siitä opettaa. 



TOINEN OSA 


Pienoismaailman, Mikrokosmoksen tutkielma. 


ENSIMÄINENLUKU. 

SISÄLLYS: Lyhyt yleissilmäys niihin tietoihin itsestämme, joita fysiologia 
on sielutieteellisessä suhteessa tähän päivään saakka meille anta¬ 
nut. — Fyysillis-kemiallinen käsityskanta. — Animistinen, vita- 
listinen käsitys. — Uudenaikainen, materialistinen käsitys. — 
Claude Bernardin käsitys elollisesta aineesta. — Eri lääkärien ja 
oppineiden mielipiteitä. — Ovatko elämä ja järki ainoastaan omi¬ 
naisuuksia aineessa? — Elimellinen, eläimellinen ja älyllinen elämä. 
— Hermovirtojen kulku. — Hermoaallon nopeus. — Tautioppi 
on todistanut, ettei tahto eikä tietoisuus sijaitse yksinomaan 
yhdessä tahi toisessa aivon puoliskossa. — Uusia mielipiteitä 
hermosolujen ominaisuuksista. — Eivätkö ajatukset ole pieniä 
hermosolujen vaikuttamia sähkönpurkauksia? — Positiivisen tutki¬ 
mustavan tehtävä. 


Tämän tutkielman tarkotuksena ei ole esittää histo¬ 
riaa niistä eri oppisuunnista, jotka käsittelevät elimellisen 
aineen, s. o. elämän toiminnan ylläpitämiseen liittyviä 
ilmiöitä. Edellytän, että lukijani tuntevat va nh at fyysil- 
liskemialliset, animistiset, vitalistiset y. m. opit. Muista¬ 
kaamme ainoastaan, että, toiselta puolen, muutamat ovat 
käsittäneet elämän vain erityiseksi fysiikan ja kemian 
lakien ohjaamien ilmiöiden yhdistymäksi, kun taas toiset 
ovat sanoneet, että elämä on kaikkea hallitseva sielun 
tai erään alemman perus-olion ilmestysmuoto. Tämä ainee¬ 
ton olio on animistien mukaan elämän suuri »deus ex 
machina». Sielu muka valvoo, että solut oikein toimi- 

vat, ja hallitsee erittymistä, sanalla sanoen ohjaa kaikkia 
elimillisen (orgaanisen) elämän toimia, älyn eli sielun älyl¬ 
lisen osan ollessa kokonaisuuden johtajana. 

Huolimatta meidän aikamme taipumuksista aineelli- 
suuteen ei kumminkaan ole hyväksytty vanhan ajan ma¬ 
terialistien kemiallista näkökantaa (he eivät osanneetkaan 
erottaa biologiaa kemiasta ja fysiikasta), vaan on pysäh¬ 
dytty teennäiseen hypoteesiin, joka minun mielestäni ei 
näy voivan kauvan tyydyttää kohtuullisimpiakaan vaati¬ 
muksia. Elämä — on lyhykäisesti sanottu — »on eri¬ 
tyinen ominaisuus elimelliseksi järjestyneessä 
aineessa, edellyttäen että tämä on eräissä edullisissa 
olosuhteissa. Elämä siis tämän mukaan olisi vaan joku 
erityinen ominaisuus aineessa, kun tämä on »elimellisty- 
nyt», samoinkuin ulottuvaisuus, paino j. n. e. ovat aineen 
ominaisuuksia yleensä. 

Kuitenkin on Claude Bernard, viime vuosisadan suurin 
fysioloogi, sanonut, että elimellinen aine itsessään, yksinpä 
eläväkin aine, on hidasta »siinä mielessä, että täy¬ 
tyy katsoa siltä tykkänään puuttuvan omaa tahtoa». Mutta 
hän lisää, että tämä elävä aine saattaa tulla toimivaksi 
ja ilmaista erikoiset elinominaisuutensa jouduttuaan kii¬ 
hotuksen eli ärsytyksen alaiseksi». 

Jos me, kuten tämä mainio fysioloogi, edellytämme, 
että elävä aine on hidasta silloin kun sitä ei ärsytetä, osot- 
taen taas ärsytyksen eli kiihotuksen alaiseksi jouduttuaan 
erityisiä ominaisuuksiaan, niin olemme oikeutetut lausu¬ 
maan sen arvelun, että voi olla joku voima, joka ärsyt¬ 
tää elävää ainetta ulkopuolelta ja ehkä siitä riippumatta. 
Ja jos tämä voima, joka vaikuttaa ärsytystä, se on elä¬ 
mää, on ulkopuolella tätä ainetta, niin ei saata sanoa, 
että elämä tai se, joka aiheuttaa nämä aistimillamme 
havaittavat elämän ilmiöt, on joku ominaisuus elävässä 
elimellisessä aineessa. 

Mutta eikö tämä ole vain sanansaivarrusta? Eikö voisi 
Claude Bernard’in käsitystä vastustaa hänen omilla kokeil- 

laan? Eikö olisi oikeutta väittää että jos elävä elimellinen 
aine on hidasta ja tarvitsee ulkonaista kiihotusta ilmais¬ 
takseen ominaisuutensa, niin on mahdoton ymmärtää mi¬ 
ten maksasolu saattaa — sen mukaan kuin hän itse on todis¬ 
tanut — erittää sokeria kauan sen jälkeen kuin maksa 
on ruumiista erotettu. Tulemme edempänä näkemään, 
miten uuden tieteen valossa, joka ei suinkaan tahdo hal¬ 
veksua menneiden aikojen tutkimuksia, viimein päästään 
tyydyttävään ratkaisuun. 

Huomattavimmat elämää koskevat teoriat olen juuri 
äskettäin lyhimmittäin kuvannut; saamme kohta nähdä, 
mitkä niinsanotut tieteelliset käsitykset meidän päivinämme 
ovat yleensä vallalla sivistyneessä maailmassa. 

Minun täytyy myöntää, etten aina ole tavannut kovin¬ 
kaan selviä käsitteitä niillä oppineilla (lääkäreillä, fysio- 
loogeilla, bioloogeilla y. m.), joiden mielipidettä olen tie¬ 
dustellut milloin minulla suinkin on siihen ollut tilaisuutta. 

Muutamat, etenkin Saksassa, eivät ole empineet vas¬ 
tata, että heidän käsityksensä mukaan elämä, vieläpä äly, 
ei ole muuta kuin erityisiä ominaisuuksia aineessa, jolla 
täydellisentäessään elimistöään kehityslakien mukaan (Hae- 
ckel) on taipumusta synnyttämään yhä monimutkaisempia 
ilmiöitä (joita sanomme elollisiksi). Nämä lait ovat muka 
määrätyllä ajalla järjestyneet, »polariseerautuneet», jos 
tämä sana paremmin sopii, sillä tavoin ja sillä kohdalla 
avaruutta, kuin nyt näemme, ja sen aivan satunnaisesti, 
jos vain ajattelee lähtökohtaa, nykyisen tilan alkujuurta, 
sillä se muka on vain seuraus muista edellisistä tiloista. 

Ranskassa ovat useat etevät lääkärit ja erittäinkin 
eräs kuuluisa hermopatoloogi, jonka erikoisalana on her- 
mokeskuksien tutkiminen, antaneet minulle samansuun¬ 
taisia vastauksia. Mutta useimmilta oppineilta, joiden puo¬ 
leen olen kääntynyt, olen saanut sellaisia vastauksia, 
että olen selvästi huomannut heidän mieltymyksensä eri¬ 
koisalaansa estäneen heitä muodostamasta omaa mielipi¬ 
dettä tässä asiassa. Samoin on ollut laita Espanjassa ja 

myös Kuban saarella, jolla tapaa jotenkin lukuisasti sivis¬ 
tyneitä henkilöitä, sekä Pohjois-Amerikassa. 

Käydäkseni suoraan asiaan: tiede on nykyään taipu¬ 
vainen pitämään elämää ja älyä elävän aineen ilmiöinä 
tahi oikeammin sanoen ominaisuuksina, jotka oleelliselta 
laadultaan ovat haihtuvia samoin kuin se oliokin, josta 
ne jollakin tapaa ovat erittyneet. »Aivot erittävät ajatuk¬ 
sia samalla tapaa kuin munuaiset virtsaa» on muudan 
syväaatteinen saksalainen ajattelija sanonut! 

Riennän kumminkin ilmoittamaan, että jos tämä onkin 
laajimmin levinnyt mielipide (niiden seassa, joilla näkyy 
olevan joku mielipide), mahtava vähemmistö kumminkin, 
joko sydämessään tahi julkisesti, tunnustaa kannattavansa 
erilaisia spiritualistisia suuntia tahi uinailee välinpitämät¬ 
tömässä epäilyksessä, toistaen kaikista fysiko-metafytisistä 
pohtimisista huoletonna Montaigne’n sanoja: »mitäpäs minä 
tiedän?» 

Minun tulee lisätä, että huomattava muutos on tapah- 
tumaisillaan, enkä epäile sanoa, että spiritualistinen liike 
voittaa yhä enemmän alaa etenkin nuoren sukupolven 
valistuneemmassa osassa. Ehkä sallittanee minun, julais- 
tuani teokseni sielullisista ilmiöistä, sanoa: »Cujus pars 
parva fui (johon olen pienenä osana ollut).» 


* * 

* 

Yrittämättä muutamilla riveillä esittää sielutieteellisen 
analyysin ja havainnon saavuttamia voittoja, tahdon kui¬ 
tenkin koettaa siinä määrin, kuin tämän teoksen tarko- 
tukselle on välttämätöntä, lyhyesti esittää positiivisen tie¬ 
teen tuloksia huomattavimpiin sielullisiin hermotoimiin 
nähden. 

Hermoston toiminta elimellisen elämän ylläpitämisessä 
on vielä jotenkin selvittämätön. Jos hermosolmukoneiston 
anatomiaa ja histologiaa onkin jo koko tarkoin tutkittu, 
ei sen fysiologian laita ole sama. Selvää on että hermos- 

ton tehtävä elimellisessä elämässä on tuiki tärkeä, mutta 
mikä tehtävä on kullakin sen eri osalla? Ovatko sym¬ 
paattiset hermosolmut keskuksia vaiko ainoastaan välikap¬ 
paleita, jotka vahvistavat ja korvaavat toisia? . . . Varmaa 
on, että sympaattinen hermosto, elollisen elämän kieltä¬ 
mättä tärkein vaikutin, hyvin nopeasti saattaa ulko-osiin 
ne keskusvaikutukset, jotka koskevat älyn elimiä. Tätä 
todistaa, mainitaksemme vain yhden esimerkin, se nopeus, 
millä kasvomme punastuvat tahi kalpenevat saatujen vai¬ 
kutusten laadun ja voiman mukaan. Tässä tapauksessa 
toimivat sympaattiset hermot, saatuaan ärsytyksen älylli¬ 
seltä keskukselta, laajentamalla tahi supistamalla kasvo¬ 
jen pieniä verisuonia. 

Hypnoottisen suggestioonin kokemukset — esim. se 
että kuviteltu palorakkula synnyttää todellisen rakkulan 
ihmisen iholle — osottavat meille uudessa valossa sen 
läheisen yhteyden, missä ajatustoiminnan keskusher¬ 
mosto ja elimellisen elämän hermot ovat toisiinsa; mutta 
nykyään ei tiede, sellaisena kuin sitä tavallisesti ope¬ 
tetaan, kykene näyttämään meille muuta kuin jonkun 
määrän vaikutustapoja elimellisen elämän toiminnoissa, 
vaan ei (kuten monessa muussa tapauksessa) ainoatakaan 
alkusyytä. 

Eläimellisen elämän näkökannalta on onnistuttu — 
elävän aineen alkuunpanevien voimien joukosta — jossa¬ 
kin määrin selvittää sitä, joka määrää tietoisen, vapaaeh¬ 
toisen lii kk een ilmiöitä. Kun esimerkiksi on sormea tai¬ 
vutettava, tiedetään eli pikemmin otaksutaan, että ensi- 
mäinen temppu tässä toimessa (tahtominen) tapahtuu har¬ 
maiden solujen aivokuorikerroksessa aivolobien takaosassa. 
Aivokuorikerroksen hermosolut kuljettavat ärsytyksen 
corona radiata’n valkoisia hermorihmoja pitkin (joita on 
suuri määrä ristin rastin aivokuoressa) vastaisen aivopuo¬ 
liskon hermosolmuihin ja nämä palauttavat keskipakoisia 
rihmoja myöten tahi vastasuuntaisilla liikkeillä, jos ker- 
naimmin niin tahtoo sanoa, tulleen virran aivokieruk- 

kojen harmaaseen aivo-aineeseen, siihen paikallispisteeseen, 
joka vastaa yläruumiin jäsenten liikuntoja (se on ylempi 
kolmasosa otsalobia ja etumainen puolisko parasentraa- 
lista lohia, mennen Rolandon vaon poikki). Tästä viime¬ 
mainitusta kohdasta kulkee se hermovirta, jonka on 
kiihotettava käsivarren jännelihaksia kokoon vetäyty¬ 
mään, epäilemättä uudelleen keskussolmujen läpi laskeu¬ 
tuakseen sieltä pidennettyyn ytimeen, selkäytimeen ja 
olkavarren hermoihin niihin taivutusjänteisiin saakka, mitkä 
sijaitsevat kyynärpään alapuolella ja mistä yksi kimppu 
kokoon vetäytyessään vaikuttaa sen sormen taivuttamisen, 
jota tahdotaan liikuttaa. 

Kokeiden avulla on Helmholtz määritellyt tämän vir¬ 
tauksen nopeuden, josta juuri olen puhunut. Hermovirta 
tahi hermoväreilyaalto kulkee hermojen läpi 28—30 met¬ 
rin nopeudella sekunnissa. Toisin sanoen: kiihotus, joka 
on syntynyt liikuntohermon päässä, tarvitsisi, jos hermo 
olisi 30 metriä pitkä, sekunnin ajan vetääkseen kokoon 
tämän toisessa päässä olevat jänteet. Sama olisi tunto¬ 
hermon laita, paitsi että hermoaalto tahi hermovirta sil¬ 
loin kulkisi päinvastaiseen eli keskivetoiseen suuntaan. 
Kuten huomaa, ei tämä nopeus ole kovin suuri, vallan¬ 
kaan jos sitä vertaa sähkön nopeuteen. 

Se mikä näyttää osottavan, että hermovoiman eri lii¬ 
kunnot tässä tapauksessa välttämättä kulkevat vasta ker¬ 
tomaani tietä silloin kun se lähtee tahtokeskuksesta, 
on se seikka, että se ihminen, jonka toinen ruumiinpuo- 
lisko on halvattu, niin ettei hän voi panna aivojen sairasta 
hermokeskustaa toimintaan, vielä kuitenkin kykenee tah¬ 
tomaan, että ne jäsenet liikkuisivat, joita hän turhaan koet¬ 
taa saada toimimaan. Tämän tosiasian nojalla voimme 
otaksua, että tahdolla on oma erityinen olopaikkansa ja 
ettei se ole sijoitettu toiseen keskus-aivopuoliskoon enem¬ 
män kuin toiseenkaan. Niin on tietoisuudenkin laita. 

Aivojen keskuselimet eivät (edelleen nyt puheena ole¬ 
van teorian mukaan) ole niiden avulla toimivan älyn väli- 

neitä, vaan kykenevät itse, aivan yksinkertaisesti ra¬ 
vinnon avulla ja ilman mitään ulkoa tulevaa kiihotusta, 

vapauttamaan ne voimat, jotka vaikuttavat hermoihin. Tätä 
nimitetään hermokeskuksien automaattiseksi toi¬ 
minnaksi. Mitä tulee niinsanottuun »tahtomisen ilmiöön, 
niin se on epäilemättä vain monimutkainen refleksivaikutus- 
ten muoto». Muisti on muka vain vaikutusta »hermosol- 
mujen voimasta säilyttää erityisiä ärsytyksiä, jotka vasta 
määrättynä hetkenä pääsevät esiintymään». 

Selvitellessä viimemainittua teoriaa, minkä olen tavan¬ 
nut siinä fysioloogisessa teoksessa, joka nykyisin nauttii 
suurinta suosiota Ranskan lääketieteen ylioppilaiden kes¬ 
kuudessa, huomaa, että siinä, vaikkei nimenomaan niin 

sanota, otaksutaan äly ja sen ilmiöt ominaisuuksiksi hermo¬ 
solujen muotoon järjestyneessä aineessa. 

Rosenthalin mukaan ovat nämä hermosolut toimiinsa 
nähden varustetut neljällä ominaisuudella: 

1) Niissä voi omasta tahdosta saada alkunsa autosug- 
gestiooni, s. t. s. kiihotus, joka syntyy ilman ulkonaista 
syytä; 

2) Ne voivat siirtää kiihotuksen toiseen hermosoluun, 
jonka kanssa ovat yhdistetyt hermorihmoilla; 

3) Ne voivat tajuta kiihotuksen ja muuttaa sen sen- 

satsiooniksi (aistimukseksi); 

4) Ne voivat lakkauttaa jo alkaneen kiihotuksen. 

Näihin neljään ominaisuuteen on nuori filosofi ja kir¬ 
jailija H. Varona lisännyt viidennen, jota saattaa pitää Ro¬ 
senthalin ensimäisen ominaisuuden laajennuksena: »her- 
mopallot voivat vapaaehtoisesti tai tykkänään sisällisistä 
syistä uudistaa ennen saamansa aistimuksen». 

Aatteet ovat muka yhdistyksiä näistä ominaisuuk¬ 
sista ja kokoonpanoltaan vaan sensitiivisiä (aistimukselli- 
sia) ja motoorisia (liikkeellisiä) aineksia. Ja kai kk i nämä 
aistimukset, aatteet, ajatukset ovat vain liikkeitä hermo- 
aineessa, sähköntapaisia liikkeitä, mitkä syntyvät heikoista 
purkauksista anatomisen perusaineen liikunnollisissa ja 

aistimuksellisissa aineksissa (Hughlings Jackson). Du Bois- 
Reymondin kokemus sähkön vaikutuksesta hermoilmiöissä 
näyttää tukevan tätä sukkelaa teoriaa. 

Ei voi olla myöntämättä, että ne sielulliset ilmiöt, 
jotka käsittämisen, kuvittelemisen ja tahtomisen toimin¬ 
toihin nähden ovat toisarvoisia, näyttävät siltä kuin olisi¬ 
vat sähkön kaltaisen voiman synnyttämiä; kaikissa tapauk¬ 
sissa on tärkeätä ottaa huomioon, että jos hermojen läpi 
kulkeva hermovirta muuttaakin (arvelun mukaan mole- 
kyylimuunnoksen kautta) magneettineulan suuntaa erit¬ 
täin herkässä galvanometrissä, ei se kumminkaan aina¬ 
kaan nopeuden kannalta ole tavallisen sähkövirran kal¬ 
tainen. Mutta tämä kysymys on kerrassaan toisarvoinen, 
sillä jos oletan hermorihmoja myöten kulkevan keskive- 
toisen tahi keskipakoisen virran tunnetuksi, en usko, että 
ne teoriat, joita nyt koetan hieman kuvata, voivat täysin 
tyydyttää nykyisiä kannattajiaankaan sielullisten ilmiöi¬ 
den ensimmäiseen sisäiseen syyhyn nähden. 

Meille kyllä näytetään tässä otaksutussa sähkökoneessa 
soittolaitos koneistoineen, kello ja sen kieli, jousi ja elek- 
tromagneetti; me leikkelemme poikki — suorastaan halki 
cerebro-spinaalisen jakson — johtolangat, jotka muistutta¬ 
vat koneiden metallisia silinteriakseleita, ikäänkuin silk¬ 
kisellä eli kummisella hermoverkolla eristettyjä; meidän 
annetaan kuulla koneen synnyttämä äänikin, vieläpä tun¬ 
tea virtaus, mutta emme huomaa sitä näkymätöntä sor¬ 
mea, joka yhdistää johdon ja sulkee konetta käyttävän 
virran. 

Miten huolellisesti tutkinemmekin hermostoa ja erit¬ 
täinkin aivoja, emme sittenkään löydä mitään tukea niille 
erilaisille teorioille, joita on keksitty joko aineen tahi hen¬ 
gen selvittämiseksi. Tätä juuri Varona meille huomauttaa 
ylempänä mainitsemassani teoksessa. »Kun» — sanoo hän 
— »katselen tuota pallonmuotoista ainejoukkoa, joka on 
niin täynnä epätasaisuuksia ja erilaatuisten liitosten piirtä- 
miä muodostuksia, joka painaa 2 ä 3 naulaa ja on toisin 



32 


paikoin väriltään harmaa, toisin vaikeahko, tunnen minä 
joka kerta suurinta ihmettelyä mitä luulen voivani kokea. 
Sielutieteen suuri arvotus ikää nk uin astuu eteeni ja minä 
tunnen selvän selvästi, miten turhia kaikki selvittelyt ovat. 

Fysiologia ei anna minun löytää tästä suuresta kes¬ 
kuksesta muita kudoksia tai perusaineen osia tai virtauk¬ 
sia tai toimintoja kuin mitä jo entuudesta tunnetaan. Tar- 
kinkaan tutkimus ei tuo päivän valoon muuta uutta, kuin 
jonkun vähäpätöisen erilaisuuden aivojen rakenteessa. Ja 
kuitenkin, älyn ja mielikuvituksen ihmeellinen maailma, 
tunteen suuruus ja kurjuus, tahdon urhous ja sen puut¬ 
teellisuudet: kaikki se, joka tekee ihmisen ihmiseksi, kaikki 
se, joka samalla kohottaa ja alentaa ihmisen, kaikki on 
tuossa 1 )!» 

Näillä filosofisilla mietelmillä, joihin uudenaikaisen posi¬ 
tiivisen suunnan etevä sielutieteilijä on koonnut mieli¬ 
piteensä, tahdon päättää tämän luvun. Tässä ei ole tilai¬ 
suutta esitellä eikä pohtia nykyistä positiivista oppia ja 
sen puolustajain mielipiteitä, joista tässä olen viitannut 
ainoastaan yhteen nuorimmista, vaikka suuri joukko erino¬ 
maisia teoksia kyllä ansaitsisi tutkimista. Tahdon vain 
sanoa, että, jos olisi jotakin, niistä ihmisen kannattaisi 
ylpeillä, se olisi se ylevämielisyys, se tarkkanäköisyys, 
mihin monet ihmiset ovat kohonneet, vaikka aivan vii¬ 
meaikoihin asti ovat kaivanneet kokeellisen sielutieteen 
Ariadne lankaa, joka heitä olisi opastanut aivofysiologian 
sokkeloisella tiellä. 

Mutta uusi aika koittaa. Ne miehet, joita positiivisen 
koulun tutkimustapa on valmistanut, saattavat silloin 
tunkeutua paljoa varmemmin eteenpäin, kuin muinoin 
on ollut mahdollista, puhtaasti sielutieteellisellä alalla, joka 
kaipaa uusia tutkimuksiamme. Jotkut takapajulle jääneet 
positivistit kyllä ensi alussa tekevät vastarintaa, mutta 


1) Enrique Jose Varana: Conferencia filosofi as. Psicologia. Havana, 1888. 

positivismi kokonaisuudessaan on menevä eteenpäin, 
ensin lakaistuaan tantereen puhtaaksi. 

Jokainen täyttää omalla tavallaan paikkansa elämän 
suuressa kuorossa. Sekin, joka tuhlaa omantunnon mu¬ 
kaisesti käytetyt lahjansa virheellisen oppisuunnan tuke¬ 
miseen, on useasti tietämättään välikappale kaitselmuksen 
tarkotuksissa. Sen sijaan, että estäisi totuutta näky¬ 
mästä, niinkuin saattaisi luulla, heidän työnsä päinvastoin 
usein raivaa totuudelle tietäjä turvaa sille voiton. 



TOINEN LUKU 


SISÄLLYS: Kokeellisen fysiologian vastainen tehtävä elon-essensiä, elollista 
eetteriä, tutkittaessa. — Sielutieteilijä-fysioloogin tulee jatkaa 
sen tutkimista aina kuolemaa seuraavaan tilaan saakka. — Aine 
ja voima, kaksi erillään olevaa, perustavaa alkuainetta maailman 
avaruudessa. — Jos universumissa on olemassa ainoastaan ainetta 
ja voimaa, täytyy tietoisuuden sammua kuoleman, ruumiin vii¬ 
meisen toiminnan, jälkeen. — Mutta löytyypä vielä kolmaskin 
perusaine eli prinsiippi. — Materialististen samoin kuin spiritua¬ 
lististen oppisuuntien korkea ikä. — Eräs kohta Volney’n »Rau¬ 
nioista.» — Panteismi. — Nirvana. — Tyhjyys. — Syy siihen, 
etteivät viisaustieteilijät pääse yksimielisiksi. — Kaikki erimieli¬ 
syys, ainakin äärimmäisistä perusteista, on kerran katoava kokeel¬ 
lisen tieteen avulla. 


Olemme edellisessä luvussa nähneet, että tähän saakka 
klassillisina pidetyt teokset fysiologiassa eivät ole opetta¬ 
neet meille mitään elämän todellisesta luonnosta. Mutta 
aika on tullut, jolloin sielutieteeseen perehtyneen fysio- 
loogin, koottuaan kunnioitettavan pohjavaraston positii¬ 
visia tietoja, tulee kääntää tutkimuksensa rohkeammalle 
suunnalle. Jätettyhän sen elämän alan, jota kuolema rajot- 
taa, on hänen välttämätöntä ryhtyä selvittelemään viime¬ 
mainittua ilmiötä, tätä ruumiin viimeistä toimintaa, 
sekä edeltäjiensä, muinaisajan hierofantien tavoin, jotka 
ovat kuin hänen opettajiansa näissä asioissa, kokeellisesti 
tutkia elämäneetterin ominaisuuksia. Vaan ennen¬ 
kuin käymme edemmäksi tässä aineessa, johon aiomme 
koettaa yhdessä syventyä, sallinee lukija minun esittää 
muutamia välttämättömiä valmistavia huomautuksia ja 
mietteitä. 

Jos hyväksymme luonnolliset johtopäätökset siitä teo¬ 
riasta, jonka mukaan elämän ilmiöt yleensä ja älyn eten¬ 
kin ovat vain erityisten elimellisen aineen omi¬ 
naisuuksien toimintaan panemista, niin täytyy meidän 
myöntää, että kuoleman hetkellä kaikki vaipuu takaisin 
olemattomuuteen, tähän materialismin nirvanaan. 

Jos uudenaikaisen tieteen mukaan olettaa, että aineen 
ohella toinen todella oleva, tunnettu voiman nimellä, 
on perusaineksena maailman kaikkeudessa, ei 
se muuta tutkimuksen tulosta. Itse asiassa, jos pysymme 
siinä väitteessä, että on olemassa ainoastaan ainetta, 
jonka ominaisuudet vaihtelevat sen ulkomuodon ja sen 
ainehiukkasten erilaisen ryhmittymisen mukaan, 
on myönnettävä, että elimellisen aineen ominaisuudet ka¬ 
toavat samalla kertaa kun tapahtuu se tilan muutos, jonka 
tuntomerkkinä on elämän lakkaaminen: elollinen elimelli¬ 
nen aine, ennätettyään aineena muodostumiskykynsä kor¬ 
keimmalle kohdalle, syöstään kuin uusi Sisyfus-kivi samaa 
rinnettä alas, jonka huipulle vastikään oli kiivennyt, ja 
putoaa sieltä yhä kiihtyvää vauhtia sitä elimetöntä tilaa 
kohti, josta on lähtenytkin. Toisiaan seuraavissa olojak- 
soissa muuttuvat sen ominaisuudet, samalla kertaa kun se 
vaihettaa tilaa, siinä ijankaikkisessa kiertokulussa, jota 
muinaisajan oppineet ovat esittäneet Uroboksen vertaus¬ 
kuvalla. 

Mutta olemmeko tuntuvassa määrässä lähestyneet arvo¬ 
tuksen ratkaisua, jos otaksumme voiman olemassaolon 
itsenäisenä »todellisena oliona, joka on universumin perus¬ 
tavia alkuosia?» Sitä en usko: voima on olemassa aineen 
ohella, olkoonpa niinkin. Samaten kuin aine, joka kos¬ 
millisesta eli loistavasta tilasta (V. Crookes) muuttuu 
kaasunmuotoiseksi, juoksevaksi, kovaksi ja näiden eri 
tilain moninaisiksi yhdistymiksi, samoin voimakin muut¬ 
tuu valoksi, liikkeeksi, lämmöksi, sähköksi aina sen mukaan, 
miten se aineeseen vaikuttaa tai siihen yhdistyy. Yhty¬ 
neenä elimelliseen aineeseen voima muuttuisi elämäksi, 

älyksi j. n. e. Ja samalla tavalla, kuin aine li ikk eessä 
ollessaan on taipuvaista rupeamaan lepoon sen johdosta, 
mikä koneopissa sanotaan voimanvähennykseksi, ja kadot¬ 
taa dynamisen voimansa, samalla tavalla myös elävä 
elimellinen aine, voimanvähennyksen kaltaisen lain vaiku¬ 
tuksesta, menettäisi dynamisen, se on elollisen voi¬ 
mansa, joka palajaisi samoin kuin se liikuntoaines, josta 
äsken puhuimme, suureen yhteiseen potentsiaalisen 
voiman varastopaikkaan, minne, kuten olemme nähneet, 
kaikki maailmankaikkeuden voimat aikojen lopussa pyrki¬ 
vät. Se olisi kaikissa tapauksissa tietoisuuden välitön 
häviö; se olisi, kuten sanotaankin (oikeastaan tietämättä 
miksi) tajuttomuuteen palaamista 1 ). 


* 


* 


Pyydän lukijaa kääntämään kaiken huomionsa edellä 
sanottuun, sillä lopuksi tulemme yhdessä palaamaan tähän 
kysymykseen. Hän on silloin näkevä, että jos voimme 
käsittää aineen ja voiman, varsinaisessa merkityksessään, 
olevan alkuperältään yhtä ja samaa, niin ne sielulliset 
ilmiöt, joihin tahdon kääntää hänen huomionsa, pakotta¬ 
vat meidät tunnustamaan, että on olemassa kolmaskin 
alkuaines eli prinsiippi, joka yhtyy aineen ja voiman 
kaksinaisuuteen ja yhdessä näiden kanssa muodostaa erään 
muodon sitä kolminaisuutta, jonka löytää kaikkien eso- 
teeristen s. o. muinaisajan tieteellisten uskonto-oppien 
pohjalla. Kaikkina aikoina, samoinkuin meidänkin päivi¬ 
nämme, ovat kolminaisuuden aatetta kaikki ne, jotka 
ovat olleet välittäjinä taivaan ja maan välillä, tieten tai 
tietämättään verhonneet erilaisiin vertauskuviin. Ja juuri 
tällä tavoin on luontoa esitetty ihmisten jumaloitavaksi. 


1) Epäilemättä sopusoinnussa sen kanssa, miten eräissä sanskriitti-kirjoi- 
tuksessa »Jumalaa» määritellään: »Mikä hän on, sen tietää ainoastaan Hän, 
ja ehkä ei Hänkään sitä tiedä.» 

Tiedän jo ennakoita mitä tämän johdosta tullaan muis¬ 
tuttamaan. Epäilemättä heitetään vastaani syytös, että 
vaan jäljittelen Pytagorasta ja hänen opettajaansa Phere- 
kydestä, joita Herodotos peitetyn sanoin ja Cicero kur¬ 
sailematta syyttävät siitä, että he muka ovat anastaneet 
ja ominaan esittäneet indo-egyptiläiset järjestelmät. 
Pyydän tämän varalta lukijaa muistelemaan mitä olen 
sanonut tämän teoksen johdannossa. 

Ja sitäpaitsi — onkohan se mikään vakava vastaväite, 
jos sanoo: »Tuo ei ole mitään uutta?» Ne opit, jotka 
nykyään ovat voittaneet alaa mekanisismin ja materia¬ 
lismin nimellä ja melkein kaikki johtavat neantismiin 
(tyhjyyteen), ovatkohan nekään uusia? Eivät lai nk aan: 
kaikki nämä eri opit ovat yhtä vanhoja. 

Jo vanhalla Itäisellä maalla tapaamme opin, jossa koko¬ 
naisuuden osien häviö eli tuho esitetään miellyttävässä ja 
toivottavassa Nirvana nimisessä muodossa. Etelän 
buddhalainen kirkko . näyttää ennen muita valinneen 
uskontunnustuksekseen (jos saa uskoa niitä henkilöitä, 
jotka ovat keskustelleet paavi Summangalan kanssa), 
seuraavat sanat, mitkä Buddha kuuluu muinoin lausuneen 
ja Volney »Raunioissaan» panee kiinalaisten ja siamilais¬ 
ten oppineiden suuhun: 

»Tämä on se sisällinen oppi, jonka Buddha itse 
kuolinvuoteellaan ilmaisi oppilailleen: 

»Kaikki nämä jumaluusopilliset arvelut, sanoi hän, ovat 
pelkkää mielikuvitusta; kaikki nämä kertomukset juma- 

lain luonnosta, heidän teoistaan ja elämästään ovat vain 
vertauksia, tarumaisia (mytologisia) kuvauksia, joiden 

peittoon on kätketty älykkäitä siveellisiä totuuksia, 
koskien tietoa luonnon toiminnasta alkuaineiden kisassa 
ja tähtien lennossa. 

Tosiasia on se, että kaikki on tyhjää; että kaikki 
on aistinten erehdystä, varjoa, unta; että moraalinen sie¬ 
lunvaellus on vain vertauskuva ruumiillisesta sielun¬ 
vaelluksesta, tästä perättäisestä liikunnosta, jonka 

kautta yhden ja saman ruumiin alkuaineet, jotka eivät 
koskaan häviä, tämän hajotessa siirtyvät muihin ympä¬ 
ristöihin ja muodostavat uusia yhdistymisiä. Sielu on 
vain elämän perusaate ja muuan tulos aineen ominai¬ 
suuksista 1 ) ja alkuaineiden leikistä ruumiissa, joissa ne 
luovat vapaatahtoista liikuntoa. Edellytys, että tämä 
elimien leikin tuote, niiden kera syntynyt ja niiden kera 
kuollut, pysyisi senkin jälkeen kun elimiä ei enää ole, on 
vain luulotelma, e hk ä hyvinkin mieluisa, vaan todellisuu¬ 
dessa pettävä. Jumala itse ei ole muuta kuin se liik¬ 
keelle paneva periaate, kuin se salainen voima, 
joka piilee kaikessa, mitä on olemassa, kuin sum¬ 
ma sen laeista ja sen ominaisuuksista, kuin eloa 
antava periaate, kuin sanalla sanottuna maailman¬ 
sielu, joka äärettömän moninaisten suhteittensa ja vaiku¬ 
tustensa tähden luultuna milloin yhtenäiseksi milloin 
moninaiseksi, milloin aktiiviseksi milloin passiiviseksi, on 
aina ollut ihmishengen ratkaisemattomana arvotuk¬ 
sena. Ainoa, minkä ihminen selvästi tajuaa, on se, ettei 
aine häviä; että siliä on oleellisia ominaisuuksia, joiden 
avulla maailmaa hallitaan kuin elävää ja elimellistä 
olentoa; että tieto näistä laeista, mikäli ne koskevat ih¬ 
mistä, on viisauden pohja; että siveys ja kunto on nii¬ 
den noudattamista ja että pahe, synti ja rikolli¬ 
suus on samaa kuin olla niistä tietämätön ja rikkoa 
niitä vastaan; että onni ja onnettomuus ovat tämän 
seurauksia yhtä välttämättömästi, kuin raskasten kappal¬ 
ten putoaminen alaspäin ja keveiden kohoaminen ylös, 
aiheutuen syiden ja seurausten välttämättömästä yhteen 
kahlehtimisesta, joka ulottuu pienimmästä atoomista 
kaukaisimpiin tähtiin. Kas siinä mitä meidän Buddhamme, 
Somona Gautama, on kuolinvuoteellaan ilmaissut.» 

Me tiedämme nykyään luotettavista lähteistä, että 
tämä niin loistavalla tavalla ja harvoilla sanoilla lausuttu 


1) Tämä on kiijotettu v. 1820, 7:s painos. 

oppi sisältää monilukuisten itämaisten lahkojen salaisen 
viisauden (hermetismin); mutta enpä luule erehtyväni väit- 
täessäni, että Volney tuossa komeassa lausunnossa on esit¬ 
tänyt omat mielipiteensä. Olkoonpa miten tahansa, varmaa 
vain on, että ajatus, jopa sanatkin, ovat ihan samoja kuin 
niissä filosofisissa opeissa, joita eräät henkilöt meidän 
aikakaudellamme ehkä luulevat keksineensä. 

Puhumattakaan kreikkalaisista filosoofeista voisin täyt¬ 
tää kokonaisen nidoksen samanlaisilla otteilla, jotka todis¬ 
tavat materialististen oppien korkeaa ikää; mutta täytyy 
osata itseään rajottaa. 

Se tyhjyys, mihin eri filosofiset ja teosofiset opit, kun 
niiden perille pääsee, antavat inhimillisen tietoisuuden 
ennemmin tai myöhemmin kadota, on vain seurausta 
panteismistä, johon aina joudutaan, kun perustelu alote- 
taan ottamalla pohjaksi ja johtolangaksi positiiviset ja 
oletetut tieteelliset tulokset, eikä hetken tunnetta. 

Ei sovi hyljätä mitään teoriaa ainoastaan siitä syystä, 
että se vastustaa meidän toiveitamme; elämässä tapahtuu 
paljo, mikä ei läheskään mene toiveittemme mukaan. 
Esimerkiksi: me toivomme, ettemme koskaan sairastuisi, 
ja kärsi mm e kumminkin; ettemme koskaan vanhenisi, ja 
käymme raihnaiseksi; ettemme kuolisi, eikä ainoakaan 
meistä voi kuolemaa välttää; ja niin edespäin. Ja jos — 
niinkuin Candide arveli — kaikki kääntyy parhaaksi . . . 
niin on kenties välttämätöntä ja hyvää, että kaikki nämä 
ikävyydet meille sattuvat kuten monet muutkin, joita soi¬ 
simme voivamme välttää! Muistan, että lapsena kovin 
kiukuttelin, kun minulle sanottiin, ettei isoisä aina ole 
ollut yhtä vanha ja harmaahapsinen ja että minustakin 
kerran tulee hänen kaltaisensa, »jos Jumala sallii minun 
elää.» 

Panteismi oli muinaisaikaisten laboratorioiden ja opis¬ 
tojen (temppelien) suuri salainen oppi. 

Virgilius on myöskin sanonut: »Henki ylläpitää olen¬ 
tojen elämää ja sielu (maailmansielu), laajoihin jäseniinsä 



40 


levinneenä, panee liikkeelle joukkionsa (mens agitat mo- 
lem) ja muodostaa yhden ainoan suunnattoman suuren 
kappaleen.» 1 ) 

* * 

* 

Kaikissa tapauksissa on ja tulee olemaan varmaa, että 
syvät ja älykkäät henget, jotka neronsa puolesta kaikissa 
suhteissa vetävät vertoja nykyajan ajattelijoille, ovat kes¬ 
kenään kiistelleet samoista hämäristä seikoista, joista 
vielä tänäkin päivänä kiistellään, ja se on aiheutunut 
samoista asian luontoon kuuluvista syistä: kaikkien aikain 
filosofit ovat tehneet sen havainnon, että heti kun ihminen 
kiistelee asioista, jotka ovat hänen aistimustensa alueen 
ulkopuolella, itsekukin tuomitsee näistä seikoista oman 
mielensä tai oman sielullisen suuntansa mukaan tai, kuten 
on tapana sanoa, tunteensa mukaan; sitä vastoin he lopulta 
aina tulevat samaan päätökseen, jos on tutkittava sel¬ 
laisia asioita, joihin voi sovelluttaa aistimien todistuksia. 
Mutta tiede on edistynyt: ihmeellisiä havaintoja on tehty 
ja kalliit, ihmeteltävät koneet sallivat meidän kerran ko¬ 
keellisen tieteen varmuudella tehdä tutkimuksia, joihin 
esi-isämme, muutamia harvinaisia, uranaukaisija-poikkeuk¬ 
sia lukuunottamatta, eivät voineet ryhtyä muuten kuin 
a priori-metodin avulla. 

Filosofit joutuvat hyvin lähelle mielipiteittensä muo- 
dostelua ja yhteen sulattamista sinä päivänä, jolloin voi¬ 
vat ulkonaisilla aistimillaan ja koneillaan ilmei¬ 
sesti todistaa ja tutkia sitä kolmatta perusainetta, johon 
ylempänä olen viitannut (tai ainakin sen ilmauksia), kol¬ 
matta jäsentä siinä kolminaisuudessa, jonka kahta ilmausta 
aineen ja voiman nimisinä he jo tutkivat. 


1) Tekijän lausunnot buddhalaisuuden uskonnollis-filosofisesta katsanto¬ 
kannasta ovat osittain ammennetut hieman epäluotettavista lähteistä. Vertaa 
Oldenbergin y. m. uudempien tutkijain teoksiin buddhalaisuudesta sekä Olcot- 
tin ja Subhadra Bickschun buddhalaisiin katkismuksiin. Käänt. muistutus. 

Kun se hetki koittaa, tullaan näkemään — mikä nyt 
voi kuulua ilveilyltä — että spiritualistit ja materia¬ 
listit, jotka rehellisesti vaikka eri teitä pyrkivät totuu¬ 
teen, eivät ole niinkään kaukana sovinnollisesta yksimie¬ 
lisyydestä, kuin alussa olisi voinut luulla. Samaten kuin 
työmiehet, jotka puhkaisevat tunnelia ja pyrkivät valoa 
kohti, kahteen ryhmään jaettuina käyden molemmilta puo¬ 
lilta kallion kimppuun, eräänä päivänä kohtaavat toisensa 
vuoren sisässä, samaten eri filosofiset oppisuunnat, vaikka 
nykyään riitaveljiä, kerran niitä erottavan verhon pudot¬ 
tua yhtyvät toisiinsa alkuperäisten ja hedelmällisten aat¬ 
teiden yhteydeksi. 

Tässä teoksessa saamme jäljempänä nähdä, että tämän 
mielipiteen perusteena on muu kuin »joku ehkä mieluinen 
mutta itse asiassa luuloteltu taru, jonka harhaan mennyt 
mielikuvitus on synnyttänyt». 



KOLMAS OSA 


Tutkimus universumin ja ihmisen kolmannesta 
perusaineksesta. 


ENSIMMÄINEN LUKU. 

SISÄLLYS: Vertaileva tutkielma mikrokosmoksesta ja makrokosmoksesta. — 
Kaksi perusainesta kieltämättömästi molemmissa. — Ihmisruu¬ 
miin aine samaa kuin meitä ympäröivä aine. — Kaikki olemme 
auringon pojanpoikia. — Ihmisruumiin voimat ovat lainaa uni¬ 
versumin voimasta. — Ihminen on aineeltaan ja voimaltaan 
ikuinen. — Kolmannen aineksen etsiminen järkeispäätelmien 
kautta. — Itsessään ihminen löytää selityksen universumiin. — 
Maailmassa on olemassa älyä. — Äly. — Voima. — Aine. — 
Pääsemätön pulma. — Materialistisia aatteita puolustavat todis¬ 
teet, jotka saadaan aivoaineen vikaantumisesta. — Erityisiä to¬ 
disteita. — Ainoastaan kokeellisten tutkimusten avulla voidaan 
päästä yksimielisyyteen. — Voisikohan löytyä aineellisia todis¬ 
teita sielun olemassa olosta? 


Esitettyämme lyhykäisen yleiskatsauksen maailman¬ 
kaikkeuden ja ihmisen rakenteeseen jokapäiväisen tieteen 
päätelmien mukaan, on aika tehdä vertaileva tutkimus 
kosmoksesta universumissa ja ihmisessä etsiäksemme niitä 
yhtäläisyyksiä tai vastaavaisuuksia, joita ehkä voisi kum¬ 
mastakin tavata. 

Olemme nähneet makrokosmoksessa olevan kaksi oliota 
joiden olemassa olo on epäämätön: aineen ja voiman, 
olettaen, että edellinen mahdollisesti ei ole muuta, kuin 
ulkonainen merkki eli oikeammin virtaus jälkimäisestä. 

Toiselta puolen eivät nykyaikaisen fysiologisen suun¬ 
nan kannattajat, joille edellä sanottu ei näytä olevan sel¬ 
villä, ole tahtoneet nähdä elämän, eipä edes älynkään, il¬ 
mauksissa muuta kuin aineen ominaisuuksia. 

Ennen kaikkea on tärkeätä olla yhtä mieltä seuraa- 
vasta: edellytetään sinänsä selväksi, että aine, josta ihmis¬ 
ruumis on muodostunut, on aivan samaa, kuin meitä 
kaikkialla ympäröivä aine; ihmisen ruumiissa ei tapaa 
ainoatakaan sellaista kemiallista alkuainetta, mitä ei löy¬ 
tyisi meitä elättävästä maasta, siitä alkuperäisestä »pro¬ 
toplasmasta», josta olemme muodostetut. Kuten ylempänä 
sanoin: ihmisruumis on aineellinen osa siitä taivaan¬ 
kappaleesta, jolla hän kiitää avaruudessa 1 ). Miten siis voi 
vaatia, että tämän aineen laita olisi toisin kuin edellisen 
tai että sillä olisi erilaisia ominaisuuksia kuin toisellakaan? 

On siis tärkeätä lähteä siitä periaatteesta, että ihmisen 
liikkeet, elonlämpö, verenkierto, hermosävähdykset, värä¬ 
jämiset aivoaineessa y. m. eivät suinkaan ole ominaisuuk¬ 
sia siinä aineessa, josta hän on muodostettu, vaan sen 
yleismaailmallisen voiman toimintatapoja, joka ilmenee 
elämän tarkotuksen mukaan aineen välityksellä, mi nk ä 
molekyylit tätä varten ovat erikoisella tavalla järjestetyt. 

On vaihdettu subjekti objektiin, alus kohteeseen, sa¬ 
maten kuin on otaksuttu, että aurinko on maan kierto- 
tähti, sen lyhty; ja oikeampaa olisi sanoa: aine on 
ominaisuus voimassa, kuin päinvastoin. 

Siis tapaamme ihmisessä, tässä mikrokosmoksessa, pie¬ 
noismaailmassa, aivan samaa, mitä ka ikk i yksimielisesti 
sanovat olevan makrokosmoksessa, suurmaailmassa, nimit¬ 
täin ainetta ja voimaa, jotka kumpikin esiintyvät moni¬ 
naisissa muodoissa. 


1) Koska maa on syntynyt siten kuin jo ennen olemme selvittäneet, 
voimme sanoa itseämme useammassa kuin yhdessä suhteessa auringon lap¬ 
siksi. Inka-kansa ynnä muut, jotka ovat nimittäneet itseään päivän pojiksi, 
ovat kenties aikain alussa ja vertauskuvallisella tavalla saaneet näistä käsit¬ 
teistä vihiä. 

Voisipa mennä pitemmällekin tässä analyysissä ja osot- 
taa, että ihminen aineensa ja voimansa puolesta on kuo¬ 
lematon, jopa ijankaikkinen; sillä hän on muodostunut 
aineesta ja voimasta, mitkä molemmat kyllä ovat muo¬ 
doltaan muuttuvaisia, vaan olennoltaan aina pysyvät sa¬ 
moina. 

Rientäkäämme kumminkin sanomaan, että jos ihmi¬ 
nen olisi ainoastaan ainetta ja voimaa, niin ei hänen per¬ 
soonallisuutensa eläisi kauemmin kuin näiden molempien 
ainesten yhteys kestää, sillä kumpikaan niistä ei ole hän. 


* * 

* 

Ihminen filosofina kuitenkin kohoutuu aineellisten esi¬ 
neiden yläpuolelle paremmin niitä hallitakseen ja upot¬ 
taa ajatuksensa äärettömään avaruuteen päästäkseen siellä 
kahden salaisuuden perille: maailman salaisuuden ja sen 
mysteerion, joka on hän itse. Hän katselee taivaan la¬ 
kea ja tähtiä; hän tutkii tuskallisena universumia, johon 
hän, pelkkä atoomi, ikää nk uin hukkaa oman itsensä. Jotta 
ei mistään häiriintyisi, hän koettaa erittäytyä kaikesta, 
kaikesta mitä ennen kenties on oppinut 

Hänen katseensa huomaa heti erään tosiasian: jota¬ 
kin on o 1 e m a s s a; tämä jokin on aine. 

Muuan toinen tosiasia kiinnittää melkein yhtä pian 
hänen huomiotaan: tämä aine liikkuu. Vaan hän oival¬ 
taa pian, ettei aine liiku omasta sisällisestä voimastaan, 
sillä siinä on hitautta, ja koska siinä on tätä, ei se 
voi itsestään liikkua. Hänen tutkimuksensa osottaa hä¬ 
nelle, että tämä liikunto, kaikki sen seuraukset ja muu¬ 
tokset ovat voiman ilmauksia. 

Huomattuaan että kaikki, mihin hän tähän saakka on 
tutkimuksessaan päässyt, supistuu näihin kahteen prin- 
siippiin, joihin kai kk i hänen havaitsemansa ilmiöt voi 
lukea, pysähtyy ihminen hämmästyneenä ja pettyneenä. 
Voima voi selittää hänelle aineen olemassa olon; mutta 

entä voima? Mitä se on ja mistä se on kotoisin? Mitä sen 
takana piilee? 

Turhaan hän antaa katseittensa harhailla ympäri maail¬ 
moja, näiden majesteetillisesti kulkiessa sitä rataa, jonka 
viisas ja näkymätön käsi näkyy niille taivaan avaruu¬ 
dessa viitottaneen. Hän epäilee saavansa tietää mitään 
tästä suuresta universumista, joka on niin juhlallinen ja 
mykkä ja kuitenkin elämää täynnä. Turhaan hän kysyy 
neuvoa tähdiltä, kuulta, auringolta ja kiertotähdiltä: kai kk i 
nämä saavuttamattomat syvyyden jättiläiset ovat hänen 
äänelleen yhä kuuroja. 

Ainoa keino, mikä ihmiselle silloin jää, on vetoutua 
itseensä, kuunnella omia elämän ilmiöitään ja tutkia omaa 
minuuttansa. 

Hän näkee silloin itsessään ensin ruumiin, joka on 
ympäröivästä aineesta lainattu: tämä lainattu ruumis ei 
siis ole hän itse; hän on kerran sen riisuva; hän antaa 
sen takaisin maalle, jolta on sen saanut ja josta se on 
muodostettu, sinä suurena maksunsuorituspäivänä, joka on 
jokaiselle kerran koittava. Sitte hän tutkii itseään ja huo¬ 
maa aineensa olevan tuon toisen aineen kaltaista. 

Sittemmin hän havaitsee itsessään yhtä moninaisina 
muotoina kuin aineessakin tätä voimaa, jonka vaiku¬ 
tuksia hän on nähnyt ympäröivissä esineissä. 

Päästyään näin pitkälle hän käsittää olevansa tehty 
yleismaailmallisesta aineesta ja voimasta; mutta millä 
hän tämän käsittää? Aineellaanko vai voimallaan vaiko 
kummallakin yhteisesti? Mutta silloinhan yleismaailmalli¬ 
nen aine ja voima olisivat älyllisiä! 

Nähdessään kuoleman ja hitausvoiman vaikutuk¬ 
sia raadossa, hän tekee sen johtopäätöksen, ettei aine 
yksistään voi ymmärtää eikä ajatella. 

Kun hän selvittelee tätä voimien moninaisuutta ja 
huomaa, että ne vain ovat ylläpitämässä hänen elimelli¬ 
sen aineensa toimintoja tai täyttämässä hänen itsetie¬ 
toista ja järjellistä tahtoaan, tekee hän sen johtopäätök- 

sen, että hän on ymmärtänyt mitä tahtoi ymmärtää 
jollakin, joka ei ole hänen ainettaan eikä hänen voi¬ 
maansa ja hän antaa tälle nimen äly (intelligensi). 

Ja tuntien oman luontonsa hän johdonmukaisesti siir¬ 
tyy tunnetusta tuntemattomaan ja sanoo itselleen, että 
koska hänen aineensa ja voimansa ovat tuosta yleismaail¬ 
mallisesta lähteestä kotoisin, niin täytyy hänen älynsäkin 
olla samaa syntyperää: hän on aavistanut univer¬ 
sumin kolmannen elementin. Hän on nähnyt ja 
ymmärtänyt, että samalla kuin Maailmassa on Ainetta 
ja Voimaa on siinä myöskin Älyä. 

Hän on ymmärtänyt, että oli välttämätöntä tutkia ja 
ymmärtää itseään saadakseen oikean käsityksen maail¬ 
mankaikkeudesta; sillä me voimme yhtä vähän käsittää 
maailman olemusta sen vähäisen mukaan, mitä siitä 
näemme, kuin meikäläisellä järjellä varustetun olennon 
olisi mahdollista käsittää ihmistä, jos sen suuruussuhteet 
sallisivat hänen tutkia ainoastaan pienen pientä osaa ih¬ 
misestä, esim. muutamia hiussuonen sisässä kierteleviä 
verisoluja. 

* * 

* 

Emme todellakaan voi päästä pois tästä pulmasta: 
joko on yksi ainoa äly olemassa koko maailmankaik¬ 
keudessa, äly, josta monta rajotettua älyä on vuotanut 
samoin kuin aine rajotetuissa olomuodoissa vuotaa voi¬ 
masta, joka itse taas johtuu korkeammasta prinsiipistä, 
tahi ovat aine ja voima itsessään älyllisiä. Sillä miksi 
ainoastaan se aine, josta ihmisen aivot ovat muodostetut, 
kykenisi älyä synnyttämään? Eikö universaalisessa ai¬ 
neessa ole muuta yhtä soveliasta ainesta luomaan ajatuk¬ 
sia, kuin tuo vähäinen määrä harmaata ja fosforinsekaista 
ydintä, joka muodostaa aivojemme älyllisen osan? Tämän 
kysymyksen tekeminen on jo tavallaan sen ratkaisu. 

Eräs niiden suuria pääväitteitä, jotka älyllisissä ilmiöissä 
eivät näe muuta kuin pelkän tuloksen ties mistä sattu- 

masta, joka muka on aiheuttanut aivojen elimellisen aineen 
mielivaltaisen järjestymisen, on tämä: loistavimmillakin 
älyn lahjoilla varustettu ihminen voi muuttua kuin luon¬ 
tokappaleeksi, joka vain syö ja makaa, jos hän loukkaa 
päänsä taikka hänen aivoainettaan kohtaa myrkytys, tahi 
halvaus taikka jokin muu onnettomuus. Ja he sano¬ 
vat: »Siinä nyt näette, miten älynne, sielunne, laita on; ei tar¬ 
vita muuta kuin että pieni suoni katkeaa tai vähitellen kas¬ 
vaa umpeen jossain aivojen osassa, niin paraskin kauno- 
puhuja kadottaa muististaan muutaman sanan tai mykis¬ 
tyy, ja nerokkainkin mies muuttuu raukaksi ja hölmöksi. 
Eikö tämä riitä todistamaan, että äly on vain ominaisuus 
aineessa, koska sitä ei enää ole, jos aine vahingoittuu? . 
. . .» Ei, se ei ole riittävä todistus. Ja jos käytämme 
muuatta metoodia — jota vielä monta kertaa tulemme 
käyttämään väitöksiämme todistaessamme — ja otak¬ 
summe riippumattoman älyn olemassa olon tunnetuksi, 
on päivän selvää, että jos tämä yhtä tai toista tarkotusta 
varten yhdistyy aineeseen, niin syntyy — aivoaine kun 
on niin erinomaisen arkaluontoista ja hienoa — suurem¬ 
pia tahi pienempiä keskeytyksiä älyn toiminnassa heti 
aineen jollain tavoin jouduttua epäelimelliseksi. 

Minun mielestäni sitäpaitsi, ottamatta lukuun koke¬ 
muksesta tuotuja syitä, niillä järkiperäisillä syillä, mitä 
voidaan keksiä, ei ole puhtaasti tieteelliseltä näkökan¬ 
nalta suurempaa arvoa kuin edellisilläkään. Saattaa esi¬ 
merkiksi väittää: »sielun» olemassa olon kieltäminen sillä 
perusteella, että sen toiminta loppuu samalla hetkellä kuin 
sen ilmauksissaan käyttämä aine häviää tai sairastuu, on 
yhtä järjetöntä kuin jos kieltäisi höyryn olemassa olon 
siitä syystä, että koko kone pysähtyy jonkun satunnaisen 
vaurion kohdatessa höyrypannua tahi silinteriä. Tahi 
saattaa sanoa näin: paraskaan taiteilija ei voisi ilmaista 
kuulijoilleen neronsa suuruutta soittaessaan kielettömällä 
viululla tai pianolla, josta puuttuu muutamia näppäimiä. 
Mutta tässä kuten usein muutenkin on tunnustettava, 

että kaikki vertaukset ontuvat eikä vertaus ole mikään 
täydellinen selitys. 

Materialistit ja spiritualistit eivät ole kummatkaan 
voineet saada toisiaan vakuutetuiksi mielipiteittensä pä¬ 
tevyydestä, vai kk a heidän todisteensa kyllä ovat olleet 
sukkelia, ja itse ovat olleet lahjakkaita ja vilpittömästi 
pyrkineet totuuteen. Ja se on aina johtunut samasta 
syystä, siitä nimittäin, ettei voida päästä yksimielisyyteen 
(useinpa ei edes pitkällisen tutkimuksenkaan avulla) 
muusta kuin siitä, mikä sattuu ja tavallaan pysyy aisti- 
mustemme alueella. 

Jos näin on laita, niin miten te sitte — tullaan var¬ 
masti sanomaan — voitte väittää filosofien kerran tule¬ 
van tästä asiasta yksimieliseen loppupäätökseen, sillä 
tästä »sielun» olemisesta koskevasta kysymyksestähän te 
olette ennen kaikkea tahtonut puhua? 

Vastaukseni on oleva niin vailla kaksimielisyyttä kuin 
mahdollista: 

Me voimme saada aineellisia todistuksia sie¬ 
lun olemassa olosta. 

Tätä tosiasiaa en sydämmessäni rahtuakaan epäile: 
tiede voi tästedes, milloin tahtoo, tutkia kolmatta univer¬ 
sumin perustavista elementeistä, joka tavataan myös mik¬ 
rokosmoksessa, aivan samalla tavalla kuin se tutkii mo¬ 
lempia toisia alkuaineksia, joita se silloin tulee paljoa pa¬ 
remmin käsittämään; tarkoitan ainetta ja voimaa. 

Tämän tahdon seuraavassa todistaa. 



TOINEN LUKU 


SISÄLLYS: Jälkikatsaus. — Älyn olemassa olo joko ruumiillisessa verhossa 
tahi ilman sitä. — Äly riippumaton aineesta. — N. s. spiritistiset 
ilmiöt tukevat tätä mielipidettä — Paljo on vielä, jota emme 
tunne. — Tietoja ei saavuteta ilman vaivannäköä. — Ero sellai¬ 
sen välillä, joka ajattelee, ja sellaisen, joka ei mitään mietiskele. 

— Tieteellisen tunnustuksen hetki. — Tämä koittaa kerran kai¬ 
kelle, mikä on totta. — Aatteiden ja totuuksien Prokustes-vuode. 

— Se aika on ohi, jolloin ensin täytyi näyttää toteen sielullisten 
ilmiöiden olemassa olo, — Lahjakkaita ja oppineita tutkijoita 
kyllä on; sentähden ei ole enää välttämätöntä koettaa etupäässä 
vakuuttaa niitä, jotka eivät tahdo nähdä päästäkseen vakaumuk¬ 
seen. 


Nyt kun ryhdyn tutkimaan muutamien ihmisessä ha¬ 
vaittavien sielullisten ilmiöiden arvoa, sen todistamisvel¬ 
vollisuuden kannalta, johon olen sitoutunut, kehotan lu¬ 
kijaa hetkeksi pysähtymään ja heittämään silmäyksen taak¬ 
sepäin. Ennätettyämme tähän kohtaan sitä olioiden sel¬ 
vittelyä, jota olemme yrittäneet, voimme pienellä katsah¬ 
duksella saada yleissilmäyksen taaksemme jääneistä laa¬ 
joista aloista, joiden rajan yli juuri olemme astuneet, jou¬ 
tamatta syvemmin tutkimaan sisustaa (jos meidän vaste¬ 
des on mahdollista, niin täydennämme tämän tutkimuk¬ 
sen). Tämän johdosta olen jo huomauttanut, että esillä 
oleva teos ei suinkaan pyri perinpohjaisesti käsittelemään 
tätä ainetta; kirjottajan koko kunnianhimo supistuu yri¬ 
tykseen saada ihmisiä ajattelemaan, ja hän seuraa 
tässä suhteessa Esprit des lois (lakien henki) 1 ) nimisen 
teoksen kirj ottajan neuvoa. 


1) Käsitellessänne jotakin ainetta ei ole tarpeellista sitä loppuun tyhjentää; 
pääasia on saada ihmisiä ajattelemaan (Montesquieu). 



50 


Niin, pyrintöni on herättää ihmisiä ajattelemaan ja 
toivon, että tämä pieni kirja kerran — samoin kuin evan¬ 
keliumin mukaan hyvä siemen — lankeaa hyvään maa¬ 
han. Siksi olen tahtonut pukea ajatukseni lyhyeen muo¬ 
toon, hyvin tietäen sitäpaitsi, ettei paksuja kirjoja lueta 
höyryn ja sä hk ön aikakaudella. Eikä muuten — kuten 
Paul-Louis Courier on sanonut — kovin monen sivun alaa 
tarvita parhaiden asiain lausumiseksi. 

Mutta ottakaamme nyt, kuten ehdotin, muutamilla ri¬ 
veillä yleiskatsaus niistä aloista, joiden kautta niin no¬ 
peasti olemme kulkeneet. 

Ensiksikin olemme selvittelyssämme lyhyesti tutkineet 
makrokosmosta. Heittäen katseen maapalloomme, alotimme 
elävän maailmankaikkeuden tarkastuksen lähtien ulottu¬ 
vaisuutta puuttuvasta perushiukkasesta, heittäytyäksem- 
me ulos avaruuteen tutkimaan maailmoiden syntyä ja 
loppua. 

Sen jälkeen koetin, tämän teoksen toisessa osassa, antaa 
jonkunmoisen käsityksen pienoismaailmasta, esittämällä 
aluksi tärkeimpien oppisuuntien mielipiteet sen rakenteesta. 
Olemme nähneet, että ihminen, samoinkuin maailmakin, 
sisältää eräitä prinsiippejä: ensiksikin ainetta ja voimaa. 
Tämä on johtanut meitä vertaillen tutkimaan universu- 
sumia ja ihmistä kolmannessa osassa. 

Tässä kolmannessa osassa olemme saaneet tietää, että 
paitsi ainetta ja voimaa maailmassa on vielä älyä, samoin 
kuin ihmisessäkin, ellei tahdo otaksua, että ainoastaan 
yksi ainoa aines koko maailman avaruudessa (jos äly olisi 
vaan aineen tuote), nimittäin ihmisen aivoaines, kykenee 
synnyttämään niinsanottuja älyllisiä ilmiöitä. 

Nyt kun johtopäätöksemme ovat saattaneet meidät 
tunnustamaan kolmannen niin sanoakseni prinsiipin eli 
kolmannen elementin olemassa olon maailmankaikkeudessa 
samoin kuin ihmisessäkin, on minun vielä osotettava, että 
tämä kolmas prinsiippi (ensimäinen tärkeydeltään) on 
ihmisessä vapaa ja riippumaton. Kenties on minulle suotu 

onni todistaa tämän elementin pysyväisyys, se on kuinka 
tietoinen äly jää eloon sen aineen hajottua, johon se 
on sattunut olemaan ykdistetty ihmisruumiin muodossa, 
toisin sanoen osottaa että älyllä voi olla abmateriali- 
nen (materiasta erotettu) olo kommaterialisen (mate¬ 
riaan yhtyneen) olonsa jälkeen; juuri sitä kohti pyrin. 

Se on kyllä uskalias vaan ei suinkaan uhkarohkea 
tehtävä. Nyt en siinä pane mitään alttiiksi, sillä kirjotet- 
tuani tätä todisteluani varten erään kirjan, joka merkit¬ 
tiin kiellettyjen kirjain luetteloon (indexhin) sekä Parii¬ 
sissa että Roomassa, kenen salamaa minun tästedes on 
peljättävä paitsi taivaan? Mutta salama ei ole tähän 
saakka näkynyt ennakolta tiedustelleen niiden mielipidettä 
tai uskontoa, joita se kohtaa; epäilemättä se on jättänyt 
taivaan huoleksi »tuntea omansa». Vaan ihmiset, he vali¬ 
koivat ja — erehtyvät, mikä on pahempaakin, sillä heissä 
on jonkunlainen taipumus useammin tuomita ja iskeä 
niihin, jotka ovat oikeassa, kuin siihen, joka on väärässä 1). 

En soisi, että luultaisiin minun puhuvan katkeruu¬ 
desta, sillä sitä ei sydämessäni ole; ja minä suon mielel¬ 
läni niille anteeksi, jotka ovat luulleet olevansa kyl¬ 
lin puhtaat heittämään minuun ensimäisen kiven. Totuus 
jonka aamunkoitto on tulossa, on kostava minun puoles¬ 
tani ja minua ihastuttaa tietää, että se on valaiseva yhtä 
hyvin vastustajiaan kuin ystäviään lähinnä edelliseltä 
pimeältä ajalta. Vanhurskaat, jotka ovat totuutta puo¬ 
lustaneet uhkaavasta vaarasta huolimatta, vetäytyvät takai¬ 
sin varjoon, muistelematta kärsimiään pilkkasanoja ja pyy¬ 
tämättä »päästä kunnioitetuiksi vaivat kestettyään». Kun- 
nianosotukset tulevat epäilemättä niiden osaksi, jotka 

1) Voisi tehdä tästä aineesta huvittavan tutkimuksen. Monet ihmiset teke¬ 
vät pahaa „sanoissa ja töissä” eräistä paheellisista sielun taipumuksista, ilman 
huvia ja hyötyä, ikäänkuin sisällisestä pakosta. Minä sanon tätä kakoma- 
n i a k s i (taipumukseksi tehdä pahaa). Talonpoika, joka liuskaäänestyksellä 
tuomitsi Aristideen syystä, että hänen mielestään tätä oppinutta oli niin kauan 
kunnioitettu „rehellisen” nimellä, oli kakomaani. 



52 


työnnettyään totuuden kerran luotaan, nyt antavat sille 
uuden latinalaisen nimen, kun vihdoinkin ovat sen tun¬ 
nustaneet. 

Todellisuudessa on asian laita näin: Älyä on olemassa 
ilman ainetta, tämän sanan tavallisessa merkityksessä, ja 
samalla kun kerran vielä uudistan, etten ole mikään 
nykyaikainen spiritisti, vakuutan, että kaikki n. s. spiri- 
tistiset ilmiöt — paitsi samannimiset teoriat — ovat eh¬ 
dottoman todellisia, mikä ei suinkaan merkitse sitä, ettei 
niitä voisi jossakin määrin matkia. Nämä ilmiöt tuke¬ 
vat väitettäni ja juuri tämän toivon voivani todistaa. 

Ja kuitenkin sillä on hyvin vähän merkitystä. »Suu¬ 
reksi häpeäksi» monelle nykyajan oppineelle käy se seikka, 
että itsepäisesti ovat väärin käsittäneet sellaisen tärkeän 
tosiasian, joka varsinkin viime neljännesvuosisatana on 
lakkaamatta tarjoutunut heidän tutkittavakseen. Näiden 
henkilöiden rangaistukseksi on jääpä se, että uransa lo¬ 
pussa huomaavat väärin käyttäneensä elämänsä ja 
niin sanottuina oppineina kuolevansa tietämättöminä 
tärkeimmästä asiasta mitä heidän olisi suotu oppia tun¬ 
temaan. Vaan kärsivällisyyttä, sanon vieläkin kerran! 
Kasvavaa miespolvea saadaan epäilemättä vielä hillitä- 
kin, sillä niin vahvaksi tulee vastavaikutus. Ja me, joita 
te, herrat, nyt halveksitte, me rupeamme teitä puolusta¬ 
maan seuraajainne ylenkatseelta. »Antakaa heille anteeksi», 
sanomme me silloin kuten kuolemaan tuomittu Golgatalla, 
»he eivät tienneet, mitä tekivät». He eivät voineet sitä 
tietää, ja niiden syiden joukossa, jotka jossakin määrin 
tätä puolustavat, on seuraava: jokapäiväisen elämän mi¬ 
tättömät hommat olivat niin lähellä heidän silmiänsä; siitä 
seurasi, että kun nuo täyttivät heidän koko näköpiirinsä, 
ne estivät näitä lyhytnäköisiä raukkoja näkemästä niitä 
todellisia, suuria asioita, jotka olivat etäämmässä. Se oli 
vaan näkökysymys. 


* 


* 

Nykyään ei kukaan uskaltaisi sanoa, ettei mitään 
suurta keksintöä enää voida tehdä, niin korkealla kan¬ 
nalla kuin tiede nyt onkin. Muinoin on kyllä ollut ihmi¬ 
siä, jotka ovat katsellessaan aikansa korkeaa tietomäärää 
rohjenneet julistaa etteivät usko ihmisen voivan kohota 
enää sen korkeammalle sivistyksessä ja tiedoissa. Vaan 
nyt, ehdittyämme opinnoissa pidemmälle, jolloin todellisen 
tiedon tunnusmerkkinä on, että ihminen tajuaa tietämät¬ 
tömyytensä, ei enää kuule sanottavan: ei ulommaksi 
vaan kyllä: ylemmäksi! 

Elkää kuitenkaan luulotelko, te nuoret, jotka innostu¬ 
neina olette astuneet uuden opin uralle, että, vaikkapa 
teitä odottaakin kunnian laakeri, myös taisteluitta ja vaa¬ 
roitta sen saavutatte otsanne koristeeksi! Sillä etenkin 
uudesta tieteestä saattaa sanoa, että se on jyrkkien kal¬ 
lioiden aitauksessa. 

En pyydä tällä erää kauemmin viipyä tässä aineessa, 
vaan tahdon edempänä huomauttaa yllämainitsemieni il¬ 
miöiden tutkijaa uhkaavista vaaroista. 


* * 

* 

Olen nähnyt ja tutkinut satoja niin ratkaisevia todis¬ 
teita, että ihmettelisin, miten vähän sentään vielä on edis¬ 
tytty sielutieteen alalla, ellen tuntisi ammattioppineiden 
mielenlaatua. Ja minua haluttaa, lukiessani uusimpia 
teoksia, joissa näitä kysymyksiä pohditaan jotenkin kevyt¬ 
mielisesti, tavan takaa huudahtaa: »Kukahan, oi mahta¬ 
vat jumalat, lienee sitonut niin paksun tomuverhon kuo¬ 
levien silmille, että he yhä lakkaamatta saattavat ereh¬ 
tyä siitä mikä on todellisuutta ja mikä petosta?» 

Olen nähnyt, sen myönnän, sellaisia asioita, joita ai¬ 
noastaan muutamien ihmisten on suotu nähdä; mutta se 
tulee siitä, että herättyäni aivan yksinkertaisen tosiseikan 
johdosta havaitsemaan olen tahtonut tietää ja uhran¬ 
nut aikaa tutkimuksiin. 

Ei mikään hyvä tule vaivatta, eikä tieto työttä. Scho¬ 
penhauer sanoo: totuus ei tule lentäen syliimme. Täytyy 
etsiä, täytyy ajatella. 

Ajatella! Siinä juuri vaikeus onkin! Sen mielestä, 
joka ei ajattele, on kaikki, mitä on tottunut näke¬ 
mään, aivan luonnollista; hän syntyy, elää ja kuolee kysy¬ 
mättä, miksi mitään on olemassa. Ja päinvastoin taas 
pieninkin tapaus, joka ei enää ole niiden kaltainen, mitä 
hän on tottunut mitättömän olonsa aikana näkemään, 
saattaa hänet tasapainostaan. — Toisin on ajatte levän 
ihmisen laita: pieninkin hyönteinen, mitättömin heinän- 
korsi, pikkuruisin solu kasvin lehdessä tai eläimen ruu¬ 
miissa herättää hänessä mietteitä ja ihmettelyä. — Näitä 
kahta laatua ihmisiä tapaa sekä oppineissa piireissä että 
työmiehissä. 


* * 

* 

Se, mitä tähän päivään saakka tieteellisessä maailmassa 
on sattunut niille tosiasioille, joista aion puhua (»lucidin 
somnambulismin,» kaukonäkemisen, ajatusten siirtämi¬ 
sen ja »spiritististen» ilmiöiden tosiseikat), muistuttaa 
minulle juttua paavi Leo X:lle XVI vuosisadalla (1520) 
näytetystä mikroskoopista. Kone oli kaikkein mielestä 
sangen ihmeellinen ja sen harrastajia huvittava, mutta 
kenenkään päähän ei pistänyt käyttää sitä siihen tarko- 
tukseen, joka vasta 300 vuotta myöhemmin opittiin tun¬ 
temaan. Se mitä nimittäisin »tieteellisen arvioimi¬ 
sen hetkeksi» ei vielä ollut tullut. 

Pyydän nöyrimmästi anteeksi tiedeseurojen ja akate¬ 
mian arvoisilta jäseniltä, että otan vapauden heille ilmoit¬ 
taa arvioimisen hetken jo koittaneen tässä »universumin 
analyysissä» tutkimilleni ilmiöille, huolimatta kaikista yri¬ 
tyksistä hidastuttaa kellon käyntiä. Ja mielipahakseni 
täytyy minun lisätä, että jos tämä arvioiminen ei olekaan 
tapahtuva heidän avullaan, se tapahtuu ilman heitä 

tahi heistä huolimatta. Se on tullut, tämä hetki, ajal¬ 
laan joka keksinnölle: se on laki; tätä lakia on uudes¬ 
taan sovellettava. 


* * 

* 

Menneisyyteen sisältyy monta opettavaista tosiasiaa. 
Eivätkö kaikki suuret keksinnöt ole saaneet osakseen 
vastarintaa, sitä ankarampaa, kuta enemmän ovat eron¬ 
neet sovinnaisista käsitteistä? Olkaa sentähden varovaisia 
kielloissanne a priori! Vaan ei! Historia, sanottakoonpa 
siitä mitä tahansa, ei näytä ihmisille mitään opettavan. 
Niinpä tein kolme vuotta sitte hauskan huomion, mi nk ä 
tässä kerron: Erään pariisilaisen kustantajan toimesta 
ilmestyi kolme kirjaa lyhyellä väliajalla. Ensimmäinen 
käsitteli hypnoottista suggestioonia, toinen sisällistä (men- 
tal) suggestioonia ja kolmas spiritistisiä ilmiöitä. Kirjo¬ 
jen tekijät olivat kolme oppinutta miestä, kaikki kolme 
lääkärejä. Ensimäinen kirja (se joka käsitteli hypnoottista 
suggestioonia) tapasi heti ilmestyttyään tieteellisessä maail¬ 
massa monta epäuskoista (luulenpa, että he jo ovat mel¬ 
kein kaikki kääntyneet). Tämä kirja sisälsi selonteon 
hyvin huomattavista hypnoottisista kokeista, vaan sen 
tekijä ei tahtonut hyväksyä mentaalista suggestioo¬ 
nia, jota toisen kirjan tekijä todisteiden nojalla puolusti. 
Mutta tämä jälkimäinen sitä vastoin lopetti teoksensa pit¬ 
källä lausunnolla, jossa surkutteli tieteen vahinkoa 
tämän menettäessä työntekijän, joka oli ruvennut spiri- 
tististen ilmiöiden tunnokkaaksi puoltajaksi, koska hän 
ei arvannut näiden ilmiöiden olevan vain erään muunnok¬ 
sen sisällistä, mentaalista, suggestioonia, jossa mediumin 
(välittäjän) itsetiedottomana puolella on tärkein tehtävä! 
— En tahdo lausua mitään kolmannesta kirjasta, jonka 
tekijä ei ehkä aina ole osottautunut terävämmäksi arvos¬ 
telijaksi kuin ammattitoverinsakaan; syyn siihen lukija 
saattaa arvata. 

Miten hyvin tämä havainto osottaakaan ihmishengen 
taipumuksia! On muovaeltu kehys (joka tietysti on erino¬ 
mainen), ja kaikki, mikä ei siihen mahdu, typistetään tai 
tyrkätään pois muitta mutkitta: todellakin Prokustes- 
vuode toisten aatteille ja jokaisen saavutettaville tosi¬ 
asioille. 

Seuraavilla lehdillä en tule esittämään mitään uutta 
kokemusta, vaikka tosin sen jälkeen kuin julkaisin edel¬ 
lisen teokseni olen ollut läsnä useissa huomattavissa tilai¬ 
suuksissa ja saanut vaarinottaa suuret määrät mieltä kiin¬ 
nittäviä ilmiöitä, puhuakseni vain näistä. Sentähden mi¬ 
nusta tuntuu ikävältä koettaa nyt todistaa alkeita, niitä 
vähäisiä tosiseikkoja, jotka tänään näyttävät minusta ole¬ 
van vain sangen keskinkertaisia merkitykseltään, e nk ä 
tahdo hukata aikaani palaamalla tähän aineeseen. Yhtä 
kernaasti voisin ruveta opettamaan aakkosia pikkulasten 
koulussa. Ja sitäpaitsi on se aika jo ohi, jolloin oli vält¬ 
tämätöntä ensin todistaa sielullisten ilmiöiden oleminen. 
Koska nyt ei ole enää puutetta älykkäistä ja oppineista 
tutkijoista, ei suinkaan ole välttämätöntä koettaa vakuut¬ 
taa niitä, jotka sanovat: »Tuota minä en usko, ennenkuin 
näen» (sellaisia olen tavannut). Sellaiset kunnon ihmiset 
kyllä aina löytävät jonkun tähkäpään sielutieteen vai¬ 
niolta kun kerran näkevät parhaaksi seurata vastustama¬ 
tonta uutta liikettä, joka on alkanut, ja jonka virta on 
vievä mukanaan ja hukuttava nykyajan filosofian. 

Sentähden, jos tahtoo tutkia kysymystä alusta asti, 
kehotan perehtymätöntä lukijaa katselemaan edellistä teos¬ 
tani. 

Ja nyt lähtekäämme tutkimaan olioiden luontoa 
ihmisessä! 



KOLMAS LUKU. 


SISÄLLYS: Ihmisen sikiäminen on mikroskoopillinen toiminta. — Se on 
yksinkertainen, vaan suuri tapahtuma. — Otaksumat hengen 
ennakolta olemisesta ja olemattomuudesta ruumiiseen nähden. — 
Oletus hengen ja ruumiin samanaikaisesta muodostumisesta on 
väärä. — Voimaa voi yhtä vähän huomata kuin älyäkään, näkee 
vain niiden vaikutukset. — Miten saattaa todistaa hengen itse¬ 
näisyyden? — Edellyttämällä, että muuan tuntematon on tun¬ 
nettu. — Osa hengen kykyjä on toimetonna niissä tehtävissä, 
jotka ovat älyä alhaisemmat? — Hengen koneellinen vaikutus 
hermosoluihin. — Durand Gros’in polyzoismi. — Tosiasioita 
sielun kyvystä vastaanottaa tietoja muutenkin kuin tavallisilla 
aistimilla. —Unia. 

Kaksi mikroskoopillisen pientä aljetta: eräänlaisilla 
väräjävillä haituvilla varustettu solu, miehinen elementti, 
ja toinen pallomainen solu, naisellinen elementti; kaksi 
miltei matemaattista pistettä kohtaa toisensa, ja ihminen 
on siitetty. 

Pyöreässä solussa tapahtuu kohta muutos; se haikeaa 
ja jakautuu joukoksi uusia soluja; joista sitte ihmisruu¬ 
miin jäsenet muodostuvat. 

Tämä kahden solun kohtaaminen, jotka tulevat kah¬ 
desta eri olennosta muodostaakseen kolmannen, on suuri 
tosiasia. 

Ja tämän tapahtuman ympärille keräytyvät sitte aine 
ja voima. 

Mutta, olettaen älyn olemassaolon yleismaailmallisena 
aineena, »puhaltaako» se aineeseen samalla kertaa ja siinä 
määrin kuin tämä viimemainittu kokoaa itseensä voimaa? 

Vai onko oletettava egyptiläisten, kaldealaisten ja intia¬ 
laisten oppisuuntien mukaan, joilta Pytagoras, uusplato- 
nilaiset, kabbalistit, teosofit, yksinpä nykyaikaisten spiri- 

tistien »henget» ovat saaneet ensi käsityksensä, että he nk i 
on jo ennaltaan olemassa ja että se jo on asunut useissa 
ruumiissa, elänyt monta elämää? 

Edellisessä tapauksessa henki, asteettain vapautuen 
persoonattomasta älystä, yhdistyisi voimaan ja ainee¬ 
seen suuremmassa tai vähemmässä määrässä »aivo-reci- 
pientin» arvon ja laajuuden mukaan. Persoonallisuus ryh¬ 
mittyisi sen suuren tapahtuman ympärille, josta ylem¬ 
pänä puhuin, vaihdellen yksilöllisesti ja sattumalta ja sitä 
johtaisivat kehityksessään mielivaltaisesti (olinpa sanoa 
»väärin») perinnöllisyys, atavismi, yhteiskunnallinen asema, 
ympäristö, kasvatus ja tuhannet muut vaikutukset, joita 
emme ole luoneet ja jotka niin suuressa määrässä vähen¬ 
tävät persoonallista vastuunalaisuuttamme. 

Ne, jotka väittävät, ettei sattumaa olekaan, eivät voisi 
hyväksyä tätä olettamusta, vaan luultavasti mieluummin 
hyväksyisivät toisen: ilmestyneen ja persoonoidun 

älyn ennakolta olon, eläen vuorotellen aineeseen yh¬ 
distyneessä ja aineesta erotetussa tilassa. Erilaisuus ihmis¬ 
ten kohtaloissa saisi siis selityksensä edellisistä ansioista 
tai virheistä. Vaan jos he nk i on jo ennen olemassa, millä 
hetkellä tämä älyllinen pikku rakko, joka potentsiaalisesti 
omistaa kaikki vastaiset mahdollisuutensa, yhdistyy aine- 
voimaan? Jälkeenkö siemenaineen täydellisen jakautumi¬ 
sen, sittenkun sirkkalehdet ovat selvästi huomattavissa ja 
aivot siis sijotetut niihin alkeisiin, joista ne muodostu¬ 
vat? Tapahtuuko yhdistyminen vähitellen? Kaikissa ta¬ 
pauksissa alkaisi tämä aineen »älyllistyminen» aikoja 
ennen syntymää. Henki siten suljettuna kolminkertaiseen 
lihakuoreensa »häilyisi vetten päällä» noin kolme kertaa 
kolme kuunkiertoa, ennenkuin jälleen ilmaantuisi päivän 
valoon. 


* * 

* 

Olkoonpa sen asian laita miten tahansa, niin on meillä 
nyt ihminen valmiina. Tutkikaamme häntä! 

Kai kk ein ensiksi huomaa tässä ihmisessä — samoin¬ 
kuin maailmankaikkeuttakin tutkiessamme — aineen, se 
on: hänen ruumiinsa. Tämä ruumis li ikk uu energiasta 
johtuvain erilaisten voimain vaikutuksesta. Tätä voi¬ 
maa huomaa yhtävähän kuin sitä, mikä elähyttää olentoa: 
vaikutukset vain näkyvät. Samoin on älyn laita. Tunne- 
taanko mitään vaikutusta ilman syytä? 

Minulla puolestani on eräitä syitä ajatella, että henki, 
tietoisena yksilöllisyydestään, on olemassa ennen ruumiin 
ainetta, mutta mielestäni ei ole vielä aika siitä puhua ') 
Jos oletetaankin, että asia on toisin ja että yksilöllinen, 
äly muodostuu sen mukaan kuin aine vetää puoleensa 
persoonoimattoman älyn elementtiä, niin on todistettava 
että tämä yksilöllinen äly, kun se kerran on muodostettu, 
on jossakin määrin riippumaton hermoaineesta elämän 
kuluessa ja että se pysyy ruumiin kuoltuakin. 

Tiedän hyvin, että useille sangen oppineille miehille — 
ja sellaisiin vain halua nk in vedota — on tarpeetonta ruveta 
tätä kokemuksiin perustuvaa todistelmaa laatimaan. 
Enkä puhu uskovaisista, vaan henkilöistä, jotka tietävät 
ja jotka antavat vain järjen seuloa aistimiensa hankkimia 
todistuskappaleita. Mutta heitä varten en kirjotakaan, ja 
tämän teoksen muoto on, siitä olen varma, poistava heiltä 
kaikki epäilykset tässä suhteessa. 

Mitä niihin tulee, joilla vielä ei ole ollut aikaa tahi 


1) Mistä se johtuu, ettemme muista edellisiä elämiämme? kysyttiin Pyta- 
goraalta. Jotkut muistavatkin, vastasi hän, kertoen, mikä hän oli ollut usean 
edellisen elämän ajalla. — Tuohon kysymykseen voisi vastata, ettei, jos todellakin 
olemme eläneet useampia kertoja, suinkaan olisi ihmeellistä, jos sen olemme 
unohtaneetkin, kun ottaa huomioon, että hyvin pian unohdamme vähemmin 
tärkeitä tapahtumia nykyisessäkin elämässä sekä ettemme ensinkään muista, 
mitä olemme tehneet, nähneet tai kuulleet somnambulisessa tilassa, emmepä 
edes enää muutamia minuuttia jälkeenpäin. Voisi lisätä, että somnambuulien 
tila (vallankin kun siihen yhdistyy selvänäköisyys) on muutamassa suhteessa 
ylempi tila kuin tavallinen tilamme ja että tultuamme uudelleen ruumiiseen 
yhdistettyyn tilaan, »astuttuamme alas» aineesen, »juomme Lethen virrasta», 
puhuen vanhaan verrannolliseen tapaan. Mutta tämä ei ole mikään syy: paras 
syy, jos asian laita on siten kuin Pytagoras opetti, on se, että se on laki, 
joka laki meidän tietämättömyydestämme huolimatta saattaa olla olemassa. 

tilaisuutta näitä tietoja saavuttaa, pyydän heiltä seuraa- 
van myönnytyksen: tahdomme, kuten algebrassa, helpot- 
taaksemme menettelyämme, otaksua, että eräs tuntematon 
suurre on tunnettu. Siis: olettakaamme, että on olemassa 
sielu, henki, äly tai miksi tätä olemusta tahtoo nimittää, 
jonka sanotaan olevan henkistä laatua. Olettakaamme 
sen olemassa olo ja ryhtykäämme tämän olettamuksen 
perusteella tarkastamaan sen tehtävää ihmisessä. 

Tavallisessa tilassa saattaa aineessa täydellisesti ruu¬ 
miillistuneen hengen otaksua kadottaneen useita korkeam¬ 
pia ominaisuuksiaan. Osa näistä ominaisuuksista on niin 
sanoakseni saatettu itsetiedottomuuteen eräiden tehtävien 
hyväksi, joita niiden tulee täyttää elävän olennon sielun¬ 
elämässä, sen vaistomaisessa tai eläimellisessä elämässä. 

Tavallaan me emme ole kokonaan oma itsemme: he nk i 
ei ole enää suoranaisessa yhteydessä ulkomaailman kanssa; 
sitäpaitsi sen elimet sitä usein huonosti palvelevat. Tämä 
voi selittää miksi muutamat somnambuliset henkilöt ovat 
paljoa suuremmassa määrässä, »lucidia» (selvänäköisiä) 
hypnoottisessa tilassa, mikä on alkua ruumiista erotet¬ 
tuun tilaan, alkua tämän paremman osamme vapautumi¬ 
seen, jota viime aikoina on ruvettu nimittämään itsetie- 
dottomaksi. 

Olkoon tämän laita miten tahansa, niin käyttää se 
osa henkeä, joka normaalitilassa on älyllisten toimintojen 
käytettävissä, mahdollisimman parhaiten sitä voimaa, jota 
lakkaamatta vaihtelevassa tasapainotilassa on älyn toi¬ 
mintojen elimissä. Tahdon selittää tätä lähemmin: kuta 
vähemmin joku yhdistetty kappale on kemiallisesti kes¬ 
tävä, sitä vähemmin vaikutusta, sitä vähemmin voimaa 
tarvitaan aikaansaamaan muunnos sen kokoonpanossa. 
Näin on aivosoluja muodostavan aineenkin laita. Se voima- 
fluidumi, jota aivosolu synnyttää, on laadultaan erikoista, 
muistuttaen muutamassa suhteessa sähkövoimaa. Synnyt- 
tääkseen sitä kiihottavaa fluidumia, (hermofluidumia), jonka 
tehtävä on kuljettaa tahdon käskyjä periferisiin (ulkonai- 

siin) elimiin, täytyy solun olla niin sanoakseni polari- 
seerattu määrättyyn suuntaan. Ja koska henki ei suo¬ 
rastaan voi vaikuttaa aineeseen, vaan on pakotettu sitä 
varten kääntymään voiman puoleen, helpottaa sen työtä 
alati kokoonpanoltaan muuttuvan olion laatu, kuten on 
laita elimellisen aineen, joka on niin järjestetty, että se vähim- 
mästäkin vaikutuksesta synnyttää pienen purkauksen her¬ 
mo fluidumia, mikä noudattaa määrättyä suuntaa ja nor¬ 
maalitilassa aina samaa. 

Ainoastaan sellaisen kuin Hoene Wronskin nero kyke¬ 
nisi muuttamaan koko tämän sanatulvan selväksi ja täs¬ 
mälliseksi kaavaksi (asiantuntijoille) uudella matemaatti¬ 
sella kielellä, jonka hän on käytäntöön saattava vuosisa¬ 
dallamme; sillä kaikki tämä tarkottaa lyhyesti sitä, että 
he nk i vaikuttaa elimelliseen aineeseen elävän 
(a n i m i s e n) voiman avulla. 

Olen viitannut siihen että osa hengen kykyjä on si¬ 
dottu toimiin, jotka ovat alempia kuin älyn (solujen ravitse¬ 
miseen, verenkiertoon ja hermovärähdyksiiin, refleksiliik- 
keisiin, vaistomaisiin liikkeisiin y. m.) Nämä kyvyt saate¬ 
taan toimintaan kiihotuksen karitta erityisistä näöltään 
itsenäisesti toimivista keskuksista; sellaisia ovat ne, jotka 
kuuluvat isoon aivoon, pieneen aivoon, pitennettyyn yti¬ 
meen, selkäytimeen ja sympaattiseesi hermostoon, joiden 
suhteellisien riippumattomuus, erittäin selvästi ilmenevä 
eräissä sairauden ja sielun tiloissa, on antanut aihetta sii¬ 
hen puheenparteen että ihminen on yhdistetty useista 
eri minuuksista, jotka ovat arvoltaan yhdenveroisia, 
mutta joista kullakin on yksilöllisen elävän olennon pää¬ 
asiallisimmat tuntomerkit ja ominaisuudet. Tämä käsitys, 
jolle sen keksijä Durand de Gros (tri Philips), erittäin 
syvämielinen tutkija, on antanut nimen Polyzoismi, syn¬ 
tyi tässä oppineessa ete nk in niiden tarkanhienojen kokei¬ 
den johdosta hypnotismissa ja suggestioonissa, joita hän 
oivalsi tarkata yhtä hyvin filosofina kuin lääkärinä. 

Jos otaksuu itsenäisen älyllisen prinsiipin olevan, saat- 

taa käsittää miten, vaikkakin osa aivoainetta on turmel¬ 
tunutta, muuttunutta tahi sairasta, henki voi vaikuttaa 
tähän muuttuneeseen alaan ja välityksellään siirtää tah¬ 
tonsa käskyt elimiin, joihin tavallisesti vaikuttavat ne 
ganglie-solut, mitkä nyt yhä edelleen pysyvät viallisina 
tahi kuolleina. Mutta usein aivojen vahingoituttua, kun 
elämä vielä on tallella, on korvaus enemmän tahi vähem¬ 
män täydellinen, ja silloin saattaa otaksua, että henki 
panee tahtonsa vaikuttamaan muihin keskuksiin (muis¬ 
tiin, puheeseen, liikkeisiin y. m.) ja kuljettamaan käskynsä 
syrjätietä, epäsuoraa tahi sanalla sanoen ennen käyttämä¬ 
töntä tietä. Tämä tapahtuu ete nk in silloin kun aivoe- 
linten turmeltuminen edistyy verkalleen. Ne puheky- 
vyttömyyden tapaukset, jotka paranevat, vaikka vika 
Broca’n aivokierukassa on entisellään, kaikkien älyn 
toimintojen eheys, vaikka toinen aivopuolisko on kuih¬ 
tunut, ne ovat seikkoja, jotka eivät missään suhteessa 
kumoa esittämääni väitettä. 


* * 

* 

Tähän saakka ei kenties ole mitään pätevää syytä il¬ 
man vastalausetta otaksua hengen riippumatonta ole¬ 
massa oloa, ja edellisestä ehkä saatavat todisteet on jo 
ennenkin useampia kertoja lausuttu, laajaperäisemmin ja 
vakaumuksen synnyttämiseksi voimakkaammalla 

tavalla. Jos aivan alussa olen niistä puhunut, on se ta¬ 
pahtunut vain mieltymyksestä erääseen tutkimustapaan, 
sillä minä panen paljoa enemmän arvoa kokeisiin kuin 
pelkkään aprikoimiseen ja keskusteluun ilman ulkonaisia 
todisteita. Sielulliset tosiseikat tulevat meille itse asiassa 
olemaan paljo täydellisempinä todistuskappaleina. Koe¬ 
tan esittää ne niin tarkoin kuin mahdollista siinä järjes¬ 
tyksessä, että niiden vaikuttavaisuus yhä paisuu, jos niin 
saan sanoa. 

Tutkikaamme ensiksikin niitä tapauksia, jolloin sielu 
(henki) melkein normaalisissa olosuhteissa tajuaa etäällä 

tapahtuvia asioita. Esimerkiksi unessa. Olemme jokai¬ 
nen monta kertaa kuulleet kerrottavan unista, jotka ovat 
ikää nk uin jälkipainoksia jostakin teosta, mikä samaan 
aikaan juuri tapahtuu (tai vieläpä vastaisistakin tapauk¬ 
sista, vaan tahdon jättää syrjään sen, mikä koskee tule¬ 
vaisuutta). Voisin kertoa useita tällaisia eri kirjailijoilta 
lainatulta esimerkkejä. Mutta tahdon tyytyä muutamiin 
persoonallisiin huomioihini. 

Eräs naistuttavani on useita kertoja minulle kertonut, 
että hän kahdenkymmenen vuoden vanhana, asuessaan 
eräässä pienessä merikaupungissa, näki unta nuoresta 
miehestä, joka muka häntä kosi. Tämän miehen ulkomuoto, 
jota hän muuten ei ensinkään tuntenut, herätti hänessä 
epäluuloa, ja hän koetti miestä karttaa. Herättyään hän 
muisti tavattoman selvästi koko unen, samoin kuin hän on 
kertonut yleensä muistavansa kaikki unensa. Tämä ei 
ole mitään harvinaista. Mutta aamulla hänen täytyi läh¬ 
teä kaupungille ja astuessaan muuatta vähäliikkeistä ka¬ 
tua, joka johti satamaan, huomasi hän äkkiä erään pani¬ 
mon sisäänkäytävässä saman nuoren miehen, jonka oli 
unessaan nähnyt, seisovan häntä katselemassa. Hämmäs¬ 
tyksen valtaamana hän tarvitsi kaikki voimansa pystyssä 
pysyäkseen. 

Sittemmin kuultiin tehtailijalta, joka oli tuttava nuo¬ 
ren naisen perheessä, että tuo nuori mies oli samana aa¬ 
muna saapuneella aluksella tullut kaupunkiin kaukaa me¬ 
ren toiselta puolelta ja asui tehtailijan luona, joka oli hä¬ 
nelle sukua ja jonka liikkeeseen oli juuri ruvennut osak¬ 
kaaksi. Myöhemmin sama nuori mies kosi tyttöä, epäile¬ 
mättä kuultuaan tuosta merkillisestä unesta, josta siten 
sai epäsuoran suggestioonin; vaan kun nainenkin puoles¬ 
taan oli saanut vaikutuksen unesta, mikä alati häilyi hä¬ 
nen edessään nähdessään nuoren tehtailijan, ei hän suos¬ 
tunut tarjoukseen. 

Tällaiset tapaukset ovat niin lukuisia, ettei tosiaan¬ 
kaan alati sovi uudistaa tuota naurettavaa puhetapaa: 

»satunnainen yhteensattumus», jolla on vain yksi etu, se 
että vapauttaa paremman selityksen etsimisen vaivasta. 
Tämä etu, se myönnettäköön, ei ole omiaan meitä tyy¬ 
dyttämään, emmekä ole halu kk aita siihen tyytymäänkään. 
Saamme nähdä, kun tulee puhe somnambulismista, miten 
voimme selittää nämä ilmiöt. 

Toisen kerran näki eräs perheeseeni kuuluva nais¬ 
henkilö unen, joka mielestäni on siksi huvittava, että an¬ 
saitsee mainitsemista. Vuonna 1886 koetin eräälle ystä¬ 
välleni toimittaa johtajan paikkaa muutamassa erikois¬ 
koulussa. Hän oli erittäin ansiokas mies ja hyvin op¬ 
pinut erikoisalallaan minkä hän myöhemmin kyllä on 
toteen näyttänyt. Kaikki edistyi parhaalla tavalla; saa¬ 
toimme luottaa melkein kaikkiin virastopäälliköihin siinä 
ministeristössä, jonka alainen puheena oleva koulu on, 
olimmepa voittaneet ministerinkin suosion, jolle pari kolme 
ystäväpiiriini kuuluvaa edusmiestä oli suosittanut haki¬ 
jaa. Lyhyesti, me odotimme vain nimityksen julkaise¬ 
mista virallisessa lehdessä, kun eräänä aamuna sain kir¬ 
jeen ylempänä mainitulta nais-sukulaiseltani, joka asui 
maaseudulla ja oli johtaja-kokelaan vaimon hyvä ystävä. 
Kirjeen lopussa hän kirjoitti: »Kerro pian jotakin hra 
X:stä; viime yönä olin unissani hyvin pahoillani siitä 
syystä, että hän oli epäonnistunut puuhissaan ministerin 
luona —». 

Lopetin juuri tämän lauseen lukemisen, kiinnittämättä 
siihen vähäistäkään huomiota, kun ilmotettiin ystäväni 
joka melkein oitis astui työhuoneeseeni. Kalpeana 
hän lähestyi ja ojensi minulle ministerin kirjeen, jossa 
hänelle ilmotettiin, ettei sillä kerralla voitu hyväksyä hä¬ 
nen ehdokkuuttansa avoinna olevaan virkaan, vaan että 
hän voisi olla varalla kun vastedes j. n. e. Sanalla sa¬ 
noen, se oli täydellinen tappio. Näytin sukulaiseni kir¬ 
jeen hra X:lle, jota se suuresti hämmästytti. 

Onneksi tämä päätös peruutettiin, tarkemmin punnittua 
eri hakijoiden ansioita, ja hra X ... on tänäkin päivänä 

niitä koulun johtajia, joihin hallitus on parhaiten tyyty¬ 
väinen. 

Onkohan tämäkin »satunnainen yhteensattuminen?» 
Kenties, mutta myöntäkäämme, että näitä hankalia »sa¬ 
tunnaisia yhteensattumisia» sattuu tuhkatiheään. 

Viimeksi tahdon, tehdäkseni lopun näistä unessa ta¬ 
jutuista tapahtumista, joista olen saanut suoranaiset tie¬ 
dot, kertoa seuraavaa todisteeksi, ettei henki riipu väli¬ 
matkoista, jos nimittäin on toteen näytetty hengen ole¬ 
van sen, joka tajuaa asioita unissa tai ainakin muuta¬ 
missa niistä, jotka totumme vallan hyvin erottamaan 
muista unista erään seikan kautta, jonka tunnemme vaan 
emme aina voi kuvata. Puheena oleva tapahtuma kerrottiin 
minulle eräässä amerikkalaisessa perheessä, jonka jäseniin 
olen ystävällisissä suhteissa ja jossa Nevyorkissa oleskel- 
lessani vietän ainakin yhden illan viikossa. 

Eräs hra J:n pojista oleskeli Saksanmaalla Tiibinge- 
nin yliopistossa vuonna 1871 opintojaan päättämässä. 
Hänen kotiväkensä Nevyorkissa oli vastikään saanut hy¬ 
viä tietoja häneltä, kun hänen äitinsä eräänä yönä heräsi 
katkerasti itkien. Hän oli unessa nähnyt poikansa suu¬ 
ressa hengenvaarassa. Sytytettyhän kynttilän hän mie¬ 
tiskeli huolestuneena, miten pikemmiten voisi saada tie¬ 
toja niin pitkän matkan takaa, ja samassa hän näkee 
tyttärensä astuvan huoneeseen. Tämä kertoi itkien niin¬ 
ikään nähneensä veljensä hyvin vaarallisessa asemassa. 
Äiti ja tytär olivat siis samalla kertaa nähneet samaa 
unta, ja minulle vakuutettiin, ettei mikään edellisen illan 
keskusteluista voinut sitä aiheuttaa. Mutta ehkä mer- 
killisempää vielä on se, että hra J:n poika todellakin oli 
silloin hyvin sairaana Tiibingenissä. Onneksi sentään 
hänen nuoruutensa voimat pääsivät voitolle, ja hän pa¬ 
lasi ennen pitkää perheensä luo. 

Onko pidettävä oikeana se teosofian mielipide, että 
henki osaksi irtautuu ruumiista nukkuessa ja siten voi 
vastaanottaa vaikutuksia olioista, joiden väräjämiset eet¬ 
teri heijastaa? 



NELJÄS LUKU. 


SISÄLLYS: Yleinen tietämättömyys hypnotismista. — Jos osattaisiin käyttää 
hyväksi tätä tilaa, saavutettaisiin sen avulla äärettömän tärkeitä 
tuloksia. — Mutta on hyvin vaarallista tehdä kokeita, kun ny¬ 
kyään ollaan kovin tietämättömiä niistä laeista, jotka ohjaavat 
ihmisessä olevia eri prinsiippejä. — Voima, joka virtaa ihmis¬ 
ruumiista tahdon vaikutuksesta ja toimii etäälläkin. — Kokeita 
ajatusten lukemisessa ja kaukonäkemisessä. — Hypnoosin eri 
tilat eli asteet. — Nämät tilat ovat vain asteettaista lähenemistä 
persoonallisuuden kaksintumiseen. — Teoria näkemisestä, kuule¬ 
misesta j. n. e. pitemmillä välimatkoilla. — Phantasms of the 
living. — Yhtä huomattava kuin opettavakin esimerkki persoo¬ 
nallisuuden kaksistumisesta. 


Suurin osa niistä, jotka ovat tekemisissä hypnotisee- 
rauksen kanssa, olkootpa lääkäreitä tai ei, on tietämä- 
tönnä siitä, mikä mahtava sielullinen tutkimuskeino heillä 
siinä on käsissään. 

Hypnotismin tai pikemmin hypno-magnetismin ja sug- 
gestioonin avulla, muiden ulkonaisten tai sisällisten vai¬ 
kuttavien voimien tukemana, saattaa päästä aivan erin¬ 
omaisiin tuloksiin. Ei kaikissa henkilöissä eikä myöskään 
ilman dietetiikkaa, vaan tietysti eräitä määrättyjä 
ehtoja noudattamalla. Dietetiikalla en tarkota ainoastaan 
muuatta erikoista, tunnettua ruokajärjestystä, vaan eri¬ 
tyistä metoodia hengittää, nukkua, ajatella ja — rakastaa. 
Koska ei tämän teoksen suunnitelmaan kuulu tuon eri¬ 
tyisen elämänjärjestyksen määritteleminen, en tahdo siitä 
tämän enempää virkkoa. Olkoon kylliksi jos lisään, että 
magnetismin ja hypnotismin käyttäjillä on käsissään kau¬ 
histava ase, useinkin kaksiteräinen miekka, jota kaikeksi 
onneksi eivät melkein milloinkaan osaa käyttää. En myös¬ 
kään, vaikka huomioni epäilemättä ovat ylen tärkeitä, 

tahdo tällä haavaa mainita niistä useampia kuin sangen 
rajotetun määrän ja pyydän sitäpaitsi päästä yksityis-sei- 
koittain kertomasta, miten asianomaiset henkilöt on sitä 
varten valmistettu. 

Henkilöt, jotka hypnotiseeraavat lähimmäisiään, eivät 
tavallisesti näiltä pyydä mitään muodollista valtuuttamista. 
Tämä johtuu siitä, etteivät he tunne kaikkia tekonsa 
seurauksia: tarkotan kun on aivan yksinkertaisesti kysy¬ 
mys kokeesta, vaikka tosin täytyy tehdä muutamia poik¬ 
keuksia, silloin kun vale-uni aikaansaadaan terapeutisessa, 
sairashoidollisessa, tarkotuksessa. Mutta muistakaamme 
tämä: kun hypnomagnetismi kerran tulee paremmin tunne¬ 
tuksi, ei koskaan ketään ihmistä aseteta sen vaikutuksen 
alaiseksi, ennenkuin häneltä on saatu täysitietoinen suos¬ 
tumus. Tästä puhuessa minun on mainittava, että ne 
muutamat, jotka ovat »Ceres-Hypnotiltas» salaisuuksiin 
perehtyneet, samalla sekä kuohuvat harmista että tun¬ 
tevat syvää sääliä nähdessään kirjavia ilmotuksia, joilla 
mikäkin professori ilmottaa, viranomaisten suostumuk¬ 
sella, pitävänsä magneettisen seanee’n (istunnon) 
missä kapakkahuoneuston vain käsiinsä saa: tietämättö¬ 
myys suojelemassa tietämättömiä! Yhtä hyvin saattaisi 
antaa lasten leikitellä dynamiitilla. 

Hypno-magnetismi voi kuitenkin olla soveliaimpia kei¬ 
noja toteen näyttämään, että on itsenäisesti olemassa tai, 
jos mieluumin halutaan niin sanoa, inhimillisen persoo¬ 
nallisuuden ulkopuolella toimivana: 

1) erityinen voima, joka on ylempi muoto energiaa, 

2) äly, joka muutamissa tapauksissa johtaa tätä voimaa. 

Tutkikaamme ensiksikin hypno-magneettisessa istun¬ 
nossa toimivaa subjektia, kokeen tekijää. 

Yksinpä vasten tahtoaankin tämä suuremmassa tai vä¬ 
hemmässä määrässä vaikuttaa toimettomaan, passiiviseen, 
subjektiin voiman avulla, joka hänestä virtailee kuin säteily 
ja joka ei ole muuta kuin väreily aalto hänen elinvoimas¬ 
taan, irrotettuna hänen tahtonsa voimalla ja tietoisen tarko- 

tuksensa tenholla ja samalla toimivana hänen sanansa 
ja ruumiinasentonsa avulla, siten tehoten passiivisen sub¬ 
jektin tajuntaan. Tämän voiman, tämän fluidumin, joksi 
sitä myös sanotaan, on jo muinoin tietty olevan olemassa 
eikä tri Baretyn teos Magnetisme animal jätä epäi¬ 
lyksen sijaa sen todellisuudesta. Minä olen omaksi opik¬ 
seni menestyksellä uudistanut eräitä tri Baretyn kokeita 
erittäin herkkään subjektiin, vaikka tällä oikeastaan oli 
enemmän taipumusta älyllistä laatua oleviin ilmiöihin. 

En tahdo suggestioonista puhuessa pysähtyä kerto¬ 
maan niistä näytännöistä, joita laajasti kuvataan jo useina 
vuosina ilmestyvissä hypnotismia käsittelevissä kirjoissa. 
Se on kaikki aivan liian tavallista ja tekisi, jos niissä vii¬ 
vähtäisin, tästä kirjastani ennen aikaansa vanhentuneen, 
sillä pitkää aikaa ei kulu, ennenkuin nämä seikat luetaan 
klassillisena pidetyn kirjallisuudeu alkeisiin. Paitsi sitä 
ei näissä alkeellisissa ilmiöissä ole paljoa ottamista aiko¬ 
maani todisteluun, vai kk a ne kyllä selvästi osottavat, mi¬ 
ten helposti ihmishenki voi joutua harha-aistimusten val¬ 
taan, ollessaan erään tilan alussa. 

Nykyään pitävät kaikki ne, jotka kysymystä tutkivat, 
varmana, että eräs hyvin helposti herätetty voima kehit¬ 
tyy ja vaikuttaa etäälle, toimivan subjektin eli kokeente- 
kijän tahdon mukaan, tai kun on puhe passiivisesta (toi¬ 
mettomasta) subjektista, annetun käskyn pakosta tai myös¬ 
kin itsetahtoisesti passiivisessa, tietoisessa tai tajuttomassa 
tilassa. Saattaa esimerkiksi eräissä hypnotiseerattavissa 
he nk ilöissä tehdä seuraavan kokeen, jota tahdon nimittää 
Horace Pelletier’in kokeeksi, koska sen, mikäli tiedän, 
näillä edellytyksillä ensi kerran teki tämä kokeilija (omansa 
kullekin!) Jos asettaa yhden tai useita herkkiä ihmisiä 
vesiastian ympärille, jonka yli pitävät kättänsä, ja käskee 
(suggestiooni) heitä panemaan veden liikkeeseen, ikään¬ 
kuin se kiehuisi, siihen koskematta, niin näkee, jos 
on aikaa ja kärsivällisyyttä (puolta tuntia enempää on 
turha odottaa), veden ensin väreilevän, sitte toisin pai- 

koin liikahtelevan, ikäänkuin pieni kala uiskentelisi sen 
pinnalla, ja viimein kiehuvan niinkin kovasti, että se pur¬ 
suaa yli laitojen. Tämän ilmiön Intian fakiirit aikaan¬ 
saavat aivan helposti, vain läsnäolollaan tai »kättensä 
pitämisellä» nesteen päällä. Pelletier, joka useita kertoja 
on minulle kirj ottanut tästä omituisesta seikasta, ei ole 
milloinkaan maininnut siitä, että hänen subjektinsa valittivat, 
joskus jo heti kokeen alussa, käsiinsä ja käsivarsiinsa kos¬ 
kevan; sen havainnon olen itse tehnyt kokeillessani, Sa- 
mallaista kipua valittavat nekin tuntevansa, jotka aikaan¬ 
saavat »suoranaista kirjotusta» kivitaulujen väliin 1 ). 

Mutta nämä seikat ovat kuin pikkurahaa, eikä niistä 
ole suurtakaan hyötyä todistelulleni: ajatuksen siirtämi¬ 
nen on jo tärkeämpää. Tässä tarkotuksessa olen kokeil¬ 
lut henkilöiden kansa, jotka ovat herkkiä etäisille vaiku¬ 
tuksille (kaukovaikutuksille), sille mitä nykyään nimite¬ 
tään »mentaaliseksi suggestiooniksi 2 ).» Useita kertoja 
olen tehnyt tällaisen kokeen. Nukkuneelle potilaalle sa¬ 
noin: »Teidän pitää herätä oitis, kun tunnette että, minä 
tahdon teidän heräämään,» ja sitte minä istahdin merkit¬ 
semään paperille huomioitani tästä hypno-magnetiseera- 
tusta henkilöstä. Piilouduin korkean kirjakasan taa, jotta 
subjekti, joka voi nähdä vaikka oli paksu side silmil¬ 
lään, ei kasvojeni ilmeestä huomaisi, milloin halusin hä¬ 
net herättää. 

Määrähetkellä, milloin kesken muistiinpanojani, mil¬ 
loin ne lopetettuani ajattelin, että nyt tahdon potilaan 
heräämään. Jos jo olin päättänyt kirjotukseni, annoin 
kuitenkin kynän vielä luistaa pitkin paperia piirrellen 


1) »Suoranainen kirjotus» tai kirjotus ilman ihmiskäden välitystä, saadaan 
tavallisesti siten toimeen, että kahden puhtaan kivitaulun väliin pantu pätkä 
kivikynää itse kirj ottaa toisen taulun sisäpuoleen, välittäjän (mediumin) pidel¬ 
lessä taulujen yhtä kulmaa kahden sormensa välissä sekä vapaata kättään 
päällimmäisen taulun ulkosivulla. 

2) Niitä, jotka ehkä epäilevät ajatusten siirron mahdollisuutta, pyydän 
lukemaan tri Ochorowitz’in kirjaa »Suggestion mentale». 

mitä milloinkin sattui, kuten esim: »Minä tahdon, että 
heräät, herää!» tai muita tilapäisiä lauseita — eikä he¬ 
räämistä tarvinnut odottaa enempää kuin 40 ä 60 sekuntia. 

Toiste, kun herääminen jo oli tapahtunut, istuin uudel¬ 
leen kirjoittamaan ja tahdoin, että hypnoosi uudistuisi. 
Kun tämä koe onnistui, oli se vain puolinaista, kohta 
kuulin potilaan sanovan: »Minkätähden te uudelleen koe¬ 
tatte?» Ja hän nousi pystyyn, teki muutamia liikkeitä ja 
käytti erästä keinoa, minkä olin hänelle opettanut vastus¬ 
taakseen magneettista unta siinä tapauksessa, että tahdot¬ 
taisiin häntä vastoin tahtoaan nukuttaa. 

Vaikka voisikin olla huvittavaa, en kumminkaan tahdo 
kauempaa viipyä näissä tosiasioissa, joita lukija saattaa 
tutkia erikoisteoksista tästä aineesta. Mitä niitä koske¬ 
vaan selitykseen tulee, on se helposti johdettu tässä sa¬ 
massa teoksessa esitetystä teoriasta ihmisen rakenteesta. 
Sitäpaitsi on niiden arvo, mikäli ne tosiasioina tukevat väi- 
tettäni, liian keskinkertainen, ja minä kiiruhdan esittä¬ 
mään toisia, vakuuttavampia esimerkkejä. Hetki on tosi¬ 
aankin tullut erityisemmin tutkia niitä tapauksia, joissa 
näkymättömän riippumattomuus ja sen toiminta näky¬ 
väisen ruumiin rajojen ulkopuolella on paljoa havainnolli¬ 
sempi. 

* * 

* 

Ne henkilöt, joissa tavallisesti tutkitaan hypnoottista 
teko-unta, ovat eri vaiheiden alaisia, jotka eivät suinkaan 
aina seuraa toisiaan niin säännöllisesti, kuin tätä ainetta 
käsittelevät kirjailijat väittävät. Kuitenkin seuraavat nämä 
vaiheet eli tilat toisiaan tässä järjestyksessä: 

1) Vaikutettu (Liebault) eli herkkäuskoisuuden tila 
(de Rochas); 

2) Kataleptinen tila; 

3) Somnambulinen tila; 

4) Letarginen tila. 

Nämä ovat niin sanoakseni ne klassilliset tilat, jotka 

on saatu suggestioonilla tai tiukasti katsomalla, jommalla¬ 
kummalla tai molemmilla keinoilla yhteisesti. 

Jos käyttää muita keinoja, niiden joukossa ylempänä 
mainittua dietetiikkaa, magneettisia hivelyjä ja lujaa tah¬ 
toa, jota koettaa niin paljon kuin mahdollista suunnata 
ulospäin (mikä myöskin vaatii erikoista harj otusta), niin 
saa pian todisteita siihen, että ylempänä luetellut tilat 
ovat vain lähestymistä, ei persoonallisuuden (minuuden), 
vaan persoonan (henkilön) kahdistumisen tilaa kohti. 
Tämän tilan edellä, jonka voi potilaiden kerran siihen 
totuttua saavuttuaa melkein heti, on viides tila, seuraten 
neljättä, letargista tilaa. Tämän viidennen tilan tuntevat 
muutamat magnetiseeraajat ja nimittävät sitä näke¬ 
väksi somnambulismiksi. 1 ) Kuudetta tilaa voisi 
nimittää hurmaukselliseksi. Viimeksi saavutetaan se 
mitä nimitän kahdistumistilaksi. Tässä viimemaini¬ 
tussa tilassa voi subjektin ulkomuoto vaihdella itsekun- 
kin yksilöllisyyden mukaan. Muutamat ovat kuin vale- 
kuolleita, toiset kuin jäykistyneitä, silmät selkoselällään, 
silmäterät tavattomasti laajentuneina ja liikkumattomina. 
Nämä jälkimäiset puhuvat joskus asioista tai tapahtu¬ 
mista, jotka tuntuvat olevan hyvin kaukana. Useinkaan 
ei heidän puheessaan ole mitään perää tai he erehtyvät 
ajasta ja paikasta; toisinaan taas on kai kk i kieltämät- 
tömästi totta, sellaisissakin tapauksissa, että nähty 
sei kk a tapahtuu useiden penikulmien pässä! Tätä tilaa 
voisi nimittää puhuvaksi huimaukseksi. 

Valekuoleman tilaan vaipuneet muistavat itse harvoin 
kertoa, mitä ovat kokeneet. 

Jos tahtoisi jatkaa tätä viimeistä tilaa vielä edemmä, 
ei se kävisi vaaratta päinsä, ja minä lisään, että on vaa¬ 
rallista antaa subjektin kauaksi siihen jäädä. Se tila, 
joka sitte todella seuraisi, olisi täydellinen ja lopulli¬ 
nen kahdistuminen. Henki, katkaistuaan elämänlan- 


1) Sama kuin Clairvoyance eli selvänäköisyys. 


Käänt. huom. 

gan, joka on johdattava hänet takaisin ruumiiseen, olisi¬ 
kin vedettyään tästä liian suuren määrän elämänvoi¬ 
maa ainiaaksi vapautettu, onnekseen kenties, mutta sy¬ 
väksi kauhuksi liian uskaliaalle kokeilijalle, joka oli roh¬ 
jennut johdotta lähteä näille tutkimattomille, salakarien 
täyttämille kulkuväylille. 

Vaan kun koetta johtaa varma käsi, niin voi tehdä 
seuraavat huomiot: Nopeasti kuljettuaan yllä mainittujen 
tilain kautta alkaa subjekti kahdistumisensa. Henki va¬ 
pautuu, samalla kun joku määrä elollista eli animalista 
voimaakin, ja joutuu yhteyteen ulkonaisten olioiden kanssa. 
Alussa vapautuminen on vaan »ulosvirtausta» ruumiin 
ympärillä ja juuri silloin subjektit lukevat kädellä, otsalla, 
vatsakuopalla, jaloilla j. n. e. Sanalla sanoen: »lyhdyn 
aukkoja» eivät ole ainoastaan silmät, korvat tai muut 
aistimet, vaan yleis aisti virtaa ulos he nk ilön kaikista 
huokosista. Silloin eivät enää aivot ole aistimuksen tai 
ajatuksen pesänä, vaan aistimus ja ajatus voivat olla kaik¬ 
kialla. Tässä tilassa saattaa subjekti meitä ympäröivän 
eetterin avulla, jonka väreilyt saattavat hänen ulospäin 
suunnatun elämäneetterinsä väreilemään sopusoinnussa 
itsensä kanssa, jo havaita menneitä, nykyisiä ja uskallanpa 
sanoa tuleviakin tapahtumia. 

En tahdo kovin tyrkyttää näitä asioita enkä vaivata 
itseäni kokoamalla todistuksia todistuksien päälle sanojeni 
tueksi. Nämä todisteet on jo annettu lukuisille oppi¬ 
neille eli »tietäville», ja lähin tulevaisuus on hankkiva 
niitä niin kosolta, etten tahdo venyttää tätä tutkimustani 
sivuilla, jotka tästä päivästä pitäen ovat mielestäni tar¬ 
peettomia. Kuitenkin tahdon huomauttaa sen tapauksen 
varalta, että kenties — en tiedä minkä etuoikeutetun ja 
kovin arkaluontoisen tieteen nimessä — syytettäisiin näitä 
otaksumiani epätieteellisiksi, että Laplace, joka kaiketi oli 
positiivisin aikansa oppineista, näyttää aavistaneen mah¬ 
dolliseksi silmäillä tulevaisuuteen. Hän kirj ottaa nimittäin 
kirjassaan Theorie analytique des Probabilites. 

»Äly», sanoo hän johdannossa, »joka määrätyllä het¬ 
kellä voisi tuntea kaikki luontoa elähyttävät voimat ja 
sen olentojen keskinäiset suhteet, saattaisi, jos se sitäpaitsi 
olisi kyllin laaja voidakseen analyseerata nämä tiedot, sa¬ 
massa kaavassa kuvata universumin suurinten kappalten 
ja pieninten hiukkasten liikkeet: mikään ei olisi sille epä¬ 
varmaa, ja tulevaisuus yhtä hyvin kuin menneisyyskin 
olisi läsnä sen silmissä.» 

Tarkastakaamme Laplacen ajatusta. Jos tarkoin käsi¬ 
tämme edellä sanotun sisällyksen, näemme, että tämä 
suuri ja syvämielinen tähtitieteilijä ja matematikko, joka 
hyIkäsi »olettamuksen» persoonallisesta Jumalasta, 1) kä¬ 
sitti maailmankaikkeuden aivan samalla tavalla kuin kai kk i 
suuret panteistit, eikä suinkaan vastustanut käsitettä Ni- 
mettömättömän Älyn, yhtä vähän kuin Voimankaan (ani- 
ma mundi) läsnäolosta maailmankaikkeudessa. Hän tiesi 
voitavan kerran synnytetystä väreilystä otaksua, ei aino¬ 
astaan, että sen aiheuttaneet syyt olivat olleet olemassa kaik¬ 
kina aikoina menneisyydessä, vaan myös että tämä väreily 
oli ainiaaksi ikäänkuin kaiverrettu tulevaisuuteen, jossa 
mainitsemani Äly saattoi sen ennustaa tarkasti tuntemalla 
entiset ja nykyiset väreilyt, joista tulevaisuudessa tapah¬ 
tuva väreily on vain välttämätön seuraus. 

Ja, niinkuin eräs nykyaikainen oppinut matematikko 
kirjottaa, johon jo ennen olen viitannut; tämä johtopäätös 
ei tarkota ainoastaan niitä valo väreilyjä, joita syntyy kappa¬ 
leiden pinnalla tai vähän matkaa pinnan alla, vaan niiden 
aineessa tapahtuvia kaikenmoisia väreilyjä: esimerkiksi 
niitä, joita salaisimmat ajatuksemme painavat niihin mole- 
kyyleihin, joista aivomme ovat muodostuneet: kai kk i 
nämä liikkeet tuntee ja säilyttää universum» 
(E. Jouffret). 

Tuleeko minun lisätä, että on luvallista edellyttää, että 


1) »Sire, me emme tarvitse tätä olettamusta,» sanotaan hänen vastanneen 
Napoleonille, tämän kysyessä, mikä tehtävä hänen mielestään Jumalalla oli. 

samalla hetkellä kun äly tarpeeksi vapautuu siitä aineesta, 
johon se sillä erää on kytketty, voidakseen saada vaiku¬ 
tuksia eetterin väreilystä, sen olisi mahdollista käsittää 
selvemmin tai epäselvemmin niitä muutoksia, joita tässä 
universaalisessa fluidumissa sattuu niiden ulkonaisten 
tapausten — siihen luettuna ajatukset — johdosta, mitkä 
toisissa ihmisissä panevat lii kk eelle »ne molekyylit, joista 
aivomme ovat muodostuneet?» Siten selitetään »mentaa¬ 
linen suggestiooni,» ajatussiirto ja kaukonäkeminen samoin 
kuin kaukokuuleminen. 

En luule olevan aivan hyödytöntä usein muistuttaa 
sitä seikkaa, että vähinkin hypnoosin määrä on alku hen¬ 
kilön kahdistumiseen, joka aluksi on tykkänään sisällistä. 
Henki ja sielullinen voima keskittyvät sisustaan ja jättä¬ 
vät (ainakin jossakin määrin) pinnan. Niinpä onkin hyp¬ 
noosin ensi tilassa huomattava hipiän ja limakalvojen tun¬ 
nottomuus. Sentähden olen hyvin hermostuneissa nuo¬ 
rissa naisissa, jotka alkoivat voida pahoin niin pian kuin 
kurkkupeili vain tuotiin heitä lähelle, voinut tehdä sisim- 
piä ja perinpohjaisimpia tutkimuksia ja viedä koneen ääni- 
jänteiden alle saakka, vaikuttamatta mitään refleksi-lii¬ 
kettä, silloin kun he olivat hypnomagnetiseerattuina. 

Ja ensimmäisestä teko-unen hetkestä saakka alkaa muu¬ 
tamissa subjekteissa aineesta erottuminen (abmate- 
rialiseeraus) ja silloin esiintyy myös, sitä seuraavana vai¬ 
kutuksena, todellisen sensoriumin, yleis aistin, ul¬ 
konainen laajeneminen. Aivan äskettäin New-Yorkissa ensi- 
mäisessä hypnoottisessa kokeessa erään nuoren miehen 
kanssa (jonka silmäluomet olivat suljettuina liikkumatto¬ 
mien silmämunien yli, niinkuin aina suonenvedosta niissä 
jänteissä, mitkä ylä- ja alapuolelta liikuttavat silmää) pää¬ 
sin siihen, että hän sanoi minulle kahden päälaelleen las¬ 
ketun esineen, kahden paperilehden värin. Toinen lehti 
oli valkoinen, toinen sininen. Subjekti istui selin kirjotus- 
pöytääni, jonka laatikosta otin nuo esineet näyttämättä 
niitä hänelle. Toisessa istunnossa panin kelloni samoin 

hänen päälaelleen: muutamia sakunteja mietittyään hän 
tarkalleen sanoi kuinka paljo kello oli. Koska tiesin hyp- 
notiseerattujen yleensä olevan hyvin taitavia ajan määrää¬ 
misessä, olin kääntänyt kelloani kaksikymmentä minuuttia 
taaksepäin. Muutamien päivien perästä tämä henkilö luki 
samalla tavalla kuin nuori nainen, josta edempänä aion 
kertoa. 

Nämä kokemukset alkavat meille ilmaista hyvin tär¬ 
keitä seikkoja: ne todistavat ainakin, että aistimukset 
ovat riippumattomat niistä erikoisista elimillisesti välittä¬ 
vät; tätä Zenon (Citiumista) ja Aristoteleen väitettä nihil 
in intellectu qvod non prius fuerit in sensu 1 ) 
voi vastedes pohtia muilla perusteilla. 

Vaikka olenkin päättänyt, etten tässä teoksessa anna 
kovin laajaa tilaa kokemuksilleni, tahdon kumminkin ker¬ 
toa yhden niistä, Pariisista huhtikuulta 1887, jonka olen 
uudistanut monta kertaa, varsinkin noin neljänkymmenen 
ystäväni läsnäollessa — jotka olivat niin epäuskoisia kuin 
suinkin — erityisessä kokouksessa, jonka oli toimeenpannut 
muuan seura lääkärejä, insinöörejä, kirjailijoita ja oppi¬ 
neita eri aloilta (samassa seurassa muutamia päiviä sitä 
ennen oli Yves Guyot, nykyään yleisten töiden ministeri, 
pitänyt esitelmän tuulaakivapaudesta.) Koe oli seuraava, 
joka myöskin erään läsnäolijan toimesta julaistiin muuta¬ 
massa maaseutulehdessä. 

Koehenkilö oli nuori, noin kaksikymmenvuotias juuta- 
laisnainen. Kun hän nukuttuaan oli eräänlaisessa «ruu¬ 
miista erottamisen» välitilassa, joka ei ollut letargiaa eikä 
»puhuvaa huimaustakaan», vaan pikemmin »näkevää som- 
nambulismia», kuten ammattimagnetiseeraajat sanovat, pa¬ 
nin minä pumpulitukot hänen molemmille silmäluomilleen 
ja niiden päälle suuren ja paksun käsi- tai kaulaliinan, 
joka solmittiin niskan takaa kiinni. Ensimmäisellä kerralla, 
kun yritin tätä koetta, hämmästyin kovin sen onnistu- 


1) „Käsityksessä ei ole mitään, mitä ei ennen olisi aistimuksessa ollut.” 

misesta: täytyy huomauttaa, ettei minulla silloin vielä ollut 
sitä kokemusta, minkä pitkän koejakson ja — tulee lisätä 
— vakavien ja uutterain tutkimusten kautta olen saavut¬ 
tanut. 

Otin kirjastostani ensimäisen kirjan, mikä käteeni sat¬ 
tui, ja avasin sen joltakin kohdalta, subjektin pään päällä, 
katsomatta kirjaan, kannet ylöspäin, ja pidin painettua 
tekstiä noin kahden sentimetrin päässä nuoren hypno- 
magnetiseeratun naisen hiuksista. Käskin häntä lukemaan 
ensimäisen rivin vasemmalta ja silmänräpäyksen ajan mie¬ 
tittyään hän sanoi: »Jaha, kyllä näen, odottakaa!» Sitte 
hän jatkoi: «Yhtäläisyys tuottaa myös yksimielisyyttä, sillä 
jos sielu . . .» Hän pysähtyi ja jatkoi: En voi enempää, 
jo riittää, se väsyttää minua.» Suostuin vastustelematta 
hänen pyyntöönsä: käänsin kirjan (se oli eräs filosofinen 
teos), ja esimmäisen rivin oli, paitsi kahta sanaa, täydelli¬ 
sesti nähnyt ja lukenut nukkujan Näkymätön aineesta 
erottunut 1 ). 

Jos kolmannella henkilöllä kirjotutin liitupalasella lat¬ 
tiaan jonkun sanan tai nimen, minkä tahansa, niin saat¬ 
toi sama nuori nainen, huoneeseen tuotuna läheisestä suo¬ 
jasta silmät verhottuina, milloinkaan erehtymättä lukea 
sanan jaloillaan, heti sen päälle astuttuaan, ja hän lisäsi 
aina jonkun huomautuksen, joka oli aivan paikal¬ 
laan, kuten esimerkiksi: »Miten huonosti tämä on kirjo- 
tettu ... se on ylösalasin» (ja hän kääntyi toisinpäin) 
tahi: No mutta katsos, tässähän on sen ja sen nimi ja 
vielä viiva alla!» Kun hänet talutettiin (silmät puuvilla- 

1) Sanoessani, nähnyt tarkotan käsittänyt. Eräs koehenkilöistäni, joka 
istuu vieressäni tätä kirjottaessani ja joka tutkii puheena olevaa ilmiötä (olen 
näet opettanut hänet muistamaan tapahtuneet seikat, jonka vuoksi hän on 
paljoa huvitetumpi kokeistani), sanoo minulle: „kun luen päälaellani, on ikään” 
kuin kirkas tulipunainen valo valaisisi esineitä muuttamatta niiden väriä 
Minä näen teidät selvästi otsallani tai takaraivollani. Silmänne ovat kuin 
tulta. Käsillä lukiessani ei valo ole niin punaista, . .” Olisi paljonkin sano¬ 
mista tämän erinomaisen ilmiön selvittelystä, joka on ilmaissut minulle monta 
muuta huvittavaa seikkaa. 

tukolla peitettyinä, kuten ylempänä mainitsin) pennantoon 
kirjotetun sanan luo, tapahtui se takaperin ja hän piti 
päätään eräänlaisessa pakollisen ojennetussa asennossa, 
niin että läsnäolijat voivat todistaa, kuinka mahdotonta 
hänen olisi ollut valveillakaan nähdä siteen alta. 

Saattaisin kertoa monta muuta samanlaista huvittavaa 
seikkaa, mutta, vielä kerran, täytyy rajottautua määrättyyn 
tehtäväänsä. Olen vain tahtonut näyttää, että sensus 
intemum (sisällinen aisti) voi, määrätyllä hetkellä ja 
määrätyissä olosuhteissa, päästä suoranaiseen yhteyteen 
ulkomaailman kanssa, käyttämättä niitä teitä, joita se ta¬ 
vallisessa olossaan kulkee. Eikö tämä johda meitä nyt 
jo myöntämään, että on olemassa äly, joka ollen aineesta 
riippumaton käyttää ainetta välikappaleena ilmestyksiinsä, 
kommateriaalisessa tilassa aineen yhteydessä (ollessaan.) 


* 


* 


1) Lukiessani korrehtuuria tähän lukuun, saan juuri alla olevan kirjeen 
ystävältäni T:ri Van Schaickilta, joka on professorina „Postgraduate medical 
Schoolissa” New-Yorkissa: 

228 West 34:th St. 

New-York 20 p. Heinäk. 1889. 

„Paras Virkaveljeni! 

Suurimmalla ilolla lähetän Teille, vaikka ette ole pyytänytkään, tämän 
kertomuksen eräästä kokeesta, jossa hyväntahtoisesti annoitte minun eilen 
olla läsnä. 

Olitte nukuttanut noin 18-vuotiaan nuoren tytön, ja minä tarkastin, että 
hänen silmämunansa olivat kovin kääntyneet mediaanipiiriä kohti ja ylöspäin, 
ikäänkuin erittäin pahassa suonenvetokohtauksessa. 

Sitte peititte hänen suljetut silmäluomensa paksuilla puuvillatukoilla, joiden 
yli vielä varovaisuuden vuoksi sidoitte moninkertaisen kaulaliinan. Olen var¬ 
masti vakuutettu, että hänen oli ihan mahdoton nähdä luonnollisella tavalla. 

Sen jälkeen minä itse valikoin suuresta pöydällänne ja kirjastossanne ole¬ 
vasta kirjajoukosta tahallani kirjan, joka koon ja sidonnan puolesta oli useim¬ 
pien kirjojenne kaltainen. 

Laskin sitte tämän kirjan nuoren tytön pään päälle ja hän luki minun 
pyynnöstäni, muutaman silmänräpäyksen epäröittyään, hyvin selvästi teoksen 
nimen. 

Olen jo ennen puhunut unista, jotka tunnemme toi¬ 
sella tavalla kuin muut unet ja joissa voimme nähdä sen¬ 
kaltaisia henkilöitä ja paikkoja, joita emme vielä ole val¬ 
veilla ollessa nähneet, vaan jotka sittemmin tunnemme 
samoiksi. On muitakin tiloja, joihin joudumme luonnolli¬ 
sesti nukkuessamme tai luonnollisesti alkaneessa unessa. 

Vaikka nämä tilat harvoin ilmaantuvat itsetahtoi- 
sesti, ilman edellä käypää erikoista harjotusta, on niitä 
kuitenkin olemassa, ja ken haluaa udella luonnon salai¬ 
suuksia, lukekoon Ed. Gumeyn, Fred. Myersin ja Fr. Pod- 
moren Lontoossa 1886 julkaisemaa kirjaa »elävien ihmis¬ 
ten haamuista» (Phantasms of the living.) 

Itsekin olen koonnut useita tämä nk altaisia tosiasioita, 
etenkin erään, jossa »elävän haamusta» otettu valokuva 
jätti pysyvän todisteen ilmiön todellisuudesta, ja erään 
toisen, jossa sain pienimmätkin erikoisseikat kuulla sen 
henkilön omasta suusta, jolle asia oli tapahtunut. 

Julkaistuani kirjani spiritismistä olen kaikilta tahoilta 
saanut kuormittain enemmän tahi vähemmän tärkeitä 
asiakirjoja, mutta sanottu teos on aiheuttanut jopa kir¬ 
jeitä ja mieskohtaisia käyntejäkin henkilöiltä, jotka ovat 
pyytäneet minua selittämään heidän elämässään sitä tahi 
tätä tapausta, jota eivät ole voineet käsittää. 


Koe uudistettiin sanomalehdellä, jonka otin pöydältänne aivan valikoi¬ 
matta, ja onnistui täydellisesti. 

Unohdin sanoa, että nämä kokeet uudistettiin samassa istunnossa useita 
kertoja muilla kirjoilla ja sanomalehdillä. 

Kokeita tehdessä istuin nuoren naisen luona ja olen vakuutettu siitä, että 
hänen oli aivan mahdotonta saada tietoa lukemastaan millään muulla tavoin 
kuin sielun kyvyn avulla, joka oli minulle ennen tuntematon, vaan jonka vaiku¬ 
tuksia nyt olen saanut havaita. 

Jos tämä kirje voi olla Teille joksikin hyödyksi, saatte kernaasti käyttää 
sitä mielenne mukaan. 

Vastaanottakaa, rakas tohtori, vakuutus vilpittömästä ystävyydestäni. 

George G. Van Schaick. 

Lääket. T:ri. 

Tässä yksi niistä: 

Herra H. on suurikasvuinen, vaaleaverinen nuori mies, 
noin kolmenkymmenen vuotias; isä oli skotlantilai¬ 
nen ja äiti venakko. Hän on taiteilija, lahjakas kai- 
vertaja. Isällä oli sangen huomattavia «mediumi» -lahjoja. 
Äiti oli samoin »mediumi». Vaikka syntyneenä spiritualisti¬ 
sessa ympäristössä ei hän ole harrastanut spiritismiä eikä 
ole kokenut mitään tavatonta ennen kuin hänelle sattui 
se onnettomuudeksi nimittämänsä tapahtuma, jonka joh¬ 
dosta hän tuli kysymään minulta neuvoa alkupuolella 
vuotta 1887. 

»Muutamia päiviä sitte» kertoi hän, »kun tulin kotiin 
kello kymmenen aikaan illalla, valtasi minut äkkiä kum¬ 
mallinen väsymys, jota en voinut selittää. Päätin kum¬ 
minkin valvoa vielä hetken, sytytin lampun ja panin sen 
yöpöydälle vuoteeni viereen. Otin sikaarin, sytytin sen 
ja vedin muutamia haikuja heittäytyen leposohvalle 
pitkälleni. 

»Samalla hetkellä kun huolimattomasti heittäydyin 
pielukselle, tunsin, että minua ympäröivät esineet tanssivat 
silmissäni, tunsin ikäänkuin pyörtymystä, tyhjyyttä; sitten 
tapasin itseni äkkiä keskeltä huonetta. Hämmästyneenä 
tästä siirrosta, josta ei minulla ollut mitään tietoa, katselin 
ympärilleni ja kummastukseni kasvoi ihan suunnattomasti. 

»Ensiksikin näin itseni pitkälläni sohvalla, 
aivan pehmeänä, ilman kankeutta, paitsi että vasen käteni 
oli ylempänä muuta ruumista, koska kyynärpääni nojasi 
sohvan reunaan ja minä pitelin sormissani sytytettyä si- 
kaaria, jonka tuli näkyi lampun varjostimen luomassa 
puolihämärässä. Ensimäinen ajatukseni oli, että epäile¬ 
mättä olin nukkunut ja että se mitä näin oli unta. Kui¬ 
tenkin tunnustin itselleni, etten milloinkaan ollut nähnyt 
moista unta, enkä mitään niin ihka todelliselta tuntuvaa. 
Menenpä pitemmällekin: minusta tuntui, etten ollut kos¬ 
kaan valveillakaan kokenut niin voimakasta todellisuuden 
tunnetta kuin silloin. Ja kun minulle pian selvisi, ettei 

nyt voinut olla puhetta unesta, oli toinen ajatukseni, joka 
ä kk iä minussa heräsi, että kai nyt olin kuollut. 

»Samassa muistin, että olin kuullut puhuttavan hen¬ 
gistä, ja ajattelin, että nyt siis minäkin olin muuttunut 

hengeksi. Kaikki, mitä olin kuullut tästä asiasta, ilmestyi 
eteeni juurta jaksain, mutta lyhyemmässä ajassa kuin tar¬ 
vitsee sitä ajatellakseen. Muistan vallan hyvin, että mi¬ 
nut silloin valtasi ikäänkuin tuska ja kaipuu, kun oli 
jäänyt niin monta asiaa toimittamatta; elämäni tuntui mi¬ 

nusta tyhjältä kaavakkeelta. 

»Lähenin itseäni, tai paremmin ruumistani, jonka sil¬ 

loin luulin kuolleeksi. Muuan ilmiö, jota en heti ymmär¬ 
tänyt, herätti samassa huomiotani: näin itseni hengittä¬ 
vän, ja enemmänkin, näin sisäpuolen rintakehästäni ja sy¬ 
dämeni sykähteli siinä verkalleen, heikosti, vaan sään¬ 
nöllisesti. Näin vereni, punaisena kuin tuli, virtaavan suu¬ 
rissa verisuonissa. Sillä hetkellä oivalsin, että minua oli 

kohdannut jokin omituinen pyörtymys, paitsi että pyörty¬ 
neet ihmiset — ajattelin itsekseni — eivät jälkeenpäin 
muista mitä heille tunnotonna ollessa on tapahtunut Ja 
minä pelkäsin, etten tajuntaan tultuani enää muistaisi. . . 

»Tuntien itseni hieman tyynemmäksi katselin ympä¬ 
rilleni ja kysyin itseltäni, kuinka kauan tätä kestäisi, 
e nk ä sitte enää välittänyt toisesta itsestäni, joka yhä 
makasi leposohvallani. Katsahdin lamppuuni, joka hiljal¬ 
leen paloi, ja tein sen havainnon, että se oli kovin lähellä 
vuodettani ja saattaisi sytyttää vuodeuutimen. Tartuin 
nappulaan kiertääkseni sydämen sammuksiin, mutta silloin 
minua kohtasi uusi hämmästys! Tunsin vallan hyvin nap¬ 
pulan pyörillensä, havaitsin niin sanoakseni kaikki sen 
molekyylit, mutta vaikka kuinkakin väänsin sormillani, 
liikkuivat ainoastaan nämä; nappula ei hievahtanut pai¬ 
kaltaan. 

»Silmäilin silloin tutkien itseäni ja näin, että vaikka 
käteni saattoi mennä lävitseni, minulla oli sentään ruumis, 
ja se oli, ellen väärin muista, valkoiseen puettu. Sitte ase- 

tuin kuvastimeni eteen, vastapäätä uunia. Sen sijaan, että 
olisin nähnyt kuvastimessa kuvani, huomasin katseeni 
voivan tunkeutua niin kauas kuin halusin, ja minä näin 
ensin seinän, sitte taulujen ja huonekalujen takasivun naa¬ 
purini huoneessa ja vihdoin hänen asuntonsa koko sisus¬ 
tan. Ajattelin, että nämä huoneet olivat aivan pimeät, 
ja kuitenkin minä näin kaikki ja huomasin samassa aivan 
selvästi loistavan säteen lähtevän rinta- ja vatsaonteloni 
välisestä kalvosta ja valaisevan esineet. 

»Mieleeni johtui mennä naapurini luo, jota muuten en 
tuntenut ja joka sitäpaitsi oli poissa Pariisista. Tuskin 
oli minussa herännyt halu astua ensimäiseen huoneeseen, 
kun jo huomasin sinne siirtyneeni. Miten? Sitä en tiedä, 
mutta minusta tuntuu, kuin olisin lentänyt seinän läpi 
yhtä helposti kuin katseeni vastikään oli sinne tunkeu¬ 
tunut. Lyhyesti, olin naapurini luona ensi kertaa elä¬ 
mässäni. Tarkastelin huoneita, painoin niiden muodon mie¬ 
leeni ja astuin sitte kirjahyllyn luo, erityisesti lukien 
useiden teosten nimet, jotka olivat eräällä hyllyllä silmieni 
tasalla. 

»Muuttaakseni olopaikkaa tarvitsi minun vain sitä tah¬ 
toa, ja ilman vähintäkään vaivaa olin siellä, mihin olin 
halunnut päästä. 

»Tämän jälkeen ovat muistelmani hyvin sekavat; tie¬ 
dän kulkeneeni kauas, hyvin kauas, luullakseni Itaaliaan, 
mutta en voi sanoa, mitä siellä tapahtui. Oli ikäänkuin 
minut sitte, kun en enää ollut omassa vallassani e nk ä 
hallinnut ajatuksiani, olisi viskattu sinne tai tänne aina 
ajatukseni suunnan mukaan. En ollut ajatuksestani vielä 
varma ja se ikäänkuin hiipi minua pakoon, ennenkuin 
ennätin siihen kiinni tarttua. 

»Lopuksi voin lisätä, että heräsin kello viisi aamulla 
kylmänä ja jäykkänä sohvaltani, polttamaton sikari vielä 
sormien välissä. Lamppu oli sammunut ja savustanut 
lasin. Paneuduin levolle, voimatta nukkua ja vilusta vä¬ 
risten. Vihdoin tuli uni. Kun heräsin, oli valoisa päivä. 

»Erään tekosyyn avulla sain samana päivänä portin¬ 
vartijan lähtemään katsomaan, oliko mitään joutunut epä¬ 
kuntoon naapurini huoneustossa, ja mennen hänen muka¬ 
naan näin samat huonekalut ja taulut kuin edellisenä 
yönä, samoin kuin ne kirjatkin, joiden nimiä olin tarkas¬ 
tellut. 

»En ole uskaltanut kertoa tätä kenellekään peljäten 
saavani hullun tai näkyjen näkijän nimen . . .» 

Päästyään kertomuksensa loppuun lisäsi H.: 

»Mitä Te arvelette tästä, tohtori?» 

Siihen aikaan kuin H. kertoi minulle tästä »onnet¬ 
tomuuden tapauksesta,» minä jo tiesin, että sellaista 

saattaa tapahtua ja tunsin osaksi syytkin. Katsoin 
kuitenkin kertojaa syvälle silmiin nähdäkseni, aikoiko 
hän ehkä minua petkuttaa: mutta hän oli hyvin vakava 

ja näytti olevan tapauksesta sangen liikutettu. Minä seli¬ 
tin hänelle, että hän nähtävästi oli erinomaisilla lahjoilla 
varustettu ja että hänestä itsestään riippui niiden kehittä¬ 
minen. Neuvoin hänelle tässä tarkotuksessa noudatetta¬ 
van elämänjärjestyksen, jota hän lupasi tarkasti seurata, 

ja päätimme jälleen tavata toisemme 14 päivän kuluttua. 
Hän pitikin lupauksensa, mutta tali valitettavasti ilmot- 
tamaan, että aikoi juuri mennä naimisiin ja että ainoat 
kokeet, joihin hän saattoi ryhtyä, olivat aviollisen elämän, 
joka taasen niinkuin tiedetään on epäedullinen aineesta 
erottumisen (autonomisen abmateriaaliseerauksen) lahjan 
saamiselle. 

En epäile, että jos edellä kerrotun tapauksen, joka 
kumminkin monessa suhteessa on niin mieltäkiinnittävä, 
ilman muuta olisi esittänyt henkilölle, joka ei tuntisi sen 
uuden sielutieteen alkeisoppia, minkä pääpiirteitä tässä 
kuvailen, niin sitä olisi kuunneltu sangen varovaisesti, 
kentiespä suorastaan epäluulolla. Minä en voi tehdä muuta 
kuin mikä minulle on mahdollista; lukija ha nkkik oon vakau¬ 
muksen itselleen katsomalla itse, minä en vaadi häntä 
uskomaan. Olen esittänyt itse tapahtuman sellaisena kuin 

hän sen minulle kertoi, mitään lisäämättä. Onko se totta? 
Yksityinen tapaus, kun se on, en voi olla tieteellisesti siitä var¬ 
ma; ainoa minkä tiedän on se että se yleensä voi olla totta. 

Ja sitäpaitsi suosittelen lukijalle, kuten jo ylempänä 
mainitsin Gumeyn, Myersin ja Podmoren kirjaa (Kuolleit¬ 
ten haamut); siitä saa lukea koko joukon samankaltaisia 
havaintoja. 

Nämät tällaiset tapaukset ovat harvinaisia, se on sel¬ 
vää. Jos ne olisivat yleisiä, ei niistä kirjoja kirj otettaisi, 
ei ainakaan kenenkään mieleen juolahtaisi ruveta niitä 
ihmettelemään. Vaan ne tapahtuvat kuitenkin ja todista¬ 
vat, että ihminen jo eläessäänkin voi kokea eri perusai- 
neittensa kahdistumista. Epäilemättä ovat ne meille oh¬ 
jeeksi, ryhtyessämme tutkimaan ihmistä, sellaisena kuin 
hän on siinä elämässä, joka on tämän jälkeen. 

Olen kehottanut lukemaan kirjaa »Elävien haamut», 
koska toivoisin lukijan oppivan ettei milloinkaan häm¬ 
mästy; sillä pian saamme nähdä vielä ihmeellisempiä asi¬ 
oita, ja hämmästys on, samoinkuin läheinen sukulaisensa 
pelkokin, huono neuvonantaja. Herra de Rochas’n oppia 
ja kokemusta täynnä oleva teos on erittäin opettavaista 
lukemista ja valmistaa hyvin sielua käsittämään noiden 
mahtavien »määrittelemättömien» voimien olemassa oloa 
niiden rinnalla, joita jonkun verran tunnemme jokapäi¬ 
väisten vaikutustensa kautta. 


* * 

* 

Kolmattakymmentä vuotta sen jälkeen kuin Lavoisier 
keksi ilman kokoonpanon, näkyy kemiantutkija Priestley 
vielä kannattaneen Stahlin esittämää teoriaa flogistonista. 
Nykyään, Pasteurin loistavien keksintöjen ja satojen hänen 
oppilaittensa teosten jälkeen, on vielä monta lääkäriä 
ja kirurgia, jotka eivät tunnusta mikrobeja olevan. Täy¬ 
tyy lisätä, että niin on laita sellaisten, jotka elävät, niin¬ 
kuin sanotaan, siitä mitä kerran ovat oppineet. Koska he 

eivät viitsi tutkia, ajatella ja, lausuakseni ka ikk i yhdellä 
sanalla, nähdä, koettavat he verhota tietämättömyyttänsä 
huononpuoleisen skeptisismin, epäilyksen, taakse huo¬ 
maten, että on helpompi kieltää kaikki ä priori, enna¬ 
kolta, kuin tehdä työtä ja ottaa selvä asiasta. 

Samoin on niiden ilmiöiden laita, joihin nojaudun to¬ 
distaakseni tietoisen älyllisen prinsiipin olemassa olon, 
riippumattomuuden ja kuolemattomuuden ihmisessä. 

Voisi väittää, että niiden ilmiöiden todellisuus, joihin 
viittaan todistaakseni puheena olevan prinsiipin olemista, 
ei ole varma, ja että tämä ennen kaikkia pitäisi toteen 
näytettämän. Minä vastaan, että olen jo esittänyt maini¬ 
tun todistuksen, ja minä en ole ollut ensimäinen enkä 
ainoa, vaan olen sen tehnyt useiden mitä kunnioitetuim¬ 
pien oppineiden mukaan, joiden arvoa ja ansiota ei ku¬ 
kaan pysty epäämään. En tahdo luulotella että voisin 
pakottaa omin ehdoin sokeat kaikin mokomin näkemään. 

Sitä pahempi niille, jotka itsepintaisesti pitävät sil¬ 
mänsä ummessa. 



VIIDES LUKU. 


SISÄLLYS: Ilmiöllinen sielutiede. — Se on opettava ihmistä tuntemaan oi¬ 
kean luontonsa. — Mikä on, medium, välittäjä? — Oppineen 
de Rochas’n mielipide eräistä »määrittelemättömistä» voimista. — 
Elollinen, eetterinen, astraalinen, sielullinen voima. — Aineeseen 
kiinnitettyjä ja aineesta vapautuneita. — Joskus tavattavia elolli¬ 
sen voiman ilmiöitä. — Erilaisia aineesta vapautumisia. — Mediu- 
misuuden tavallinen passivisuus. — Sen mielijohteet. — Ihmeitten- 
tekijät, arabialaisten kirjailijan kuvaamina 600 vuotta sitten. — 
Nykyajan ihmeniekat. — Erään ihmeittentekijän ylösnouseminen 
oltuaan haudattuna useita kuukausia. — »Ihmetöitä» on kaikissa 
uskonnoissa. — Mille kannalle on tässä suhteessa asetuttava? 


Jos mikään inhimillisen tiedon haara on herättänyt 
kiihkeitä väittelyjä ja leimuavia kiistelyjä sekä yhdeltä 
puolen mitä aiheettomimpia ennakko-kieltelyjä ja toi¬ 
selta puolen ajattelemattominta intoilua, on se ennen muita 
epäilemättä ollut ilmiöllinen sielutiede. 

Kuitenkin lähdemme juuri tästä kokeellisesta tieteestä 
etsimään lujinta perustetta tulevaisuuden tieteelle. Se se 
on joka kerran opettaa ihmisen tuntemaan todellisen luon¬ 
tonsa samalla kun se, mikäli ihmisen äly kykenee, on 
saattava hänen syvemmin käsittämään asioita. 

»Ulkonaisen» sielutieteen objektiivisiä ilmiöitä voidaan 
tutkia sellaisten henkilöiden avulla, joilla on erityinen 
ja tavallisesti levossa oleva kyky saada animisen, sielulli¬ 
sen, voimansa irti aineesta. Sellaisia henkilöitä nimite¬ 
tään nykyaikaisessa kielessä mediumeiksi, välittäjiksi. 

Medium! Kas siinä sana, jolla on huono kaiku monen 
kuulohermoihin. Mikä on medium? Tämä nimi on annettu 
eräille ihmisille, joilla on kyky olla välittäjänä — mediu¬ 
mina — elävien ja kuolleiden välillä. Niin! On totta, että 

eräät rakenteeltaan soveliaat henkilöt, joko he sitten ovat 
tätä tarkotusta varten harj otelleet itseään tai ei, voivat 
olla välittäjinä elävien ja tavallisesti näkymättö¬ 
mien älyjen välillä, jotka viimemainitut joskus — ei aina 

— väittävät olevansa meidän elämäämme muinoin elänei¬ 
den ihmisten henkiä. 1 ) Luulenpa kuitenkin että tässä huo¬ 
mataan vain toinen tämän huvittavan kysymyksen puoli, 
kuten edempänä saamme nähdä. 

* * 

* 

Ihminen on, sellaisena kuin hänet näemme, — eräs äly, 
muuan pienoinen rakkula, lähtenyt Universaalisesta Älystä 

— jolla on palveluksessaan muuan voima, niinikään lai¬ 
nattu Universaalisesta voimasta. 

Tämä voima, siten muovailtuna, on laadultaan ylevä 
ja lähenee epäilemättä paljo sitä voiman korkeampaa muo¬ 
toa, jota muinaisajan oppineet sanoivat tähdistö- eli ast- 
raali-valoksi, itämaalaiset akasaksi, ja josta nykyai¬ 
kaisella tieteellä on epämääräinen käsitys, jonka se ilmais¬ 
see sanalla »eetteri», joka sana on lainattu kreikkalaisen 
koulun fyysikoilta. Tämä voima, hieno ja mahtava, tunkeu¬ 
tuu sekä ihmisten että eläinten ruumiisiin. Meissä on sitä va¬ 
rasto, joka asustaa kaikkialla, missä hermofluidumi kier¬ 
telee, s. o. koko ruumiissamme; mutta suuremmassa mää¬ 
rässä ja ikää nk uin yhtä monessa säiliössä selkäytimen jat¬ 
kossa ja etenkin isossa hermopalmikossa (plexus mag- 
nus) samalla kuin myös aurinkopalmikko (plexus Solaris) 
vanhojen asiakirjain ja minun omankin kokemukseni mu¬ 
kaan näyttää olevan tällä voimalla runsaasti varustettu. 


1) De Rochas sanoo kirjansa lopussa: Ilmiöiden kautta, jotka itse olen 
tutkinut ja oikeiksi havainnut, tahi jotka koko mailma on hyväksynyt, tul¬ 
tuani siihen päätökseen, että ihmisruumiissa on sähköntapaista voimaa, joka 
voi virrata siitä ulos, olen historiallisten todistuskappalten avulla seurannut 
yhä mahtavampia tämän voiman ilmaisuja, osottaen, että niiden välillä oli 
yhäti jatkuva yhdysside ja että joskus niiden avulla pääsemme yhteyteen 
erästen olentojen kanssa, joiden luonto on meille tuntematon» 

Suotta ei tälle viimemainitulle ole annettu nimeä »vatsa- 
aivot». 

Tämä sielullinen, eetterinen, astraalinen y. m. voima, 
joka on alkuperäisin eetteristä, pysyy tavallisissa oloissa, 
ainakin ulkomuodoltaan tiukasti sidottuna siihen ainee¬ 
seen, josta ruumis on muodostunut, ja on siinä kuoressaan 
ikäänkuin kahleissa: tämän tilan nimeksi ehdottaisin aineel¬ 
linen eli aineeseen kiinnitetty (kommateriaali- 
nen). Useimmat inhimilliset olennot ovat — puhuak¬ 
semme nyt vain heistä — »aineeseen kiinnitettyjä». Mutta 
onpa henkilöitä, joilla luonnostaan tai ylempänä mainitse¬ 
mani elämäntavan johdosta on kyky eristää, kirvoittaa, 
laajentaa sielullinen voimansa itsestään pitemmän tai ly- 
hemmän matkan päähän ja saattaa tämä voima synnyttä¬ 
mään erilaisia ilmiöitä niin hyvin ruumiillisella ja sielulli¬ 
sella kuin älylliselläkin alalla. Tämä voima, jota etevät 
oppineet viime aikoina ovat nimittäneet psyykilliseksi 
(sielulliseksi) on silloin ruumiista vapautuneesta 
(abmateriaalisessa) tilassa, s. o. ulkopuolella ainetta, joka 
sitä tavallisesti tivistää ja säilyttää, tullen toisaalta sen 
avulla sielulliseksi: siinä syy miksi mieluimmin nimi¬ 
tän tätä voimaa sielulliseksi, animiseksi (animus-sielu). 

Ensimmäisen asteen, jolloin sielullinen voima tahdon 
avulla vapautuu aineesta, on kuten ylempänä mainittiin, 
esittänyt tri Barety, joka on luullut voivansa antaa tälle 
voimalle nimen säteilevä hermovoima. 

Kun on pimeässä jonkun he nk ilön kanssa, jonka sie¬ 
lullinen voima runsaasti erittyy aineesta (esimerkiksi sel¬ 
laisissa kokeissa, joihin ei saa päästää valoa), saattaa nähdä 
puheena olevan voiman virtailevan eli leijailevan sen hen¬ 
kilön vaatteilla, josta se lähtee, etenkin navan seutuvilla 
ja isojen valtimojen kohdalla usvaisena ja loistavana ai¬ 
neena. Tästä valosta saa jonkunlaisen käsityksen kun ker¬ 
ron erään tapauksen. Tulin muutaman potilaani luokse, 
joka matkalta palattuaan makasi sairaana eräässä talossa 
Maubeuge-kadun varrella Pariisissa. Tämä mies oli am m a- 



88 


tiltaan mediumi ja useiden kokeiden johdosta, joihin muut 
henkilöt olivat häntä käyttäneet, oli hän perin hermostu¬ 
nut ja väsynyt Hän ei sietänyt valoa eikä ääntä, makasi 
pitkällään vuoteellaan vaikeroiden kuin lapsi. Astuessani 
hänen huoneeseensa noin yhdeksän aikaan illalla, oli siellä 
melkein aivan pimeä. Äkkiä havaitsin, tehdessäni hänelle 
kysymyksiäni, valoisan pilkun hänen käsivarrellaan, 
jonka samalla selvästi voin nähdä. Alussa luulin kuunsä- 
teen pilkistävän huoneeseen uutimien raosta, jonka vuoksi 
nousin istualtani seisaalle ja asetuin ikkunan ja mainitun 
valon väliin. Liikkeni ei vähääkään muuttanut tätä omi¬ 
tuista heikkoa valoa. Tarkastin vielä ettei ollut kuutamo 
eikä mikään muukaan valo voinut tunkeutua ikkunasta. 
Toisia loistavia paikkoja näkyi siellä täällä potilaan ruu¬ 
miilla, joka ei näkynyt ollenkaan tietävän ilmiöstä; koetin 
pidellä niitä, vaan en tuntenut mitään tavatonta, paitsi 
että ne katosivat niitä koskettaessani. Laskin kasvoni 
lähelle valo-paikkoja, vaan en tuntenut fosforin hajua. 
Muutenkaan ei tämä pienoinen valopilvi ollut vähääkään 
sen vaalean aaltomaisen savun kaltaista, jota fosfori syn¬ 
nyttää, kun sillä ha nk aa pimeässä olevaa esinettä. 

Olen usein ollut tilaisuudessa huomaamaan runsailla 
mediumin lahjoilla varustetuissa henkilöissä tämän voi¬ 
man erottumista ja sen tivistymistä selvällä päi¬ 
vällä yhdessä tai toisessa muodossa. En voinut silloin 
paremmin tehdä selkoa sen ulkomuodosta, kuin vertaa¬ 
malla siihen rakonkaltaiseen tilaan, jossa hiilihappokaasu 
on ennen nesteeksi muuttumistaan, kun sitä lasiputkessa 
painon avulla muutetaan nestemäiseksi. Tämän yhtey¬ 
dessä tahdon mainita (vaikkei tarkotukseni ole tehdä mi¬ 
tään vertausta, koska kaasu kuumenee painosta), että kun 
tämä voima irtautuu ihmisen ruumiista, niin etenkin ke¬ 
sällä tai lämpimässä ilmassa tuntuu selvästi viileältä. 

Mutta mediumit, välittäjät, eivät ole ainoat, joista läh¬ 
tee tämä sielullinen voima ja jotka voivat sitä irrottaa: 
saattaa olla ja onkin muita, jotka tässä suhteessa ovat 

mediumeja paljon etevämmät. Mutta päinvastoin kuin 
jälkimäiset he eivät anna minkään vieraan vaikutuksen 
hallita »astraali-ruumiistaan», s. o. irtautuvaa sielullista 
voimaansa. Heidän oma sielunsa sitä hallitsee. Spiritisti- 
nen välittäjä sitävastoin on usein salaisten, joskus halpa- 
maistenkin vaikutusten leikkikaluna ja välikappaleena; 
olen nähnyt siitä sattuvia esimerkkejä. Sitäpaitsi välit¬ 
täjä, ollen passivinen olento, ei ole yksistään vierasten sala¬ 
peräisten vaikutusten alainen, jotka vaikutukset voivat 
olla hyviä tai huonoja tai yhdentekeviä, vaan saattaa hän 
olla omain kehnojen intohimojensa vallitsema, johtama 
tai laahaama: tahto, tottuneena ilmiöiden synnyttämiseen 
tarpeellisen passiivisuuden hyväksi luopumaan herruudes¬ 
taan, kykenee enää huonosti hillitsemään haluja fyysilli- 
sessä ruumiissa, joka on hermostunut sielullisen voiman 
alinomaisesta menettämisestä. Siksipä näkeekin, muu¬ 
tamia huomattavia poikkeuksia lukuunottamatta, kuinka 
sama välittäjä tuottaa puhtaita ja aivan epäämättömiä 
»psyykill isiä» ilmiöitä inhottavien ja joskus törkeän 
petollisten silmänkääntäjä-temppujen rinnalla. Olen tun¬ 
tenut erään rehellisen nuoren miehen, joka ei käyttänyt 
mediumi-kykyään minään ammattina ja joka sillä aikaan¬ 
sai useita täysin todellisia kevennys- ja siirto-ilmiöitä. Hän 
tunnusti minulle kuinka hän monta kertaa halusi ikään¬ 
kuin pakosta panna jotakin omatekoista lisäksi, hän sai 
palavan halun teeskennellä jonkunmoista ilmiötä, vaikka 
hän luonnollisilla lahjoillaan kykeni aikaansaamaan pal¬ 
joa parempia. Selvitellen tätä haluaan hän sanoi sen osaksi 
syntyvän halusta että hämmästyttäisi läsnäolijoita, osaksi 
pettääkseen lähimäistään ja tehdäkseen hänelle »kepposen», 
sekä kolmanneksi väsymyksen pelosta, sillä sellaisten istun¬ 
tojen jälkeen, joissa on saatu voimakkaita ilmiöitä, ovat välit¬ 
täjät joskus uupumuksesta nääntymäisillään; mutta hän lisäsi, 
että vielä joku selittämätön syy (kaiketikin mielijohteista 
lähtenyt) yhdistyi edellisiin ja tuntui kaikkein pakotta vim¬ 
malta. Hän vakuutti sitäpaitsi, että hän oli aina saanut 

viettelyksen torjutuksi. Lyhyesti: spiritistinen välittäjä 
on tavallisesti passiivinen, mielijohteiden ohjaama ja usein 
epätäydellinen olento: olen tuntenut heidän joukossaan 
erään joka ei kyennyt sukupuoli-yhteyteen ja erään kaksi¬ 
neuvoisen. 

Samoin kuin voi syntyä mediumina tai keinotekoisesti 
kehittää passivisuuskykyään, samoin saattaa pitemmän tai 
lyhemmän harjottelun kautta, joka joskus on hyvinkin 
vaivalloista — varsinkin jos ei ole synnynnäistä taipu¬ 
musta — onnistua irrottamaan ruumiistaan sielullista voi¬ 
maansa vaikka pidättääkin sen tahtonsa alaisena. Niinpä 
de Rochas kertoo eräästä Fabre d’01ivet’ista, että tämä 
jonkun matkan päästä saattoi antaa minkä kirjan tahansa 
kirjastossaan lentää hänen käteensä. Sama kirjailija ker¬ 
too myöskin eräästä toisesta ihmisestä, joka tahtonsa voi¬ 
malla kykeni pakottamaan pikku linnun, jonka hän näki 
istuvan laulamassa puun oksalla, luokseen ja laskeutu¬ 
maan hänen kädelleen. Tunnettu on kertomus Apollo- 
nius Tyanalaisesta ja muista, joista kerrotaan kirjassa 
»Pyhimysten elämä». Kaikki Itämailla jonkun aikaa oles¬ 
kelleet matkailijat tietävät kertoa tämänlaisia mieltä kiin¬ 
nittäviä juttuja. Kun tarkotukseni on tehdä tämä teos 
mahdollisimman lyhyeksi, en huoli ottaa tähän kaikkea 
mitä puheenalaisesta aineesta voisi kirjottaa: lukija, joka 
haluaa lisätietoja, voi aikaisemmasta teoksestani niitä 
saada. Tahdon mainita vain pari tapausta, jotka minulle 
on kerrottu erään Itämailla oleskelleen ranskalaisen konsuli 
C. Demölen pitämän esitelmän johdosta lähetetyssä kir¬ 
jeessä. Tässä alempana on muutamia otteita näistä kirjeistä, 
joiden kirjoittajat ovat antaneet minulle vallan ne julkaista. 

Aluksi tehtyään materialistisen ja epäilystä täynnä ole¬ 
van uskontunnustuksensa jatkaa kirjoittaja: 

»Vuonna 1872 heinäkuussa olin Cambodsha’ssa erään 
intialaisen papin, (bonzen) ja muutamien tuttavaini seu¬ 
rassa (niiden joukossa eräs katolilainen lähetyssaarnaaja¬ 
kin) suuressa, bonzein seminaarirakennuksen salissa (hra 

D., joka ei kirjeessään ilmoita missä kaupungissa, oli pu- 
hellessamme sen kyllä maininnut, mutta olen sen unhotta¬ 
nut). Keskustelimme uskonnostamme ja sen ihmetöistä . . . 

Bonze väitti etteivät ihmetyöt todistaneet mitään ja tar¬ 
joutui näyttämään meille sellaisen . . . Meitä oli kuusi 
henkeä, jotka asetuimme hänen ympärilleen ja seurasimme 
tarkasti häntä hänen tehdessään magneettisia liikkeitään, 
joiden kestäessä hän tiukasti tuijotti meihin jokaiseen yhtä 
toisensa jälkeen, kun meistä yhtäkkiä tuntui ikäänkuin 
olisi pilvi vähitellen verhonnut hänet ja puolen minuutin 
kuluttua hävisi hän näkyvistämme. Heti sen jälkeen astui 
hän sisään huoneen peräovesta ja tuli meitä koh¬ 
taan kysyen vakavan näköisenä, olimmeko vakuutetut hä¬ 
nen voimastansa. 

Toinen esimer kk i on tämä: 

Näin Englannin Intiassa, Bombayssa, hindun, joka 
antoi meidän, viiden hengen, pidellä peukalolla ja etusor¬ 
mella kiinni noin 48 sentimetrin lämpimittaisen, jalalla 
seisovan kuparimaljakon reunasta. Huone oli keskinker¬ 
taisesti valaistu. Monia liikkeitä tehtyään ja huudettuaan 
avuksi Brahmaa, jota menoa kesti runsaasti kaksikymmen¬ 
täviisi minuuttia, huomasimme suureksi hämmästykseksem- 
me, että maljakko oli kadonnut meidän sitä katsellessamme 
ja pitäessämme. Sormemme (peukalo ja etusormi) olivat 
jäykät ja tunnottomat. Miten oli tämä tapahtunut? En 
ole päässyt asian perille, vaikka itse tutkin tarkasti pöy¬ 
dän, jolla maljakko oli, eikä mikään ole antanut aihetta 
otaksumiseen, että sen alla olisi ollut kolo, johon malja¬ 
kon suuruinen esine olisi saattanut kadota, ja kummin¬ 
kin olin edellisen tapauksen johdosta, joka oli hiukan samaa 
laatua kuin tämä, varuillani ja pidin tarkasti vaaria fakii¬ 
rin jokaisesta liikkeestä. 

Jälkeenpäin olen aina koettanut päästä näkemään 
tämänkaltaisia ilmiöitä, mutta turhaan. En ole koskaan 
saanut nähdä muuta kuin kelvottomia silmänkääntäjä- 
temppuja, aivan toisenkaltaisia kuin edelliset sekä muo¬ 
don että sisällyksen puolesta. 

Hindu maljakkoineen oli, siitä olen vakuutettu, sen 
lahjakkaan ihmisrodun jälkeläinen, jota nimitetään Kel¬ 
teiksi, Brahmeiksi tai Aarialaisiksi. Sekä yllämai¬ 
nittu bonze että hindu olivat pituudeltaan noin 1 metri 
80 senttimetriä. Molemmilla oli vaalea, kalva kk a hipiä, 
kreikkalainen kasvojen muodostus, hyvin mustat silmät 
ja niissä aivan harvinaisen terävä katse. 

Tämän olen, tohtori hyvä, itse nähnyt ja kernaasti 
sen teille kerron. 

Vastaanottakaa j. n. e. 

C. Demöle 
Dauphine-katu 61. 

Pariisi, 31 p. Lokakuuta 1886. 

Herra T:ri Paul Gibier’ille 

Palestro-katu 23 »Pariisi». 

Sekä de Rohas’n kertomat tapaukset, että »Pyhimys¬ 
ten elämästä» saatavat esimerkit ja ylempänä olevassa 
kirjeessä mainitut ilmiöt ovat tahi voivat olla aineesta 
irrotetun tahdon ohjaaman voiman synnyttämiä. 

Tämä voima, joka meidän tietämättämme ylläpitää 
elämää elimissämme muovailemalla tuota herkästi sulavaa 
ainetta, saattaa kun sitä järjestelmällisesti johtaa vapautta¬ 
maan kykenevän tahto taikka jos sitä ohjaa joku ulko¬ 
nainen äly, aikaansaada hitaissa kappaleissa nopeita ja — 
tieteen nykyiseltä kannalta — selittämättömiä alkuhiuk- 
kasten muutoksia — joka huomattavassakin määrässä vai¬ 
kuttaa ihmisten ja eläinten aistimiin. 

Ennenkuin kirjotan noista välittäjistä, siirtyäkseni sitte 
kuvaamaan sitä tilaa, johon ihmisolento luultavasti jou¬ 
tuu tämän elämän jälkeen, kerron vielä yhden esimerkin 
niistä erinomaisista asioista, joita sellaiset he nk ilöt voivat 
toimittaa, jotka lujan tahdon, ajatuksen keskittämisen, 
sanalla sanoen, erityisen elämänjärjestyksen kautta hankki¬ 
vat yli-normaalisia henkisiä voimia ja saattavat ruu¬ 
miilleen uusia ja tuntemattomia lahjoja. 

Kuusi sataa vuotta on nyt kulunut siitä kuin oppinut 
arabialainen Ibn Kaldoun, Esipuheessaan yleiseen 
Historiaan käsitteli jokseenkin samaa ainetta kuin minä 
tällä hetkellä. Hän kertoi ihmisistä, jotka antautuvat eri¬ 
tyisiin harjotuksiin »saavuttaakseen taidon nähdä salattuja 
asioita ja antaakseen sielunsa liitää olemisen eri maail¬ 
moissa». Sellaisia tapaa ete nk in Intiassa, missä heitä sano¬ 
taan dogueiksi. Heillä on paljo kirjoja, jotka käsittelevät 
puheena olevain harjotusten toimittamista ja heistä kerro¬ 
taan ihmeteltäviä asioita. 

Niinkuin tästä otteesta näkee, pidettiin Intiaa 600 
vuotta takaperin, niin kuin tänäänkin, ihmetöiden keh¬ 
tona. Siellä juuri tapaakin sellaisia yhdyskuntia, joiden 
jäsenet pitkän ja vaivalloisen kasvatuksen kautta, kehit¬ 
tävät itselleen erityisen luonnonlaadun, uuden luonnon, 
saadakseen näitä haluttuja sielullisia ominaisuuksia ja 
myöskin, se heti tunnustakaamme, päästäkseen pää- 
maaliin, jonka todellisuutta älköön tässä arvosteltako, vaan 
jonka ihanteena on kaikki mitä ylevintä ja ihaninta olla 
saattaa. 

Jos jotakin täytyy ihmetellä, niin lienee se sitä, mihin 
kaikkeen ihminen voi itseään kehittää, kun häntä johtaa 
taipumaton tahto, jota ei mikään saa päämäärästään jär- 
kähytetyksi. Europassa olemme nähneet muutamia näl¬ 
kätaiteilijoita, jotka ovat eläneet useita viikkoja pelkällä 
vedellä. Mutta Intiassa ovat »paastoojat» toisella tavalla 
voimakkaita ja puhuaksemme vain niistä djogueista tai 
yogheista, joita Ibn Kaldoun mainitsee, tunnetaan muu¬ 
tamia tapauksia keinotekoista valekuolemaa, jota on kes¬ 
tänyt viikkoja jopa useita kuukausiakin, jos uskomme op¬ 
pineiden europalaisten kuten saksalaisen fysioloogin 
Preyerin, itävaltaisen tri E. Sierken, luonnontutkija 
Haeckelin y. m. kertomuksia. 

Näiden yoghien sitkeyden saattaa käsittää ja samalla 
nähdä miten kauheiden itsekidutusten alaisiksi he kylmäve- 

risesti antautuvat, seuraavasta kuvauksesta, jonka tässä 
lyhennettynä esitän erään silminnäkijän, tohtori Honig- 
bergerin antaman pitkän ja seikkaperäisen kertomuksen 
mukaan, jonka kertomuksen on todeksi vakuuttanut Sir 
Claudius Vade, Englannin ministeriresidentti Lahoressa. 
Tohtori Honigberger on itävaltalainen lääkäri, joka 
monta vuotta on ollut Runjet Singillä, Lahoren rajah’illa 
(ruhtinaalla) henkilääkärinä. 

Tämän yhteydessä huomautamme yogheista, että he 
ovat yksinäisiä ruumiinkiduttajia, jotka tavallisesti elävät 
metsissä tai vuorilla. He ovat erään bramalaisen munk¬ 
kikunnan jäseniä. 

Tämä luotettavien asiakirjain mukaan kerrottu ta¬ 
paus on seuraava: 

Kauan aikaa mietittyään minkä olon valitsisi ja epäile¬ 
mättä edellisiä elinkausiaan myös tutkistelemalla pääs¬ 
tyään siihen loppupäätökseen, että hänen oli aika lopet¬ 
taa kiertokulkunsa ja sulautua Brahmaan (iankaikkisessa 
Nirvanassa, s. o. Universaalisen Älyn yhteydessä, rupesi 
bramiini Harides erakoksi ja alotti sen uskonnollisten, 
ruumiillisten ja älyllisten harjotusten sarjan, jonka avulla 
voi kehittyä siihen, mitä tohtori Reyer nimittää anabio- 
siksi vaan hindut Yogvidyaksi, Bu-Stambhaksi 
tai V aj u - S t ambhaks i, s. o. taidoksi että loveen lan¬ 
keamalla eli huimauksella ja elementaalien — nerojen, älyl¬ 
listen voimain — poistamisella maasta tai vedestä kyke¬ 
nee kokonaan ja vaaratta keskeyttää elämän toimin¬ 
nan. Tässä tilassa voi antaa haudata itsensä hyvin pit¬ 
käksikin ajaksi ja jälleen virota elämään tahi hukkumatta 
kellua veden pinnalla. 

Rakennettuaan itselleen puolittain maanalaisen luolan 
johon johti vain ahdas oviaukko, meni Harides oppilas- 
tensa avulla sinne sisälle ja oikaisihe villavista nahoista 
ja karstatusta puuvillasta valmistetulle pehmeälle vuo¬ 
teelle. Kun hän oli tähän luolaan täten asettunut, muu- 
rasivat palvelijat oven kiinni savella; ja ollen Pamadza- 

nin asennossa (siinä asennossa, jossa Brahma on, istues¬ 
saan jalat allaan ristissä lotus-kukan lehdellä tai maaten 
pitkällään vuoteella) hän kokosi yhteen kaikki ajatuk¬ 
sensa, mumisten rukouksia bramalaisen rukousnauhansa 
mukaan tai vaipuen syviin mietteisiin jumaluuden salai¬ 
suuksista. Aluksi hän viipyi ainoastaan muutamia mi¬ 
nuutteja, sitte muutamia tunteja ja viimein useita päiviä 
ahtaassa luolassaan asteettain tottuakseen ilman puuttee¬ 
seen. Samalla aikaa hän alkoi harjoitella Pranayamaa 
s. o. pidättämään hengitystään. Tätä teki hän ensin vii¬ 
den, sitten kymmenen minuutin ajan, sitte yksikolmatta, 
kolme viidettä ja viimein neljäyhdeksättä minuuttia. 

Vielä antoi hän tehdä kielensä alle kaksikymmentä¬ 
neljä pientä leikkausta, yhden viikossa. Näiden leikka¬ 
usten ja niitä seuraavan hieronnan tarkotuksena on hel¬ 
pottaa kielen kääntämistä kurkkutorven yli siten, että 
seanabioosin aikana tukkii ilman pääsyn. 

Koko tällä valmistusajalla noudatti erakko tarkasti 
kaikkia yoghismin sääntöjä, hän eli kasvien juurista ja 
pidättäytyi kaikesta lihallisesta nautinnosta. 

Vihdoin, ollessaan valmis kokeeseen, teki hän sen 
yhden kerran ja mahdollisesti useampiakin, ennenkuin 
esiintyi Lahoren hoville. 

Missä tarkotuksessa hän esiintyi rajah Runjet-Singille? 
Arvattavasti käännyttääkseen tätä, jos hän oli muhametti¬ 
lainen, tai muinaisten Israelin profeettain tavoin nuhdel- 
lakseen kuningasta hänen synneistään (kaikki hallitsijat 
tekevät syntiä: he ovat ihmisiä), hovia sen irstaista ta¬ 
voista ja saarnatakseen itsekullekin parannusta ja mielen¬ 
muutosta. Ja antaakseen heille kaikille todistuksen juma¬ 
lallisesta kutsumuksestaan, hän tarjoutui näyttämään että 
hän voi viipyä arkussa maan alla viikkoja ja kuukaus- 
määriä ja jälleen herätä elämään. 

Hänen ehdotuksensa hyväksyttiin. 

Harides, yoghin, teki viimeiset valmistuksensa. Hän 
puhdisti ruumiinsa ulkoapäin kylvyillä ja sisällisesti paas- 

toamisella ja pyhäin yrttien mehulla; hän puhdisti vatsa¬ 
laukkunsa, ei letkulla kuten nykyaikaisissa vatsanhuuh- 
tomisissa, vaan pitkillä hienoilla palttinakaistaleilla, jotka 
hän nieli ja jälleen veti ulos suustaan. 

Määrättynä päivänä kokoontui paikalle suunnaton ih¬ 
misjoukko. Harides lähestyi juhlallisesti opetuslapsiensa 
keskessä sekä Rajah’in ja hänen hovinsa seuraamana. 
Iso liinavaate levitettiin maahan, Harides istui sen kes¬ 
kelle Pamadzanin asentoon, kasvot itää kohti. Hän 
näytti hetken ikäänkuin kokoovan ajatuksiaan, sitten 
kiinnitti hän katseensa nenänsä päähän, käännettyään 
kielensä taapäin nielun yli. Pian sulkeutuivat hänen 
silmänsä, ja hänen jäsenensä kangistuivat: hän oli vaipu¬ 
nut kuoleman kaltaiseen tilaan. 

Erakon oppilaat riensivät sulkemaan hänen huulensa, 
tukkimaan hänen korvansa ja sieramensa vahaan kaste¬ 
tuilla liinatukoilla — luultavasti hyönteisten tähden La¬ 
kanan neljä kulmaa solmittiin yhteen hänen päänsä ylitse 
ja solmu varustettiin hallitsijan sinetillä. Ruumis pantiin 
neljä jalkaa korkeaan ja kolme jalkaa leveään puulaatik¬ 
koon, joka suljettiin ilmanpitävästi ja samoin varustettiin 
ruhtinaan sinetillä. 

Kolme jalkaa maanpinnan alla oli valmiiksi muurattu 
hauta, tarkasti arkun mittojen mukainen, ja sinne yoghin 
ruumis kätkettiin. Ovi suljettiin sinettillä ja peitettiin 
savimaalla. 

Sitäpaitsi oli käsketty vahtisotilaita yötä päivää var¬ 
tioimaan hautaa, jota aina ympäröi myös tuhansiin nou¬ 
seva hindulaisjoukko, joka oli hurskaana rientänyt pyhi¬ 
myksen maahanpanijaisiin ikäänkuin jollekin toivioretkelle. 

Kuuden viikon kuluttua, jolloin ruumis oli mää¬ 
rätty ylös kaivettavaksi, kokoontui vielä suurempi katse- 
lijalauma paikalle. Rajah kaivautti pois saven, joka 
peitti hautaa, ja tunnusti, että hänen sinettinsä ovessa oli 
koskematon. 

Ovi avattiin, arkku otettiin esille ja kun oli tarkas- 

tettu että sinetti tässäkin oli aivan eheä, avattiin arkun 
kansi. 

Tohtori Honigberger huomasi, että käärinliina oli ho¬ 
meessa, mikä selitetään johtuvan luolan kosteudesta. Ope¬ 
tuslapset nostivat ruumiin arkusta ja asettivat sen seiso¬ 
maan kantta vasten; sitten kaadettiin, kääreitä poisotta¬ 
matta, lämmintä vettä erakon päälaelle. Vihdoin kun vielä 
oli katsottu, että solmussakin oleva sinetti oli rikkuma¬ 
ton, avattiin käärinliina. 

Tohtori Honigberger tutki erakkoa tarkasti. Hän oli 
samassa asennossa kuin hautauspäivänäkin, pää oli vain 
vaipunut toiselle olkapäälle. Hipiä oli kurttuinen, jäse¬ 
net kankeat. Koko ruumis oli kylmä paitsi päätä, jota 
oli valeltu lämpimällä vedellä. Suonentykytystä ei voi¬ 
nut havaita ranteissa, käsivarsissa eikä ohimoissa. Sydän- 
kään kuunnellessa ei ilmoittanut muuta kuin kuolon hil¬ 
jaisuutta. 

Silmäluomea kohotettaessa näkyi sen alta lasimainen 
sammunut silmä, kuin ruumiin silmä. 

Oppilaat ja palvelijat pesivät ruumiin ja hieroivat jä¬ 
seniä. Eräs heistä pani yoghin päälaelle lämpimästä veh- 
nätaikinasta tehdyn hauteen, jota useampia kertoja muu¬ 
tettiin, toinen opetuslapsi otti tukot korvista ja nenästä 
sekä avasi suun veitsellä. Harides oli kuin vahapatsas 
antamatta vähintäkään elonmerkkiä. 

Avattuaan veitsen kärjellä hampaat, tarttui oppilas 
Harideen kieleen ja veti sen luonnolliseen asemaansa, 
vaan kun se alati tahtoi kääntyä uudelleen henkitorven 
päälle, täytyi sitä pidellä kiinni. Silmäluomia hierottiin 
rasvalla ja vielä kerran pantiin taikinaa päälaelle. Nyt 
kävi vavahdus kautta koko ruumiin, sieramet laajenivat, 
syvä henkäys kuului, suoni alkoi tykyttää hitaasti ja jä¬ 
senet lämpenivät. Kielelle kaadettiin hiukan sulatettua 
voita ja tämän tuskallisen kohtauksen jälkeen, jonka me¬ 
nestyminen näytti epäiltävältä »tulivat hänen silmänsä 
yhtäkkiä jälleen kirkkaiksi». 

Yoghin kuolleista herätys oli suoritettu. Ja huo¬ 
mattuaan rajah’in hän kysyi tältä vaatimattomasti: »Us¬ 
kotko minua nyt?» 

Puolessa tunnissa oli tämä herääminen tapahtunut 
ja »yhtä pitkän ajan kuluttua istui erakko, vaikka tosin 
vielä heikkona, kuninkaan pöydässä puettuna kalliiseen 
juhlapukuun, kaulassa helminauha ja käsivarsissa kultai¬ 
set re nk aat». 

Jonkun ajan kuluttua, raja h’in luultavasti uhiteltua 
yoghia ettei tämä siihen pystyisi, hän jälleen haudatti 
itsensä, vaan tällä erää kuusi jalkaa maanpinnan alle. 
Maa poljettiin tiukasti arkun ympärille, kammio muurat¬ 
tiin kiinni, päälle levitettiin multaa ja siihen kylvettiin 
kauraa. Neljä kuukautta pysyi Harides tässä haudassa 
ja herätettiin sitte jälleen elämään niinkuin ensimäisellä- 
kin kerralla — yhä samojen silminnäkijäin kertomuksen 
mukaan. 

Nämä tosiasiat eroavat siinä määrin kaikesta, mitä 
fysiologia meille opettaa ihmiselämän tavallisista ehdoista, 
ettei voi olla ainakaan alussa ajattelematta: »Tuotapa 
minä tahtoisin nähdä . . .» Mutta — kuten se kirjailija 
huomauttaa, jolta olen tämän kertomuksen lainannut — 
»olisi rohkeata kieltää näiden tosiasiain todenperäisyyttä 
ainoastaan sillä perustuksella, ettemme vielä taida niitä 
selittää». Tahtoisin lisätä, ettei selitystä tarvitse enää 
kauan odottaa. 

Olkoon tämän laita miten tahansa, ennenkuin ilman 
muuta ennakolta väitämme perättömiksi edellisen kaltai¬ 
set kertomukset, on hyvä muistaa, että sadat matkusta¬ 
jat ovat yhtäpitävästi kertoneet Intiassa näkemistään sa¬ 
manlaatuisista »ihmeteoista». Sitäpaitsi bramalainen us¬ 
konto, joka on suurimmassa määrässä salaperäinen, joh¬ 
taa tunnustajansa tällaisiin paastoamisiin ja itsekidutuk- 
siin, ja Intian bramiinien kaltaiset miehet, jotka ovat tut¬ 
kineet inhimillisen biologian sielutieteellistä puolta jo 
vuosisatoja, nähtävästi tietävät näistä asioista hiukan 

enemmän kuin me, jotka vasta ole mm e alkaneet niitä 
aavistella. 

Olisi järkevämpää koettaa yhdistää nykyaikainen, täs¬ 
mällinen ja positiivinen tiede va nh aan perinnäiseen tie¬ 
toon, jonka näyttävät säilyttäneen muuttumattomana ne 
Intian oppineet, joiden isät epäilemättä ovat jättäneet op¬ 
pinsa Egyptille ja Kreikanmaalle samoin kuin niiden 
suurten uskonoppien perustajille, joihin ihmiskunta ny¬ 
kyään on jakaantunut. 


* * 

* 

Huomioon on otettava, että niin sanottuja ihmetöitä 
ovat aina tehneet pyhimyksinä pidetyt henkilöt, mihin 
uskontoon ovat kuuluneetkin. Mutta toista uskontoa 
tunnustavat ovat melkein aina lukeneet perkeleen an¬ 
sioksi ne ihmeet, joita kilpailevan uskonnon »pyhimykset» 
ovat tehneet, jota vastoin niitä, joissa on se oikea leima, 
on pidetty jumalallisen armon osotteena. 

Meidän asiamme ei ole näiden mielipiteiden pohtimi¬ 
nen. Seuraten Benareen maharajan mielilausetta: »Ei 
ole mitään korkeampaa uskontoa kuin totuuden uskonto», 
ovat totuuden uskolaiset pakotetut, jotta heitä eivät häi¬ 
ritsisi luonnottomat ja hämärät vertauskuvat, pitämään 
jumalanpalvelustaan kirkkojen ulkopuolella: sillä taivaan 
tähtikupu on ainoa temppeli, joka on kyllin arvokas 
asunnoksi sille käsitykselle, joka heillä on jumalallisuudesta. 



KUUDES LUKU. 


SISÄLLYS: Tavattomia voimia, uusia kykyjä, joita ihminen voi saavuttaa. 

— Sen harjotuksen vaarat, johon ihmisen täytyy ryhtyä saavut¬ 
taakseen näitä kykyjä. — Vaaroja, joita syntyy järjestelemättä 
tehdyistä spiritistisistä kokeista ja yleensä sielutieteellisistä tut¬ 
kimuksista. — Alhaisemmat älyt anastavat mediumien sielullisen 
voiman. — Kauheita vaaroja pimeissä istunnoissa. — Todisteita. 
— Eräs kokeilija melkein kuolettavasti haavotettu, toinen lie¬ 
vemmin. — Tekijän mieskohtaisia huomioita. — Neuvoja tämän 
johdosta. 


Siis, ihminen voi saavuttaa kyvyn irrottaa ruumiista 
sielunsa ja sielullisen voimansa, joka synnyttää ilmiöitä, 
näennäisesti niiden luonnonlakien vastaisia, joita tavalli¬ 
sesti havaitaan ja jotka nykyään ovat Länsimaiden tie¬ 
teelle tunnettuja. 

Olen lukenut monta huvittavaa kertomusta tällä lah¬ 
jalla varustetuista ihmisistä, jotka elävät veljeysliitoissa, 
n. s. falangstereissa, Tibetin erämaissa Himalajan vuorilla. 
En tiedä, onko näitä adepteja (liittoveljiä) todella olemassa 
ylempiarvoisten bramiinien tai Mahatmien (joiksi eräitä 
heistä nimitettänee) joukossa. Mutta en epäile, ettei asian 
laita voisi niin olla: kaikki mitä olen nähnyt osottaa 
että sen ei tarvitse olla mahdotonta. 

Tietääkö tämä, että kehoittaisin yoghismin ja sen ki¬ 
dutuksien käyttämiseen tutkimuskeinona? Ei millään muo¬ 
toa. Mutta positiivinen tiede kokeellisine menettelyineen, 
induktiivisine ja deduktiivisine tutkimustapoineen, ottaa 
kaiken hyvän talteen mistä tahansa sen löytää. Sentähden 
ei mielestäni pidä soimata tutkijaa, joka tarkastaa yoghien, 

fakiirien, mediumien y. m. senkaltaisten ihmisten esittä¬ 
miä ilmiöitä — jotka ihmiset, käyttäen vapaata määräämis¬ 
valtaansa, vapaaehtoisesti panevat ruumiinsa ja sielunsa 
alttiiksi tuohon monasti julmaan käsittelyyn saavuttaak¬ 
seen tarkotuksen, jonka luvallisuutta tai arvoa — sanotta¬ 
koon se vielä kerran — en tässä ryhdy pohtimaan. Päin¬ 
vastoin tuntuu minusta väärältä jättää vähemmän tutki¬ 
matta nämät nyrjähtäneet sielut, kuin ne ruumiillisesti 
merkilliset henkilöt, joiden luurangot joskus jo heidän 
eläissään heiltä ostetaan luovutettaviksi lääketieteellisten 
tiedekuntain museoihin. 

Pyydän nimenomaan huomauttaa että spiritismiä kos¬ 
kevassa aikaisemmassa teoksessani en suinkaan ole ke¬ 
tään kehottanut seuraamaan yoghien ja fakiirien jälkiä, 
vaan päinvastoin olen siinä osottanut niitä vaaroja, jotka 
voivat psyykillisistä tutkimuksista johtua. Lisään vielä, 
että niitä tulee harj otukseen ruumiista irrottamisen 
taidon kehittämiseksi korkeammalle asteelle, niin johtaa 
se melkein aina mielipuolisuuteen tai taipumusten pilaan¬ 
tumiseen, joskus uusiin intohimoihin, riippuen useimmi¬ 
ten sukupuolielinten yhteydessä olevien suhteiden tur¬ 
meltumisesta. Masennettu luonto ottaa kerran oikeutensa 
takaisin korkoineen, jos sen painostus vain hiukankaan 
heikkenee. Ja siten usein, niinkuin kuuluisa Pascal 
sanoo, ne, jotka koettavat tekeytyä enkeleiksi, ovatkin 
lopulta eläimiä. 


* * 

* 

Olen tässä puhunut niistä vaaroista, jotka voivat joh¬ 
tua »salaperäisten voimien» kehittämistä tarkettavista 
harj otuksista. Tulee vielä mainita niistä kauheista tapa¬ 
turmista, joiden alaiseksi ne voivat joutua, jotka ilman 
järjestelmällistä menettelyä ryhtyvät spiritistisiin tutki¬ 
muksiin välittäjien avulla. 

Olen jo edellä viitannut siihen, että ilmiöllistä sielu- 

tiedettä tutkivien ihmisten järki on vaaranalainen, ellei 
heillä ole erittäin vahvaa hermostoa. 

Ylimalkain puhuen en minä luule, että on oikein ter¬ 
veellistä yhtämittaa harjottaa henkien manausta, ei voi 
aina saada esille ketä tahtoo, ja kun välittäjä, passiivi¬ 
seksi tultuaan, luovuttaa sielullisen voimansa (energian 
elämän fluidumin, nesteen, spiritistien n. s. perispriitin), 
saattaa mikä tahansa huono äly, jota eräät alempiasteiset 
magneettiset voimat vetävät välittäjän puoleen, mikä 
tahansa toukka, käyttääksemme näiden salaoppisten lause- 
tapaa, anastaa tuon voiman ja aikaansaada auttamatto¬ 
mia onnettomuuksia. 

Etenkin pimeissä istunnoissa voi sellaista tapahtua. 

Niinpä tiedän muun muassa kaksi tapausta, jotka ovat 
tässä suhteessa sangen opettavaisia. 

Edellinen tapaus sattui joku aika sitte Englannissa. 
Kolme mieshenkilöä oli, nähdäkseen oliko eräissä spiri- 
tistisissä väitteissä perää, muuanna iltana sulkeutunut pi¬ 
meään huoneeseen asumattomassa talossa, vannottuaan 
keskinäisen valan olla ehdottoman vakavia ja vilpittömiä. 

Huone oli aivan tyhjä paitsi kolmea tuolia ja pöytää, 
jonka ympärille he istuivat. 

Miehet päättivät, että heti kun jotakin erinomaista ta¬ 
pahtuu, se heistä, joka vaan kerkiää, vetäsee tulta vaha- 
kynttilään, joita jokaisella oli muassaan. He istuivat liik¬ 
kumattomina ja äänettöminä, tarkasti kuunnellen vähin- 
täkin kolinaa, tunnustellen vähintäkin pöydän vavahtele- 
mista, jonka päällä heidän kätensä olivat toistensa kä¬ 
sistä kiinni. Vaan vähintäkään ääntä ei kuulunut; syvä 
pimeys vallitsi ja kenties alkoivat nuo kolme tilapäistä 
hengenmanajaa väsähtää ja käydä kärsimättömiksi, kun 
yhtäkkiä kajahtaa läpi öisen pimeyden surkea tuskan¬ 
huuto. Samassa kuuluu kamalaa räiskettä ja kovia kap¬ 
paleita sataa pöydälle, lattialle ja miesten päälle. 

Kauhistuneena sytyttää eräs heistä tulen kynttilään 
ja kun valo oli haihduttanut pimeyden, huomasivat he, 

että heitä oli huoneessa vain kaksi ja että kolmas oli 
kadonnut; hänen tuolinsa oli kumossa eräässä nurkassa. 

Ensi hämmästyksestä toinnuttuaan, he löysivät hänet 
pöydän alta makaamasta tunnotonna, pää ja kasvot verissä. 

Mitä oli tapahtunut? 

Havaittiin, että marmorireunusta tulisijan yläpuolella 
oli irtautunut ja pudonnut onnettoman miehen päätä kohti, 
särkyen moniksi kappaleiksi. 

Tämän tapaturman uhri häilyi toistakymmentä päivää 
elämän ja kuoleman välillä, maaten aivan tiedotonna, ja 
toipui vain verkalleen kauheasta aivotärähdyksestään. 

Tapauksen on minulle kertonut ehdottomasti luotet¬ 
tava mies, joka sen oli kuullut eräältä noista kolmesta 
miehestä. 

* * 

* 

Toinen tapaturma sattui myös pimeässä istunnossa 
herra P:lle, eräälle etevälle pariisilaiselle sanomalehtimie- 
helle, joka itse sen minulle kertoi. 

Herra P. oli kutsuttu erään yksityisen seuran toimeen¬ 
panemaan spiritistiseen istuntoon Parisin kaupungissa, 
jossa »animisen voiman» irrottajana olisi muuan Sh., tun¬ 
nettu amerikalainen mediumi. 

Hetken kuluttua istuu herra Sh. piaanon ääreen; useita 
kielisoittimia, muun muassa kitara, pantiin pöydälle niin 
etäälle hänestä, ettei hän mitenkään voinut niihin ulottua. 
Avustajat istuivat ympyrän muotoon, pidellen toisiaan 
käsistä, ja lamput sammutettiin. Välittäjä soitti piaanolla 
ja pian kuultiin soittimien sitä säestävän vaappuen il¬ 
massa avustajien päiden päällä lähellä kattoa; ne etene¬ 
vät, lähestyvät ja soivat milloin missäkin huoneen nurkassa. 

Äkkiä saa herra P. lyönnin otsaansa; hän nostaa 
pikaisesti käden otsalleen ja huutaa lyönnistä aivan huu¬ 
mautuneena olevansa haavotettu ja veressä. Samalla pu¬ 
toaa hänen syliinsä kitara. Ja valoa saatua nähdään to¬ 
dellakin, että hänen kätensä ja kasvonsa ovat veressä, 

kitaran kulma oli sattunut hänen otsaansa, johon tuli 
syvä haava, minkä arpea herra P. saa kantaa kuole¬ 
maansa saakka. 

Herra P. harrastaa kyllä edelleenkin näitä salaperäisiä 
tutkimuksia, mutta turhaan häntä enää pyydetään pimei¬ 
siin istuntoihin. 

Lukuisten kokeitteni ajalla olen itse, valla nk in alussa, 
kokenut yhtä ja toista hyvinkin ikävää, ja muuan tapaus 
olisi voinut saada surkean lopun. En kuitenkaan ole kos¬ 
kaan kokeillut pimeässä; olen aina kieltäytynyt ryhty¬ 
mästä sellaiseen. Kaikki minulle sattuneet ikävyydet ovat 
tapahtuneet täydessä valossa. 

Erään kerran, tehtyäni muutamia ivallisia huomautuk¬ 
sia lauseista, joita muuan sivistymätön »he nk i» oli pöy¬ 
dän välityksellä ladellut, pelkäsin todellakin, että polvi- 
lumpioni oli mennyt murskaksi teräväreunaisen pöydän 
rajusti lentäessä minua kohti. Kysyttäessä vastasi »toukka» 
myöntävästi, että hänen tarkotuksensa oli ollut minua 
vahingoittaa. 

Mutta etenkin muistan erään tapauksen, jota en unhota, 
vaikka eläisin tuhat vuotta, koska silloin näin, minkä 
suuren vaaran alaiseksi voi joutua tämänkaltaisia tutki¬ 
muksia tehdessään, ellei malta ottaa selkoa ehdoista, joita 
niiden onnistumiseen välttämättömästi vaaditaan. Täy¬ 
tyy tunnustaa, että siihen aikaan hieman huolimatto¬ 
masti käsittelin tätä ainetta — kuin mitäkin fysiologian 
alaosastoa. Mutta siitä lähtien olen oppinut, että täytyy 
menetellä toisella tavalla ja vaarinottaa määrättyjä muo¬ 
toja, joita ilman äkkinäinen tutkija saattaa hyvinkin 
ikävästi pettyä. 

Puheena oleva tapaus oli seuraava: 

Vuoden 1886 viimeisinä kuukausina tein melkein joka 
päivä, etenkin iltasilla, kokeita tutkiakseni animistista voi¬ 
maa. Kaksi istuntoa oli ete nk in vaarallista. Nämä suo¬ 
ritettiin eräässä laboratoriossa ij äkkään Rollin-opiston huo- 

neissa, joka opisto siihen aikaan oli tilapäistesti järjestetty 
lääkeopilliseksi harjottelukouluksi. 

Laboratoriohuoneustoni oli lääkeopillisten leikkaussalien 
vieressä, joissa parhaillaan oli useita ruumiita leikkauk¬ 
sen alaisena. Eräässä laboratorion huoneessakin oli mi¬ 
nulla vastikään ollut muuan miehen ruumis, jota oli käy¬ 
tetty kirurgisten leikkausten harjotuksiin. Ne jotka ym¬ 
märtävät nyt puheena olevia asioita, käsittävät myöskin 
näiden yksityisseikkain tärkeyden. 

Välittäjä oli S., eräs amerikalainen mies, josta animi- 
nen voima virtasi niin riittävässä määrässä että se vai¬ 
kutti »aineellistumisia» ja esineiden siirtymisiä ilman 
kosketusta. 

Eräänä iltana joulukuussa vuonna 1886 saavuimme, 
välittäjä, tohtori de B. ja minä, noin yhdeksän aikaan 
laboratorioon. 

Kaksi ystävääni, tohtori R. ja valtiollis-kaunokirjal- 
lisen aikakauskirjan toimittaja L. olivat sopimuksen mu¬ 
kaan jo saapuneet. Vahtimestari, joka minua avusti labo¬ 
ratoriossa, oli asettanut kaikki kokeessa tarvittavat esi¬ 
neet kuntoon; olimme aikoneet saada kuvan kosteaan, 
kovettumaisillaan olevaan kipsiin. 

Kun kipsi oli kostutettu, pantiin se isoon säiliöön pöy¬ 
dän alle, jonka ympärille me kaikki — paitsi vahtimes¬ 
taria — istuuduimme. Astia peitettiin kellonmuotoisella 
rautalanka-ristikolla, jonka päälle panimme jalkamme. Huo¬ 
netta valaisi täydellisesti kaksi kaasulamppua, toinen ai¬ 
van päittemme kohdalla. 

Sinä iltana onnistuimme huonosti, emme saaneet mi¬ 
tään kuvia, ainoastaan muutamia vähäpätöisiä jälkiä, ikään¬ 
kuin sormi olisi hiukan kosketellut kipsin pintaa, ja useilla 
meistä oli vaatteissa kipsitahroja, joita ei oltu ennen ha¬ 
vaittu. Välittäjä valitti pahoinvointia, hän sanoi tunte¬ 
vansa huonoja vaikutuksia ympärillään ja olevan vaikeaa 
torjua niitä luotaan. 

Saatuamme muutamia ilmiöitä, joita on tarpeeton tässä 

mainita, lopetimme istunnon ja lähdimme tiehemme. Vä¬ 
littäjä oli puoleksi tainnoksissa ja yhdessä herra L:n kanssa 
me talutimme häntä käsivarsista. 

Kulkiessamme kadulla alkoi äkkiä satamalla sataa 
päällemme iskuja, jotka kuuluivat ja tuntuivat vallan sel¬ 
västi ja jotka varsinkin sattuivat välittäjään. Iskut 
tulivat meihin takaapäin. Vihdoin saimme hevosen ja 
välittäjä, joka oli aivan säikäyksissään, nousi vaunuihin 
tri de B:n kanssa. Tuskin olivat he istuneet sinne, kun 
alkoi kuulua iskujen pärrytystä vaunujen katolta, ja 
pärrytystä jatkui de B:n sanoi en mukaan aina S. asun¬ 
toon asti. Päätimme kokoontua jälleen seuraa vana lau- 
vantaina. 

Määrättynä päivänä olimme koolla samassa paikassa 
ia samat miehet kuin edelliselläkin kerralla: hra E, tohtorit 
de B. ja R., jotka harjottavat ammattiaan Pariisissa, vä¬ 
littäjä ja minä. Sitäpaitsi laboratorion vahtimestari. 

Alku ei ollut lupaava. Tuskin olimme astuneet ana¬ 
tomisen laboratorion alueelle, kun, kulkiessamme pitkin 
erään oppisalin sivua, äkkiä kuului vihellys ja muuan 
esine kolahti lähellä olevaan puuseinään. Esine oli pieni 
tyhjä pullo, sellainen, joissa anatomisia valmisteita säily¬ 
tetään. Se oli seinästä kimmahtanut erääseen meistä ja 
putosi särkymättä lattialle. Kukaan ei ollut voinut pii¬ 
loutua huoneisiin eikä ilta sitäpaitsi ollut juuri pimeäkään. 

Kun pelkäsin että astuessamme eteiseen, johon ylä¬ 
kerran laboratorioon vievät portaat aukenivat, tapahtuisi 
uusia ikävyyksiä ete nk in kun siellä oli melkein pilkko¬ 
pimeä, huusin vahtimestaria sytyttämään kaasun. Sillä 
välin aloimme nousta portaita ylös. Emme olleet vielä 
päässeet ylhäälle saakka (välittäjä kulki edellä ja minä 
olin viimeisenä), kun kuului uusi vihellys ja heti sen jäl¬ 
keen paiskattiin kiivaasti meitä kohti pullo, joka murs¬ 
kautui porras-askeliin. Kaasun sytyttyä huomattiin por¬ 
tailla koko joukko aivan samanlaisen pullon siruja kuin 
edellinenkin oli. Tietysti ei portaissa ketään näkynyt. 

Tultuamme laboratorioon, joka oli hyvästi valaistu, 
kävi kaikki samalla tapaa, kuin viime kerrallakin, mutta 
välittäjä tuli yhä levottomammaksi. 

Istuessamme pöydän ympärillä, aivan yksinkertainen» 
neliskulmainen, varta vasten teettämäni pöytä, ja kun olin 
saanut kipsin paikoilleen huomautin minä kovaäänisesti 
ja puoliksi vakavasti puoliksi leikillisesti ranskankielellä) 
jota ei välittäjä ymmärtänyt, hän kun puhui vain englan¬ 
tia, että tarkemmin tuumiessa paikkaa, jonne olimme 
asettuneet, ei olisi mikään ihme, jos joku pahanilkinen 
henki, jonka ruumis vastikään oli täällä leikelty, tekisi 
voitavansa estääkseen meitä pääsemästä kokeissamme hy¬ 
vään tulokseen. Tuskin olin tämän saanut sanoneeksi 
kun suonenvedon tapainen vääntely kävi kautta välittä¬ 
jän ruumiin ja hän »lankesi loveen». Sitte seurasi todel¬ 
lakin kauhea kohtaus: hän nousi seisomaan silmät seläl¬ 
lään ja ikäänkuin pyrkien tunkeutumaan ulos kuopistaan, 
ja hoiperteli muutamia askeleita eteenpäin. Me nousimme 
kaikki istualtamme ollaksemme paremmin varuillamme, 
sillä tunsimme jotakin olevan tulossa. S. kääntyi ja otti 
käteensä erään niistä raskaista tammisista penkeistä, joilla 
olimme istuneet. Siitä sai hän kauhean hyökkäysaseen. 
Ystäväni kiiruhtivat pakoon, minkä ennättivät, mutta 
minä, joka olin istunut seinän puolella, jäin yksikseni 
tuota jättiläismäistä amerikalaista pirua vastaan, joka voi¬ 
mallisena kuin Herkules näytti erityisesti yrittävän minun 
kimppuuni. Meidät erotti ainoastaan se neliskulmainen pöytä, 
jonka ympärillä olimme äskettäin kaikessa rauhassa istu¬ 
neet. Hänen kasvonsa olivat tällä hetkellä kamalan nä¬ 
köiset, hän ojensi vasemman kätensä, osottaen minua etu¬ 
sormellaan, ja oikeassa kädessä heiluttaa hän raskasta 
penkkiä päänsä ylitse. 

Tämä kohtaus tuossa vanhassa opisto-huoneessa jou¬ 
lukuun iltana oli todellakin hyvin omituinen, mutta sitä 
en sillä hetkellä ajatellut. Ystäväni pysyttelivät loitolla, 
kauhun valtaamina, eikä kukaan virkannut sanaakaan. 

Välittäjä yksin käheästi korisi. Kun en voinut päästä 
pakoon kolkastani, jonka toisilla sivuilla oli pöytä ja seinä 
ja toisilla kiintonainen seinäpöytä sekä tulisija, en tie¬ 
tysti hellittänyt silmiäni hänestä vaan seurasin hänen pie¬ 
nintäkin liikettään, varsinkin kun näin hänen aikeensa 
minua vastaan. Hän kävi vielä lähemmäksi, niin lähelle 
että ulottui kädellään minuun, ja tähtäsi penkillään mi¬ 
nua kohti kauhean iskun suoraan päin päätäni. 

Olin pysynyt aivan kylmäverisenä ja olin, niin¬ 
kuin luonnollista, tarkasti varuillani. Huomatessani hä¬ 
nen aikovan paiskata tuon raskaan penkin minua 
kohti sieppasin vieressäni olevan pöydän jalkoihin ja 
nostin pöydän vastustajani eteen suojellen siten ikään¬ 
kuin kilvellä itseäni. Isku oli kamala: penkki kohtasi pöy¬ 
tää kuin rautanuija, kova kolaus kuului ja minä lensin 
vasten seinää, pöytä oli haljennut kahtia. Yhä suojellen 
itseäni pöydän takana, työnsin sitä S:iä kohti, jonka nuija 
putosi, miehen vaipuessa takaperin tuolille kouristusten 
valtaamana. Hyökkäsimme hänen luokseen auttamaan, 
mutta se oli turhaa, hän tointui pian, eikä muistanut mi¬ 
tään tapauksesta. Jottemme häntä säikäyttäisi, istuuduimme 
uudelleen pöydän ympärille ja koetimme salata mielen- 
liikutustamme. 

Tällä kertaa panin hänet istumaan seinää vasten. Varo¬ 
vaisuus ei ollutkaan suotta, sillä hän joutui uudelleen 
yhtä ankaraan tainnostilaan kuin äskenkin. Hän karkasi 
pystyyn uuden kouristuskohtauksen jälkeen, vaan istuu¬ 
tui jälleen kasvot kauheasti vääntyneinä ja silmät miltei 
ulkona päästä. Hän nousi seisaalleen ja me teimme sa¬ 
moin; vetäydyin uunin suojaan, mutta hän työnsi pöydän 
pois tieltä, tarttui tuoliin ja astui minua kohti. Minä 
puolestani otin samaisen penkin, jonka hän äsken oli 
heittänyt minua vasten, en hyökkäystä, vaan puolustau¬ 
tumista varten, suojellakseni itseäni niiltä lyönneiltä, joita 
hän nähtävästi aikoi minulle antaa heiluttaessaan tuolia 
ilmassa. 

Kaikki läsnä olijat valtasi taas hetkiseksi syvä kauhu, 
kuu me kaksi seisoimme siinä vastakkain omituisesti ases- 
tettuina ja valmiina taisteluun. 

Hän hyökkäsi minua kohti, yhä heiluttaen tuoliaan, 
ja minä valmistauduin torjumaan iskua penkilläni, kun 
minut pani, ties mikä, voima koettamaan muuatta keinoa, 
jonka tuollaisessa hädässä varmasti tepsivänä oli minulle 
neuvonut eräs näihin asioihin perehtynyt mies. Heitin 
penkin syrjään ja astuin raivostunutta miestä kohti kaikki 
kymmenen sormea ojennettuina ja kiivaasti tahtoen että 
hän pysyisi liikkumatta paikallaan. Minä ikäänkuin vis¬ 
kasin tahtoni häneen ja tein aivojeni ponnistuksen ohella 
tarmokkaan liikkeen. Vaikutus seurasi silmänräpäyksessä, 
mieluisesti hämmästyttäen ennen kaikkea juuri minua. 
Tuoli, sen sijaan että olisi lentänyt minua kohti, viskautui 
miehen taakse, vankanlaisesta tekotavastaan huolimatta 
särkyen niin pahasti, ettei voitu enää korjata. S. 
oli kuin noiduttu, hänen ruumiinsa vavahteli ja hän len¬ 
nähti päin seinää kolme tai neljä metriä siitä paikasta 
missä oli seisonut. Kaikki hänen jäsenensä vääntelehtivät) 
hän vetäytyi kokoon laattialle kuin pallo vierien oven 
lähelle, ja me kuulimme kuinka hänen luunsa ratisivat. 

Muutamat magneettiset hivelemiset herättivät hänet 
jälleen tajuntaan, ja me lähdimme niin pian kuin mah¬ 
dollista pois tuosta paikasta, joka ei lainkaan soveltunut 
sielutieteellisiin tutkimuksiin, ollaksemme milloinkaan enää 
siinä mielessä sinne palaamatta. Astuimme kadulla odot¬ 
taviin vaunuihimme, kumminkin ensin varustauduttuamme 
palavilla kynttilöillä. 


* * 

* 

Niinkuin tästä näkyy, voivat ne, jotka ryhtyvät ko¬ 
keellista sielutiedettä tutkimaan, joutua eräiten vaarojen 
alaiseksi ja sangen väärin on että jotkut sitä leikin vuoksi 
harj ottavat. 

Minun ajatukseni tästä asiasta on muutamin sanoin 
lausuttuna seuraava: ken ei voi tutkia kokeellisen sielu- 
tieteen ilmiöitä vakavalla ja järjestelmällisellä tavalla eli 
siten, että tieteellä, s. o. muilla, voi olla siitä hyötyä, hä¬ 
nelle on parasta — nähtyään siksi paljon, että voi 
muodostaa asiasta oman vakaumuksen — pysyä 
tyynenä ja jättää enempien tutkimusten tekeminen niiden 
huoleksi, jotka luulevat omaavansa tarpeeksi voimia näi¬ 
den tutkimusten tuottamien vaarojen vastustamiseen ja 
kykenevät niitä jatkamaan hyvään loppuun. 



SEITSEMÄS LUKU. 


SISÄLLYS: Mistä syystä en ole, päätettyäni ensimäiset tutkimukset, esittä¬ 
nyt mitään teoriaa, vaan pysynyt tosiseikkain pohjalla? — Kirje 
eräältä Journal des Debats’in toimittajalta. — Kolme istuntoa hra 
Eglingtonhn kanssa. — Aineellistumista. — Jäljennöksiä ja valo¬ 
kuvia sielullisista muodoista. — Miksi eivät oppineet yleensä 
halua lausua mielipiteitään näistä ilmiöistä? — Keskustelu pro¬ 
fessori Vulpianin kanssa. — Todiste siihen, että ihmisen tietoi¬ 
suus elää ruumiin kuoltua, on löydetty. — Kuoleman meka¬ 
nismi. — Siihen kuuluu kaksi jaksoa: l:ksi) älyllisen kuoleman 
tila; 2:ksi sielullisen kuoleman tila. — Ruumiin solut ovat yksi¬ 
löitä, jotka elävät meistä ja meissä, samaten kuin itsekin elämme 
makrokosmoksessa ja makrokosmoksesta. — Elävä solu sisältää 
sielullista voimaa, se on voimaa joka on kehityskulussa älyä kohti: 
se yhdistää, erottaa ja muistaa. — Tarttumuksen uusiintumatto- 
muus on ilmaus solujen muistista. — Eräs ennen julkaisematon 
kohtaus n. s. todellista näköhäiriötä. — Kuolevan Hermeksen vii¬ 
meiset sanat. 


Aikaisemmassa teoksessani olen, ennenkuin esitin omien 
kokeitteni tulokset, laajasti kertonut useista kokeista, joista 
saamme kiittää eräitä eteviä tutkijoita (W. Crookes, Zöll- 
ner y. m.). En tahtonut silloin tuoda esille mitään teo¬ 
riaa spiritualistisista ilmiöistä ja tähän minulla oli monta 
syytä. Ensi sijalle on minun pantava tämä: vaikka olin¬ 
kin aivan varma näiden ilmiöiden todellisuudesta, ei mi¬ 
nulla ollut mitään vakaantunutta mielipidettä niiden syistä. 
Luulin kuitenkin voivani väittää, että ainakin muuta¬ 
missa havaitsemissani tapauksissa nämä ilmiöt olivat älyl¬ 
lisen, näköjään tiedottoman, syyn vaikuttamia. Sitäpaitsi 
minulla, pysytellen tosiasiain pohjalla, tahtomatta omak¬ 
sua tai tukea mitään erityistä teoriaa, oli niin sanoakseni 
vallottamaton asema eikä minua voitu syyttää puolueelli¬ 
suudesta kenenkään hyväksi eikä ennakkoluulostakaan. 

Tämän suoran käytöksen tulokset ovat täydelleen todista¬ 
neet että olin siinä oikeassa, ja kuten ylempänä olen 
maininnut, ovat ne monet kirjeet, joita sekä entiset oppi¬ 
laani että professorit ja muut tiedemiehet, lääkärit, insi¬ 
nöörit y. m. ovat minulle kirjoittaneet, kehottaneet minua 
jatkamaan tutkimuksiani. 

Usea oppinut ja taitava, kokeiluissani läsnä ollut 
mies on sittemmin kirjoittanut minulle kirjeitä, jotka kyllä 
voisin julkaista, koska he ovat minut siihen val¬ 
tuuttaneet, mutta mitähän hyötyä siitä olisi? Ne jotka 
eivät ole välittäneet niiden oppineiden miesten todistuk¬ 
sista, jotka täysin tuntien vaaran, ovat panneet alttiiksi 
tieteellisen maineensa julkaisemalla tutkimustensa tulokset, 
tulisivatko ne niidenkään avulla asiasta vakuutetuiksi- 

Kuitenkin tahdon, koska aikaisemmassa teoksessani 
esittämieni kokeiden joukossa olen erikoisesti kiinnittänyt 
huomiota suoranaisen kirjoituksen ilmiöön, tähän ottaa 
kirjeen, jonka sain erään kotonani olleen istunnon jälkeen, 
jossa olivat läsnä Journal des Debats lehden päätoi¬ 
mittaja Patinot ynnä kaksi aputoimittajaa, Andre Hallays 
ja Harry Alis, viimeksi mainittu sanotun kirjeen lähet¬ 
täjä. Sitä ennen lyhyesti kerrottakoon n. s. suoranaisen 
kirjoituksen mekanismi sen teorian mukaan, johon tut¬ 
kimukseni ovat johtaneet: Koska välittäjä, vaikka onkin 
hereillä, on miltei tykkänään passiivinen, niin irtautuu 
hänen sieluellinen voimansa hänen elimistöstään sen sijaan 
että olisi siilien rajoitettu. Ne älyt, jotka niin sanoak¬ 
semme takertuvat hänen persoonaansa, mutta eivät voi 
toimia saamatta lisää sielullista voimaa, osaavat val¬ 
lata välittäjän laskeman voiman ja käyttää sitä eri ta¬ 
voilla ilmaistaakseen olemassa- ja läsnä oloansa, joko siten 
että esiintyvät näkyväisessä hahmossa tai aikaansaavat 
ääniä taikka myös siten että panevat esineitä liikkeelle, 
niinkuin esim., erään kerran noin kolmea tai neljää milli¬ 
metriä pitkän kivikynän. Ne voivat myöskin antaa pu¬ 
heena olevalle voimalle, jos sitä on hyvin runsaassa mää- 

iässä, tykkänään elävän aineen näön (mistä tulen edem¬ 
pänä puhumaan) tai myös tehdä sen aivan elimettömän 
aineen kaltaiseksi: tämä saattaa kenties joskus olla todis¬ 
teena siihen että aine syntyy voimasta, energiasta, sillä 
puhumattakaan niistä tapauksista, jolloin sattui vierasten 
esineiden huoneesen tuominen (»apport»), ovat muutamat 
näistä alueellistumisista pysyväistä laatua. 

Kirje on näin kuuluva: 

»Pariisi, marrask. 21 p. 1886. 

Journal des Debats. 


Herra tohtori Paul Gibier, Pariisi. 


Hyvä tohtori! 

Olin eilen Patinofin, Andre Hallays’in ja erään nel¬ 
jännen henkilön kera läsnä herra Sladen kokeissa, jotka 
eivät anna vähimmällekään petoksen ajatukselle tilaa. 

Minun kiinnittäessäni katseeni välittäjän jalkoihin, kuu¬ 
limme me ja minä tunsin kaksi eri kertaa, että tuolini 
jalkaan lyötiin kahdesti. 

Slade uudisti hyvällä menestyksellä sen kokeen, jossa 
taulut siirtyivät pöydän alla. Patinot, Hallays ja neljäs 
läsnäolija 1 ) tunsivat aluksi ikäänkuin kylmän tuulahduksen 
ja sitte siirrettiin kivitaulua hiljaa heidän kädessään. 

Herra Slade toisti eri tavoilla sen kokeen, että taulu¬ 
jen väliin kirj otetaan. Tulimme vakuutetuiksi siitä, että 
ilmiö oli aivan todellinen. Kerran piteli Slade taulua 
pöydän alla, vaan viiden tai kuuden sentimetrin päässä 
siitä, ja me kuulimme kirj otettavan. Eräs läsnäolijoista 


1) Koe tapahtui minun kodissani, kuten jo mainitsin. Neljäs läsnä¬ 
olija oli eräs henkilö, joka haluaa pysyä tuntemattomana. 

sanoi jotakin, mikä sai välittäjän käännähtämään päätään, 
ja samalla hän tempasi ehdottomalla, hermostuneella liik¬ 
keellä kivitaulun esiin, niin että sain sen nähdä. 

Tämän ajattelemattoman teon aikana, jonka arvelen 
kestäneen kaksi tai kolme sekuntia, näin kivikynän 
yksinään siirtyvän pitkin taulua, kirj ottaen kir¬ 
jaimia, ehkä kolme, neljä kappaletta. Melkein heti sen 
jälkeen kuului kolme lyöntiä, ja hra Slade veti esille kivi¬ 
taulun ja näytti sille kirjotetut sanat. 

Pyydän vakuuttaa vilpittömän ystävyyteni ja toistaa 
Teille kaikkien meidän kiitokset. 

Harry Alis.» 

Tämän kirjeen, jonka on kirjottanut rehellisyydestään 
tunnettu kirjailija, olen tähän ottanut sen erityisen mie¬ 
lenkiinnon vuoksi, joka on siinä, että kynän sanotaan 
kirjottaneen yksinään ja olleen ikää nk uin elossa. 
Vaikka usein olen koettanut, en ole koskaan voinut sil¬ 
min nähden vahvistaa niitä monilukuisia kokeita »suora¬ 
naisessa kirj otuksessa», joita olen tehnyt. 

* * 

* 

Tämä tutkielmani ei ole mikään kokeellinen teos siinä 
merkityksessä, että se olisi erittäin tarkotettu tekemään 
selkoa suoritetuista kokeista; vaan se on kuitenkin tulos 
samansuuntaisista tutkimuksista, joita edelleenkin jatkan. 
Nämä tutkimukset sallivat minun sitäpaitsi olla hieman 
rohkeamman kuin muinoin ja niiden ansioksi on luettava, 
että nyt saatan vakuuttaa sielutaiteilijoille, että he, jos 
suostuvat kokeilemaan lahjakkaiden ja rehellisten välittä¬ 
jien avulla, saavat todisteen inhimillisen tietoisuu¬ 
den jatkumisesta sinä aikana, joka seuraa ruu¬ 
miin viimeistä, kuolemaksi nimitettyä, toimintaa. 
Miten kauan tämä tietoisuus elää? Mitkä ovat ne ehdot, 
joissa sen elämä, sen oleminen, saattaa jatkua? Näitä ky- 

symyksiä on hyvin vaikea, en sano ratkaista, vaan kos- 
kettaakaan. Kumminkin luulen, että tästä aineesta voi¬ 
daan piakkoin keskustella yhtä luonnollisesti kuin mistä 
tahansa muusta fysiologisesta kysymyksestä. Olen todel¬ 
lakin onnellinen saadessani ilmottaa lukijalle, että muu¬ 
tamat fysioloogit, joilla on korkeat virat sekä Ranskassa 
että naapurimaissa, jo ovat varsin perehtyneitä tähän ai¬ 
neeseen. Olisipa loukkaus heitä kohtaan luulla heidän 
kätkevän kynttilänsä vakan alle, sen sijaan että sillä va¬ 
laisisivat nuoria fysiologian ylioppilaita, jotka koettavat 
heidän virallisten oppi-istuintensa siimeksessä tyydyttää 
sammumatonta tiedonhaluaan. 

Voin siis, pelkäämättä meneväni liian pitkälle, sanoa 
mainitsemieni uusien tutkimusten avulla piakkoin saata¬ 
van — huolimatta vastaväitteistä, joita puheissa ja kir- 
jotuksissa ilmestyy toisten mielipiteitten kannattajilta 
— hyvin opettavia tietoja noista tavallisesti näky¬ 
mättömistä olennoista, jotka meille ilmestyvät. 

En sano tämän enempää: aika ei ole vielä tullut. 
Muistettakoon vaan, että se maailma, joka on näkymätön, 
on heijastus siitä, jonka luulemme tuntevamme, 


* 


* 


Niiden valistuneiden henkilöiden joukkoon, joiden tut¬ 
tavuuteen olen päässyt usein mainitsemani aikaisemman 
teokseni kautta, tulee minun lukea hra Arthur Engel, 
Ateenan yliopiston entinen oppilas. 

Minut oli kutsuttu olemaan läsnä välittäjä Eglingtonin 
istunnoissa Lontoossa, vaan kun minun siihen aikaan oli 
mahdotonta poistua Pariisista, lupasi hra Engel hyvän¬ 
tahtoisesti silloisella Englannin matkallaan käydä hra 
Eglingtonin luona, jolta hän saikin kolme erittäin huvit¬ 
tavaa istuntoa. 

Niiden ilmiöiden joukossa, jotka saatiin hra Egling¬ 
tonin sielullisen voiman avulla, oli tämäkin, joka vielä 

uudistettiin kaksi kertaa: A. Engel otti umpimähkää jon¬ 
kun kirjan, kääri sen sanomalehteen ja pyysi, että ensi- 
mäiset neljä sanaa sillä ja sillä rivillä ja sivulla, jotka 
hän samoin ilman muuta mainitsi, kirj otettaisiin kivitau¬ 
lulle, jota hän itse sekä hra Eglington pitelivät pöydän 
alla. 1 ) Hänen pyynnöstään oli ensimäinen sana kirjotet- 
tava harmaalla, toinen punaisella, kolmas ja neljäs vihe¬ 
riällä. Näiden eri värien mukaisia kyniä oli pantu tau¬ 
lulle. Katseet kiinnitettiin kirjaan. Ensi kokeessa vas¬ 
tattiin, että oli mahdotonta kirj ottaa sanoja sivulta, jota 
ei ollut koko kirjassa: tässä oli todellakin neljä sivua 
vähemmän kuin pyydetty sivunumero osotti. 

Kahdella seuraavalla yrityksellä onnistui koe. 

Toisessa istunnossa kirjotettiin erään penninkappaleen 
vuosiluku. Kukaan, ei edes Engel, joka rahaan kat¬ 
somatta oli ottanut sen taskustaan, tietänyt tätä vuosi¬ 
lukua ja sitäpaitsi oli raha heti lukittu laatikkoon. 

Minulla on hallussani kohta istunnon jälkeen laadittu 
kertomus näistä kokeista, ja se tieteellinen menettely, jota 
niissä on noudatettu, täyttää kaikki vaatimukset. En 
kuitenkaan huoli niitä tässä ryhtyä selostelemaan. Jä- 
tänpä kertomatta muutkin tämänkaltaiset kokemukset, 
vai kk a minulla kyllä on mitä omituisimpia asiakirjoja: 
n. s. spiritistisiä valokuvia, joita on saatu kuuden mediu¬ 
min kautta ja kuuden eri kokeilijan (insinöörien, lääkä¬ 
rien, kemistien) kautta, lukuisia kertomuksia spiritistisistä 
istunnoista, joissa on tapahtunut merkillisiä »aporteja», 
aineellistumisia y. m. ja ennen kaikkia eversti M:Itä, en¬ 
tiseltä polyteknillisen opiston oppilaalta, lavea käsikirjoi¬ 
tus, jossa kerrotaan hänen useampana vuonna 1875—1877 
toimittamistaan kokeiluista. Eversti M:n istunnoissa, joissa 
oli saapuvilla tunnettuja armeijassa palvelevia tieteilijöitä, 
oli hänen oma kasvattityttärensä etevimpänä välittäjänä. Se 

1) Miksi pöydän alla? kysynee joku. Vastaus: Liiallinen valo ja kat¬ 
seen säihky haittaavat ilmiöiden syntymistä silloin kun sielullinen voima on 
vain heikosti erkautunut. 

ilmiö, joka minua näistä tuhanteen nousevista kokeista 
enimmin hämmästytti oli se, kun everstin pieni, muuta¬ 
mia kuukausia sitten kuollut koira saatiin täydellisesti 
aineellistutetuksi. 

Koska olen jälleen tullut puhuneeksi aineellistumisista, 
tahdon lisätä — syventymättä lähemmin yksityisseikkoi- 
hin, sillä minun täytyy kysymyksen alkuasteisiin nähden 
aina viitata aikuisempiin kirjoituksiini — että aineellis- 
tumis-istunnoissa — huomaa tämä — useinkin jokainen 
voi nähdä jonkun omaisensa, joka on ollut jo enemmän 
tai vähemmän aikaa kuolleena, näyttäytyvän hänelle ja 
puhelevan hänen kanssansa. Saattaa puristaa tuon ai¬ 
neellistuneen olennon kättä, syleillä häntä ja täydelleen 
saada sen käsityksen, että henkilö on elävä. Hän pu- 
helee kanssanne aivan yksityisistä asioista, jotka ainoas¬ 
taan te tiedätte. Hänen äänensä ei ole muuttunut. Olen¬ 
nolla on sydän, joka sykkii, sitä voi tutkia samoinkuin 
keuhkojakin, joihin ilma säännöllisesti tunkeutuu. 

Voitte valokuvata hänet. Hän jättää teille painamansa 
jäljennöksen tai pikemmin onton valetun kuvan kädestään 
ja päästäänkin (siitä on monta esimerkkiä) lämpöisen su¬ 
lavan parafiinin avulla, mikä on äkkiä jäähdytettävä en¬ 
nen »aineellistumisen.» katoamista. 

Näissä valukuorissa ei ole vähintäkään säijettä eikä 
liitettä, eikä valuri, jonka käytettäviksi ne annetaan, voi 
ymmärtää miten ne ovat tehdyt, ellei sitä hänelle selitä. 

Kaikki nämä esineet, valokuvat ja jäljennökset jäävät 
istunnon jälkeen jäljelle muuttumattomana ja kieltämät¬ 
tömänä todisteena siitä, että se mitä on nähnyt, ei ole 
ollut unennäköä. 

Lisätkäämme, että nämä aineellistumiset ovat älyjen 
synnyttämiä; ne vaikuttavat siihen voimaan, sielulliseen 
energiaan, mikä on otettu välittäjästä. 

Mistä johtuu, sanottanee, että näitä asioita ei enempää 
tunneta? Miksi ei niitä tutkita tarkemmin? Vastaan tä¬ 
hän, että nämät ilmiöt ovat jo kauan olleet oppineiden 

— jos kohtakaan ei kaikkien — tiedossa, mutta täytyy 
lisätä, että ensimäiset, jotka ovat uskaltaneet tästä puhua, 
ovat saaneet nähdä nimensä miltei lokaan tahrattuina ja 
joutuneet melkeinpä kunniattomiksi. Senpä vuoksi ny¬ 
kyään ylipäänsä jokainen, joka näitä tärkeitä ja yleviä ai¬ 
neita tutkii, tekee sitä itsekseen, yksinään tai pienen luo¬ 
tettavan ystäväpiirin seurassa, ja pitää kaikki omina tie¬ 
toinaan. 

Täytyy sekin tunnustaa, että nälistyneiden ja rahalla 
ostettavien henkilöiden kokeet sekä monet laajalti kuu¬ 
luiksi tulleet petokset ovat saattaneet koko asian sen 
verran huonoon huutoon, että arat ovat alkaneet epäillä 
ja suuri yleisö, joka saa mielipiteensä sanomalehdestään, 
on asettunut nurjalle kannalle. 

Sitäpaitsi joukko vaikutusvaltaisia henkilöitä yhdestä 
tai toisesta syystä vastustaa näiden uusien tietojen leve¬ 
nemistä: tahdon erittäin mainita toiselta puolen materia¬ 
listiset «scientistit» (tieteilijät) ja toiselta puolen uskon¬ 
nolliset spiritualistit. Tämä tosin ei ole estävä totuutta 
raivaamasta itselleen tietä; voinpa sanoa, että se leviää 
yhä nopeammin niiden seassa, jotka sitä etsivät. Mutta 
kuinka paljon aikaa onkaan mennyt hu kk aan! 

Jos tahtoo saada yleiskatsauksen siitä, millä tavoin 
jommoisenkin aseman saavuttaneet henkilöt vastaanottavat 
sellaisia uusia tosiasioita, jotka eivät oikein sovellu heidän 
vanhoihin käsitteihinsä, niin on seuraava juttu aivan 
riittävä. 

Julaistuani ensimäisen teokseni siitä asiasta, josta nyt¬ 
kin kirjotan, vein — siitä on nyt kolme vuotta — yhden 
kappaleen kirjaani professori Vulpian’ille, Pariisin lääke¬ 
tieteellisen tiedekunnan entiselle dekanukselle, tiedeaka¬ 
temian jäsenelle y. m., joka usein oli osottanut minulle 
suurta hyväntahtoisuutta. Ensimäiset mainittua ainetta 
koskevat sanani kuultuaan hän miltei suuttui ja sanoi 
jotakuinkin epäkohteliaasti, vaikka äänessä olikin suosiol¬ 
linen sointu: »Tiedätte, että aina olen suurella mielen- 

kiinnolla seurannut teidän töitänne, mutta nyt minun 
täytyy sanoa, että olen pahoillani nähdessäni teidän puu¬ 
haavan näin roskamaisissa asioissa». Hän vakuutti (vaik¬ 
kei ollut koskaan tehnyt mitään tutkimuksia tästä ai¬ 
neesta), että se kaikki oli vain »petosta ja silmänkääntäjä- 
temppuja» ja että minä, jos jatkoin mokomaa harrastusta, 
olin »mennyttä miestä». Näin kuuluivat hänen sanansa. 

»Muistatteko, opettaja hyvä», vastasin minä, »että kun 
herra Bauley tiedeakatemiassa esitti muutamia erään kir¬ 
jeenvaihtajansa lähettämiä muistiinpanoja tuberkuloosi- 
mikroobista, niin vakuutitte te hänelle, ettei sellaista itiötä 
voinut olla? Sillä — sanoitte te — jos niin olisi, olisi se 
kyllä jo löydetty, koska sitä on jo kauan etsitty». — »Se 
on toinen asia», vastasi hän hiukan hämillään; »tuberku- 
loosi-mikroobin saattaa nähdä, oli vain keksittävä me¬ 
nettelytapa, jonka avulla se saataisiin näkyväksi». 

»Aivan samoin on niidenkin asiain laita, joita nykyään 
tutkin», lisäsin. »Niitä saattaa otaksua, mutta oli välttä¬ 
mätöntä menetellä erityisellä tavalla tehdäkseen ne näky¬ 
viksi ja todellisik s i». 

Vulpian on sittemmin kuollut ja tietää siis, kumpi 
meistä kahdesta oli oikeassa. 

Miksi meninkään antamaan kirjani akatemian jäse¬ 
nelle vieläpä pyytäen häntä sitä esittämään tiedeakate¬ 
mialle? Voiko kuvitella, minkä ilmeen laitoksen kunnioi¬ 
tettavien jäsenten »esimies» saisi kasvoilleen kuullessaan 
luettavan seuraavan tapaisen ilmoituksen: 


»Arvoisat herrat! 

Minulla on kunnia laskea akatemian pöydälle tohtori 
sen ja sen teos, joka käsittelee haamuja ja kummituksia; 
samoin esitän valokuvauksen avulla saatuja kuvia näistä 
hengistä». 

Täytyy tunnustaa, että oli todella jotenkin lapsellista 
tarjota vuonna 1886 tiedeakatemialle tällaista teosta. 

Tieteellisen tunnustuksen hetki ei ole vielä koittanut 
näille tosiasioille, jotka kerran tulevat olemaan inhimillisen 
tiedon tuloksena, se on totta. Mutta odottakaamme vä¬ 
häsen, niin pian näemme hra X:n, Y:n tai Z:n, fysiologian 
tai hermopatologian professorin siellä tai täällä, Ranskan 
akatemian tai Lontoon kuninkaallisen seuran jäsenen, 
jäljittelevän minun ja edeltäjieni (Robert Hare, William 
Crookes, Boutlevvor, Dialektinen seura Lontoossa, Zöllner 
y. m.) kokeita ja lukevan julki kauniita väitöskirjoja seu¬ 
ralle, samalla antaen virkatoveriensa hämmästyneiden sil¬ 
mäin katsella näytteitä transcendentaalisista valokuvista. 
Ja sitte kun ei epäilyksellä ole enää sijaa, kaikuvat kaikki 
sanomalehdet hänen kiitostaan ja ne, jotka itsepintaisesti 
ovat kieltäneet ja vastustaneet totuutta, julistavat, tätä 
menestystä kadehtien, että »eihän se ole mitään uutta», 
jotta näyttäisi siltä kuin he muka jo ennestään sen tie¬ 
täisivät. 

Siinä on se kohtalo, joka meidän aikanamme tulee ih¬ 
misten ja asiain osaksi. 


* 


* 


Vaikka olenkin lukijalle jo ilmottanut, että olisin tässä 
»tutkielmassani» käyvä suoraan itse asiaan, ilman val¬ 
mistavia varokeinoja, on minun kuitenkin siltä varalta, 
että tämä aine olisi hänelle aivan outoa, pyydettävä an¬ 
teeksi, että varottamatta niin äkkipäätä olen hyökän¬ 
nyt hänen vakaumuksensa tahi »sanomalehti-tietojensa» 
kimppuun. 

Kumminkaan en ole tähän saakka koskenut uskon¬ 
nollisiin mielipiteisiin. Sentähden ei minua voidakaan 
syyttää mi nk ään erityisen uskon suosimisesta tahi ahdis- 
tamisesta. Kenellekään niistä, jotka uskonnollisissa tahi 
filosofisissa aineissa luulevat omaavansa yksinoikeuden 
totuuteen, ei pitäisi olla syytä karsain silmin katsella to- 

tuuden hyväksi yritettyä seikkaperäistä tutkimusta. Päin¬ 
vastoin se, jolla on mielipide ja joka vilpittömästi har¬ 
rastaa minkä pitää tämän totuuden ilmaisuna, ei voi 
muuta kuin toivoa menestystä moiselle yritykselle ja nähdä 
siinä vastaisen tuen vakaumukselleen. Totuudella ei kos¬ 
kaan ole mitään pelättävää tutkimuksista. 

Koetankin vain tutkia tosiseikkoja ja johtaa niistä 
seuraavat tulokset. Ja lukijaa pyydän uskomaan, että 
puhun ainoastaan siitä, mitä tunnen havainnon tai 
kokeen kautta. Luulen voivani vakuuttaa, etteivät kum¬ 
pikaan ole minulle outoja. Lääkärinä, se on ammatin puo¬ 
lesta huomiontekijänä, olen enemmän kuin kahdenkym¬ 
menen vuoden ajalla, josta suurin osa on kulunut Pariisin 
sairashuoneissa, harjoittanut havaintokykyäni. Kokeiden 
tekijänä taas olen useita vuosia ollut kokeellisen ja ver¬ 
tailevan patologian laboratorion johtajana Pariisin luon¬ 
nontieteellisessä museossa, jossa lukuisain muiden tutki¬ 
musten ohella minun onnistui arkaluontoisilla kokeilla 
todistaa, että kylmäveriset eläimet, niinkuin sammakot ja 
kalat, saattavat sairastua eräisiin lämminveristen eläinten 
tauteihin (esim. pemaruttoon), joihin ne eivät tavallisesti 
sairastu, mikä tapahtuu siten että niiden ruumiinlämpö — 
antamalla niiden elää lämpimässä vedessä — nousee erää¬ 
seen määrään, joka lähenee nisäkästen lämpöä. 

Olen myös keksinyt sen huomattavan seikan, että lin¬ 
nut (kanat y. m.) voivat saada vesikauhun ja tartuttaa 
sen nisäkkäihin useita viikkoja sen jälkeen, kuin se on 
niihin istutettu, ja kuitenkin parantua itsestänsä. Samalla 
olen kokeiden avulla todistanut, että vesikauhu, kerran 
parannettuna, ei enää uudistu, sillä kerran tartutetut lin¬ 
nut eivät enää uudestaan sairastu vesikauhuun kun sitä 
niihin toistamiseen istutetaan. 

Olen myös ensimäisenä huomannut vesikauhun sie¬ 
menet eli mikroobit ja vesikauhua ynnä sen parantamista 
koskevista tutkimuksistani sain Pariisin lääketieteelliseltä 

tiedekunnalta korkeimman palkinnon, minkä se jakaa sille 
esitetyistä kirj otuksista. 

Vihdoin ei hallituspiireissä nähtävästi ole arvosteltu 
epäsuosiollisesti kykyäni huomioiden tekijänä ja kokeili¬ 
jana, sillä viiteen eri kertaan on Ranskan tasavallan hal¬ 
litus lähettänyt minut koti- tai ulkomaalle tutkimaan, 
nim. kahdesti Aasialaista koleraa (v. 1884—1885), kahdesti 
keltakuumetta (Antilleilla 1887, Floridassa 1888—1889) 
sekä muutamien ulkomaalaisten oppineiden kokeilutapoja. 

Näitä ilmiöitä tutkiessani, joista juuri olen puhunut, 
ovat minua aina innostuttaneet seuraavat Voltairen sanat 
kirjassaan luonnon merkillisyyksistä: »Kun on tehnyt 
jonkun kokeen, on parasta kauan epäillä mitä on nähnyt 
ja mitä on tehnyt». Olen samalla noudattanut kuuluisan 
opettajani Pasteurin viisaita neuvoja, jotka sain häneltä 
kirjeellisesti juuri ollessani aikeissa lähteä Antiikille kelta¬ 
kuumetta tutkimaan: 


»Hyvä herra Gibier! 

.Koska tunnette uudet menettelytavat tarttuvia 

tauteja tutkittaessa, saatatte kyllä ryhtyä niihin vaikeisiin 
tutkimuksiin, joita lähdette tekemään. 

Varokaa itseänne etenkin eräästä seikasta: hätäilemi- 
sestä, mikä johtuu johtopäätöksien tekemishalusta. Olkaa 
oma valpas ja ainainen vastustajanne. Koettakaa aina 
löytää virheitä töissänne. 

Onnitteluni ja lämmin kädenlyönti! 

L. Pasteur». 

Vasta ainakin viisisataa kertaa tutkittuani »suora¬ 
naista kirjotusta» (ecriture directe) päätin minä julkaista 
tutkimukseni. Sitäpaitsi olin ehdottomasti varma mieli¬ 
piteissäni useista samankaltaisista ja näöltään vieläkin ih- 
meellisemmistä seikoista. 

Saanen vielä lisätä, että olen viitenä vuonna, ennen¬ 
kuin liityin lääketieteelliseen tiedekuntaan, teknillisesti 
tutkinut mekaniikkaa, jonka seikan ei luulisi haittaavan 
kun on kysymyksessä »petosten» ilmisaaminen, ja että 
olen koettanut tutustua taikatemppuihin. Minun täytyy 
todellakin tunnustaa hieman harjotelleeni silmänkääntä- 
mistä päästäkseni paremmin petosten perille, milloin se 
olisi tarpeellista. 

Toisaalta pyydän huomauttaa, etten koeta levittää mi¬ 
tään oppisuuntaa: tutkiskelen kysymystä vain puhtaasti 
tieteelliseltä näkökannalta — siinä kaikki. Menenpä pi¬ 
temmällekin: kehotan joka tilaisuudessa niitä henkilöitä 
jotka rehellisesti koettavat saada vakaumusta siitä, mistä 
tässä tutkistelemuksessa puhutaan, olemaan varuillaan sel¬ 
laisia henkilöitä vastaan, jotka esiintyvät välittäjinä ja 
maksattavat itselleen suurempia tai pienempiä summia — 
ja sen teen ylempänä viitatuista syistä. 

Lopuksi vielä selitän, että tunnustaessani tutkittavieni 
asiain todellisen olemassa-olon, en mitenkään puolusta 
niitä uus-spiritistisiä mielipiteitä, mitkä, ainakin liian var¬ 
hain, ovat ottaneet puheenalaiset ilmiöt oppinsa lähtökoh¬ 
daksi ja perustukseksi. 


* * 

* 

Jos mikään selviö on osottautunut paikkansa pitämät- 
tömäksi, on se kaiketikin se, joka sisältää nämä sanat: »ih¬ 
minen uskoo helposti sitä, mitä toivoo». Sillä kyllä suu¬ 
rin osa ihmisiä toivoo tai oikeimmin haluaisi elää tavalla 
tai toisella vielä kuoleman jälkeen. Tahdon lähemmin 
selittää, mitä tarkotan: esim. oppineet, yksin uus-spiritis- 
titkin (neantistit), työskentelevät voittaakseen kunniaa ai¬ 
kalaistensa ja jälkimaailman silmissä samalla kun koet¬ 
tavat olla hyödyksi. He haluavat siis elää edelleen ai¬ 
nakin teoissaan. Taiteilijat samoin. Tiedän kyllä, että 
tähän kunnian kaipaukseen, se on elossa pysymiseen 

yleensä, yhtyy hyvinkin monta vähemmän ihanteellista 
pyydettä; mutta elkäämme niistä välittäkö. Minä tahdon 
vain osottaa, että useimmat, vaistomaisesta kuolematto¬ 
muuden ikävästään huolimatta, ovat vastahakoisia kun 
on hyväksyttävä ja tutkittava niitä ilmiöitä, jotka ovat 
soveliaimmat todistamaan, en rohkene sanoa tätä kuole¬ 
mattomuutta, vaan ihmisen tietoisuuden pitempää tai 
lyhempää jatkumista kuoleman jälkeen. Ja mikä kum¬ 
mallisinta, jopa aivan ristiriitaistakin: useat spiritualistit 
näyttävät tuntevan samallaista vastahakoisuutta. 

Niille oppineille, jotka ovat tarkanneet ulkonaisia 
tosiasioita, mitkä riippuvat välittäjien tai fakiirien, 
noiden Itämaiden mediumien, läsnäolosta, pysyy kaikissa 
tapauksissa varmana totuutena, että nämä tosiasiat sisäl¬ 
tävät parhaan todisteen mitä meillä milloinkaan on ollut 
hengen, älyn, olemassaolosta, otaksuttuna tietoiseksi ja 
ihmisen kuoleman jälkeen yhä eläväksi prinsiipiksi. 

Kun oikea aika on tullut, olen minä puhuva tämän 
tietoisuuden pysyväisyydestä ja sen muunnoksista. Tällä 
hetkellä riittää sanoa, että havainnoistani sekä niistä tie¬ 
donlähteistä, joista olen ammentanut, näkyy käyvän sel¬ 
ville sen voivan muutamissa tapauksissa elää useita 
vuosisatoja. Tahdon myös lisätä, että käsitys ajasta on 
silloin aivan toinen, kuin meillä nyt on. 


* 


* 


Jos se valioyleisö, jonka puoleen tämä kirjaseni kään¬ 
tyy, ottaa sen suosiollisesti vastaan, voisin uudessa pai¬ 
noksessa yhdistää sen eri pykälät lisäämällä niihin useita 
uusia kappaleita, jotka olin pakotettu viime hetkessä pois¬ 
tamaan. Muutamat kohdat, joita en vielä katso voitavan 
jyrkemmin terottaa, tulevat silloin täydennetyiksi. 

Jiuolimatta siitä varovaisuudesta — verrattaisesta va¬ 
rovaisuudesta — jota noudatan, en sentään voi olla lyhy- 

käisesti kuvaamatta kuinka kuoleman ilmiö tapahtuu nii¬ 
den uusien tulosten mukaan, jotka »tulevaisuuden tiede» 
nyt jo antaa meidän aavistaa. 

Olemme nähneet, että ihminen samoin kuin kuvan- 
sakin, makrokosmos, on yhdistetty kolmesta perusosasta, 
jotka ovat: 

Aine eli materia (ruumis). 

Voima eli energia (sielu). 

Äly eli intelligenssi (henki). 

Jokaista näitä osia voisi katsella useilta eri näkökan¬ 
noilta, joita saattaisi pitää yhtä monena niiden alaosana; 
mutta aika ei ole vielä tullut syventyä tuon monimut¬ 
kaisen ylifysiikan yksityiskohtiin. 

Kun todellinen kuolema tulee, niin se on henki, joka 
ensiksi jättää ruumiin, ja tämä tapahtuu epäilemättä milloin 
nopeammin milloin hitaammin aina kuolintavan mukaan. 
Samalla kertaa katoaa joku osa animista (sielullista) voi¬ 
maa ja palajaa jälleen universaalisen voiman yhteiseen 
varastoon, ja se tapahtuu vähitellen. Toinen osa tätä 
voimaa jää yhdistyneeksi henkeen, joka ilman sitä ehkä 
palajaisi universaaliseen älyyn, samoin kuin ruumiin aine 
ja joku osa sen voimaa palajavat meitä ympäröivään ai¬ 
neeseen ja voimaan. Mutta vasta myöhemmin se on kuin 
animinen voima lopullisesti jättää ruumiin, ellei se heti 
tulessa palamalla tai muuten häviä. 

Toisin sanoen, älyllinen kuolema tulee ensiksi ja ani¬ 
minen sitte, tämäkin asteettain ja joko nopeammalla tai 
hitaammalla tavalla, aina kuolintavan ja paikan lämpö- 
määrän mukaan: se on niin sanoakseni solujen asteet- 
tainen kuolema. Elämä, anima, pakenee toisesta solusta 
toisensa jälkeen ja uuden elämän uusi persoonallisuus ei 
ole täydelleen muodostunut ennenkuin animinen voima, 
joka on levinnyt ruumiin kaikkiin eri soluihin ja huoko¬ 
siin, on ne jättänyt yhtyäkseen henkeen, jonka luo se me¬ 
nee, erään lain pakosta, joka on verrattava niihin erilai- 

siin vetovoimiin, jotka kyllä havaitsemme, vaan joiden 
alkusyy nykyään on meille aivan yhtä tuntematon. 

* * 

* 

Samoin kuin aine, jos otaksuukin sen olevan täydelli¬ 
sessä lepotilassa, sisältää potentsiaalista voimaa eli ener¬ 
giaa, samoin sisältää animinen voima älyä siemenenä eli 
potentsiaalisessa tilassa. Aine olisi siis tämän mielipiteen 
mukaan, johon pyydän lukijaa kiinnittämään huomiota, 
modaliteetti (ehdollinen ominaisuus), ollen kehittymässä 
energiaa kohti, josta se näyttää lähtevänkin, samoin kuin 
tämä jälkimäinen olisi kehittymässä kohti älyä, josta kaikki 
lähtee ja johon kaikki palajaa alituista kiertokulkua teh¬ 
den. Juuri tätä ovat muinaisajan viisaat esittäneet ku¬ 
vatessaan Urobos-käärmeen, joka elää nielemällä itseään, 
kiertyneenä ympyräksi, jonka keskessä toinen alaspäin ja 
toinen ylöspäin tähtäävä kolmio ovat toisiinsa kiedot¬ 
tuina, tarkoittaen niitä kahta vasta kk aista virtausta, jotka 
ovat maailman elämä. Ja juuri tätä samaa ovat ihmis¬ 
kunnan uskontojen perustajat tahtoneet osottaa kirjot- 
taessaan raamatuissaan, että »henki loi maailman tyh¬ 
jästä», s. o. itsestään. 

Elämää täynnä olevat solut, jotka sisältävät älyä em- 
bryonisessa tilassa (jos niin saanen sanoa), ilmaisevat tä¬ 
män älyn samalla tapaa kuin alhaisempain olentojenkin 
on tapana: ne väräjävät, yhdyttävät itseensä, sulattavat 
mitä ovat yhdyttäneet, sikiävät ja muistavat. Se ilmiö, 
joka on tunnettu nimellä immuniteetti (s. o. ominaisuus 
että tarttuva tauti, joka jo kerran on ihmisen tai eläimen 
ruumiissa ollut, ei enää tartu) ei oikeastaan ole muuta 
kuin solujen muistin ilmaus; s. o. tämän potentsiaa- 
lisen älyn ilmaisua: solut, jotka ovat eläviä olentoja ja 
jossakin määrin riippumattomia, ovat kerran voitollisesti 
taistelleet noiden hyökkäävien siementen eli mikroobien 
soluja vastaan ja ne muistavat, että ovat vihollisensa voit- 

taneet ja miten se on heille onnistunut. Ne siirtävät tä¬ 
män muiston (perinnäisyyden) tytärsoluille. Vasta pi¬ 
temmän tai lyhyemmän ajan kuluttua tämä muisto haih¬ 
tuu ja »immuniteetti» unohtuu. Jokainen tämän moni- 
elollisen liittokunnan jäsen taistelee kokonaisuuden puo¬ 
lesta ja koettaa voimainsa mukaan hävittää tahi tasa¬ 
vallan alueelta karkottaa muukalaisen, joka yrittää elää 
kansalaistoveriensa kustannuksella. Lyhyesti, jokainen 
solu ruumiissamme on elävä olento, eläin, ollen pikka¬ 
rainen ihmisen pienoiskuva: se on muodostunut aineesta, 
voimasta ja älystä suhteellisessa määrässä. 

Herra Metschnikoffm keksimät fagosyytit todistavat 
täydelleen väitteeni. Tämä oppinut mies on toteennäyt¬ 
tänyt, yllättäen ne verekseltä työssään, että valkoiset veri¬ 
solut ja rauhas-elimet toimittavat poliisin tehtävää ihmis¬ 
ten ja eläinten nesteiden kiertokululle. Heti kun joku 
vieras aines tunkeutuu tähän kiertokulkuun, kokoontuvat 
ne lukuisina sen ympärille, ottavat sen vangiksi ja koet¬ 
tavat sen ensin tukahduttaa, syödä ja sulattaa, sanalla 
sanoen koettavat saada sen hävitetyksi, mikä usein onnis¬ 
tuukin, kun on kysymys heikommista mikroobeista (ba- 
cillus anthracis y. m.) tahi sellaisen taudin siemenistä, 
joka ei tavallisesti ole kuolettava. Vihdoin ne ryhtyvät 
karkottamaan sitä pois, jos on kysymys isommasta vie¬ 
raasta kappaleesta, jota kudokset eivät ole saaneet si¬ 
säänsä käärityksi. 

En luule, että kukaan on tätä ennen esittänyt tätä 
immuniteetti-teoriaa, ja minä jätän sen tieteellisen arvos¬ 
telun alaiseksi luottaen siihen, että se kerran tulee oi¬ 
keaksi tunnustetuksi. 


* * 

* 

Tämä pääaineesta poikkeaminen puheeseen solujen 
elämästä on mielestäni ollut välttämätöntä, jotta saisimme 
oikean käsityksen ihmisestä ja niiden elementtien luon¬ 
nosta, joista hän on muodostettu. Ihmisen luonto on mitä 

läheisimmässä yhteydessä niiden asiain luontoon, joita 
tällä hetkellä koetan selvitellä. Luokaamme vielä silmäys 
tähän kysymykseen. 

Muuan asianhaara, joka todistaa, että tavallisissa oloissa 
älyllistä kuolemaa seuraava animinen kuolema tapahtuu 
vain vähitellen, on iho-istutus, jonka vanha toverini Pa¬ 
riisin sairaaloissa tri Reverdin Genevestä on keksinyt. 
Tiedämmehän miten se suoritetaan? Suurempien haa¬ 
vojen jälkeen ja peitepinnan kehityksen edistämiseksi — 
sanalla sanoen hävinneen ihon korvaamiseksi — otetaan 
muista ruumiinosista ihon liuskaleita, jotka siirretään 
haavalle sen ollessa arpeutumaisillaan. Nämä »istutukset» 
jatkavat elämistään uudessa paikassaan, vieläpä kasva¬ 
vat ulkoreunoiltaan. Ne eivät siis ole kadottaneet elämis- 
kykyään samassa hetkessä kuin ne ruumiista irrotettiin. 
Mutta eipä tässä kaikkea: voipa irrottaa kappaleita or- 
vaskedestä, vieläpä isoja nahan palasia toisen ruumiista 
useita tuntia kuoleman jälkeen, ja nähdä näiden elimien 
anatomisten ainesten jatkavan elämäänsä siinä elollisessa 
olennossa, johon ne ovat siirretyt eli istutetut. Siis, huo¬ 
limatta kuolemasta eivät ne ole olleet kuolleet. 
Tämä on nykyään jo tavallansa vanhettunut totuus, 
sillä sitä on hyvin monella tavalla käytetty hyväksi 
ja sen avulla on tehty monenmoisia kokeita puhtaasti 
tieteellisessäkin tarkotuksessa. Niinpä on istutettu val¬ 
koista na hk aa neekereihin ja päinvastoin. Tulos on 
ollut se, että lainattu iho on ensi alussa jonkun aikaa 
säilyttänyt alkuperäisen värinsä, mutta sitte vähin erin 
muuttunut saman karvaiseksi, kuin uuden »omistajansa» 
hipiäkin. 

Kaikki, jotka ovat lääketieteellisesti tarkastaneet ruu¬ 
mista kohta kuoleman jälkeen (esim. koleran tai kelta- 
ruton liikkuessa), ovat voineet havaita, että leikeltävät 
lihakset vetäytyvät kokoon leikkuuveitsen niihin kos¬ 
kiessa aivan samoin kuin leikkauksia tehdessä elävässä 
ihmisessä: animinen kuolema ei ole vielä ennättänyt lihas- 

soluihin. Niin on eläintenkin laita. Sähkön laskeminen 
mestattujen ruumiisiin, joiden kasvot saadaan irvistele- 
mään ja jäsenet hytkymään, todistaa sekin, että elimelli¬ 
nen aine säilyttää elämää, joka sen tekee sielulliseksi, ja 
että tätä vielä voi kiihottaa: vain kiihotin on poissa. 
Jos voisi keinotekoisesti saada veren kiertämään ja hen¬ 
gityksen käymään mestatussa, jonka äly on lopullisesti 
eronnut ruumiista, voitaisiin ehkä saada jonkunmoinen 
automaatti-ihminen, joka kykenisi jatkamaan animista elä¬ 
mäthän jonkun aikaa, vaikka olisikin älyllisesti ainiaaksi 
kuollut. 

Reverdin’in »istutus» todistaa, että epiteliaalisolut jat¬ 
kavat elämistä ja kehittyvätkin jos ne siirretään elävään 
ympäristöön. Eräs havainto, minkä minä tein Havannan 
kaupungissa, oleskelussani siellä Ranskan hallituksen lä¬ 
hettämänä keltakuumetta tutkimassa, osottaa mielestäni, 
että eräät ihmisruumiin solut voivat lisääntyä soveliaissa, 
elottomissa ympäristöissä, niinkuin esim. agar-agar’issa 
eli siinä ravintohyytelössä, jota käytetään mikroobien vil¬ 
jelemiseen. Niinpä olen kerran eräässä keltakuume-tapauk¬ 
sessa (joulukuun 23 p. 1887) kaksi tuntia kuoleman jäl¬ 
keen ottanut virtsaa virtsarakosta juuri paljastetun rakon 
seinämän läpi ennen kauteriseeratun paikan kohdalta. 
Käytin terävää, jotenkin laajaa lasiputkea (Pasteur’in pi¬ 
petti). Putken taitetulla ja epätasaisella ulkopäällä, jota 
sitä ennen oli pidetty liekissä, raaputin varovasti rakon 
sisäseinämää ja vedin putkeen hiukan nestettä. Putki 
sulatettiin kiinni ja puoli tuntia myöhemmin »kylvettiin» 
sen sisältö hyytelöön, joka oli levitetty porsliinimaljoilla 
huolellisesti suojatuille litteille taskukellon laseille. 

Mitään mikroobipesäkettä ei näkynyt; mutta muuta- 
main päiväin kuluttua huomasin ilokseni joukon vaikeah¬ 
koja, epäsäännöllisesti muodostuneita, ohuita kalvoja, jotka 
suurenivat päivä päivältä, ilmestyvän läpikuultavan hyy¬ 
telön pinnalle. Tutkein näitä pieniä ryhmiä suurennus¬ 
lasilla: ne olivat muodostuneet pienistä, litteistä, epäsään- 

nöllisistä kappaleista, joissa oli ydin, ja olivat ne ihan 
virtsarakon limakalvon endotheliaalisolujen kaltaisia. Tar¬ 
kastelin niitä monena päivänä, ja niiden kehityksen lopetti 
ainoastaan hyytelön kuivuminen ja ilman pienois-elävien 
tunkeuminen »viljelys»-levyille. Koska juuri silloin kiih¬ 
keästi työskentelin toisissa tutkimuksissani, ei minulla 
ollut aikaa loppuun saakka seurata tätä huvittavaa il¬ 
miötä. Sittemmin olen vain kaksi kertaa päässyt teke¬ 
mään uusia kokeita: kerran eläimeen ja toisen kerran ih¬ 
miseen, mutta ilman menestystä. Viljelysalueen kokoon¬ 
pano on varmaankin tärkeä seikka tässä kysymyksessä. 
Kuitenkaan en epäile, että olen todellakin silmäini edessä 
nähnyt solujen, jotka ovat olleet osana ihmisruumiissa, 
lisääntyvän ja kehittyvän sen ulkopuolella, ja jos olosuh¬ 
teet vain sallivat, en aio luopua ottamasta selkoa tästä 
omituisesta elottomassa ympäristössä kasvavain elollisten 
solujen ilmiöstä. 

* * 

* 

Enne nk uin päätän tämän kolmannen osan, ei liene 
tarpeetonta vielä kerran terottaa mieleen sitä, mikä minun 
käsitykseni mukaan todistaa ihmisen tietoisuuden jatku¬ 
mista hänen ruumiinsa häviämisen jälkeen. 

Koska minulla, kuten jo olen maininnut, tätä tutki¬ 
musta kirjottaessani ei ole ollut tarkotuksena tehdä selvää 
uusista kokeista, voin luonnollisesti vain viitata lukijalle 
ennen julkaisemiini kokeisiin. Jos hän arvelee Crookesrin 
ja minun tutkimusteni olevan sitä laatua, että ne ansait¬ 
sevat vakavaa huomiota, herättävät ne hänessä halua tut¬ 
kimaan asiata lähemmältä. Ja jos hän luettuaan etevim- 
mät uudemmat kirjat, joita tästä aineesta on kirjotettu, 
koettaa itse ottaa selvää tosiseikoista, luonnollisesti ha nk ¬ 
kimalla itselleen parhaat ehdot havaintojen tekemistä var¬ 
ten, voi hän pian saada sen vakaumuksen, etten ole pu¬ 
hunut liikoja, vaan että todellisuus päinvastoin on jät¬ 
tänyt minut kauas jälkeensä. Ja hänen vakaumuk- 

sensa kasvaa yhä sen mukaan kuin hänen tutki¬ 
muksensa käyvät vakavammiksi ja moninaisem¬ 
miksi. Se on — niinkuin on huomautettukin — juuri 
sen vastakohta, joka tapahtuu kun on kysymys vale- 
kuvasta. 


* 


* 


Siis, kuoltuaan ihminen »tapaa jälleen» itsensä elä¬ 
mässä tämän jälkeen — niinkuin sitä nimittäisin — 
sellaisessa tilassa, joka epäilemättä on hänelle normaali¬ 
tila: jotavastoin se, jossa nyt elämme, on vain ohimene¬ 
vää (en sano: tarkotuksetonta). 

Ne kokeet, joista olen puhunut, eivät ole ainoat tosi¬ 
seikat, jotka auttavat todistamaan tämän suuren totuuden 
todenperäisyyttä. Niinpä olen ylempänä puhunut uu¬ 
desta teoksesta, jonka nimi on Phantasms of the living 
s. o. elävien haamut. 

Tässä etevien oppineiden kirj ottamassa kirjassa on 
kerrottu lukuisia tapauksia henkilöistä, jotka unessa (luon¬ 
nollisessa tai hypnoottisessa) tahi kuolinhetkellään ovat 
näyttäytyneet kaukana asuville sukulaisille tai ystäville, 
ja mahdotonta on olla myöntämättä että siinä on kysy¬ 
myksessä jokin muu kuin kokoelma yhäti uudistuvia jou¬ 
tavia satunnaisuuksia. 

Jätän alla olevan havainnon yllämainitun teoksen toi¬ 
mittajani harkittavaksi ja huomattavaksi tuon mieltäkiin- 
nittävän teoksensa seuraavaa painosta varten. 

Tapauksen on minulle kertonut yleiselle transatlanti- 
selle höyrylaiva-yhtiölle kuuluvan erään postihöyrylaivan 
kapteeni Lemerle. Ensin kertoi hän havaintonsa minulle 
suullisesti matkustaessani Antillein saarille vuonna 1888, 
ja toisti sen kahdessa eri kirjeessä: ensimäinen lokakuun 
2 p:ltä 1888 ja toinen joulukuun 20 p:ltä samana vuonna, 
käytyään tervehtimässä isäänsä, joka oli päähenkilö tässä 
ilmiössä. 

Hra Lemerle, isä, on myöskin merimies. Eräällä pit¬ 
källä merimatkalla vuonna 1870 oli hän muutaman prikin 
päällikkönä ja palasi Carrarasta Italiasta lastinaan mar¬ 
moria, jonka määräpaikka oli Rouen. 

Alus purjehti verkalleen pitkin Portugalin rannikkoa 
korkeanlaisessa aallokossa, kun eräänä päivänä aivan äk¬ 
kiä Lemerle, laivan kannella ollessaan, näki sivullaan 
veljensä, joka myös oli merimies ja silloin kuljettamassa 
laivaa etäisellä merimatkalla. Tämän veljen kanssa hän 
ei näytä olleen oikein hyvissä väleissä. Veli oli poissa, 
purjehtien jossain kaukana ulapoilla: siinä kaikki mitä 
hän hänestä tiesi. 

Reippaalle merenkyntäjälle, joka ei suinkaan sillä het¬ 
kellä ajatellut veljeään, selvisi pian, vaikkei hän ollut¬ 
kaan koskaan ennen elämässään sellaista kokenut, että 
tämä oli »henkinäky». 

Haamu näyttäytyi hänelle useina päivinä »joko hän 
oleksi kannella tai laivansa peräkojussa tai kapteenin ko¬ 
jussa, vieläpä ruokapöydässäkin hänen rinnallaan tahi 
vastapäätä». 

Annan sananvuoron hänen pojalleen, nuoremmalle Le- 
merlelle». 

»Hyvin levottomana tämän tapauksen johdosta poik¬ 
kesi isäni Belle-Isleen sähköttäen sieltä äidilleni, joka asui 
Nantesissa, ja kysyen, oliko mitään erikoista tapahtunut. 

Sähkölennättimen tuoma vastaus kuului, että perhettä 
oli kohdannut suuri onnettomuus. Setäni Foussaint, sama, 
jonka haamu itsepintaisesti oli isälleni näyttäytynyt muu¬ 
tamina päivinä sitä ennen, oli hukkunut; tuulenpuuska 
oli heittänyt hänet mereen hänen purjehtiessaan kuljetta¬ 
mallaan aluksella. Se oli ainoa kerta elämässään, jolloin 
isäni sai havaita tämänkaltaisen ilmiön». 

Toisessa kirjeessään Lemerle, joka oli aikeessa lähteä 
erääseen toimeen Antilleilla, kirjotti minulle niiden kysy¬ 
mysten johdosta, joita olin pyytänyt hänen tekemään isäl¬ 
leen muutamista henkinäkyä koskevista seikoista: 

— — »Ennen Ranskasta lähtöäni kyselin isältäni tar¬ 
kemmin sitä näkyä, jonka hän on kertonut kauan aikaa 
sitte nähneensä. 

Ei ole vähintäkään muuttamista siinä, mitä teille posti- 
laivalla kerroin. 

Isäni ei voinut tar kk aan sanoa, näyttikö veljensä haamu 
hänestä käsiintuntuvalta vaiko ei; hänen muistinsa pettää 
häntä jo hänen korkean ikänsä vuoksi. 

Vastaanottakaa j. n. e. 

F. Lemerle». 

Viime vuosina on tämänkaltaisille ilmestyksille annettu 
tosi-hallusinatsioonin soveltumaton nimi. 


* 


* 


Tahdon vain lisätä muutamia sanoja tähän jo liiankin 
pitkään lukuun mainitakseni, miksi edelläkerrotun kal¬ 
taiset ilmiöt tapahtuvat etenkin kuolinhetkellä. Havain¬ 
noistani johtuvan teorian mukaan se riippuu siitä, että 
äly sillä hetkellä voi, tehdäkseen itsensä näkyväiseksi, 
käyttää jonkun määrän eristettyä animista voimaa, joka 
vähin erin luopuu ruumiista sen jälkeen, mitä olen nimit¬ 
tänyt älylliseksi kuolemaksi. Pelkään tosin, etteivät kai kk i 
tätä käsitä, mutta muutaman vuoden kuluttua minua kyllä 
paremmin ymmärretään. 

Toiselta puolen huomataan näitä ilmiöitä useammin 
toisissa maissa kuin toisissa. Tämä johtuu kahdesta pää¬ 
syystä. Ensiksikin ovat muutamat kansakunnat, esim. 
skotlantilaiset ja ruotsalaiset, luontoisemmin taipuvaisia 
»toisen näön» ilmiöihin, animisen voiman eristymiseen 
j. n. e. Mahdollisesti tämä riippuu, paitsi rodun vaiku¬ 
tuksesta, maan magneettisista olosuhteista. 

Toinen syy, joka minun käsitykseni mukaan on kai¬ 
kista vaikuttavimpia, saattaa olla siinä asianhaarassa, että 
se henkilö, joka kuolee siinä vakaumuksessa tai pikem- 

min tiedossa, että hän vaan siirtyy toiseen olotilaan, ar¬ 
vatenkin on tyynempi kuin siitä tietämätön ihminen. 

Hän käsittää paljoa nopeammin uudet olosuhteet, joi¬ 
hin hän on joutunut, ja voi kuoleman hetkellä paremmin 
käyttää hyväkseen sitä animisen voimansa osaa, jota hän 
ei saa pitää, tehdäkseen näkyväisen, hänen kaltaisen haa¬ 
mun (pukeutuen aineellistuneeseen tai aineellistuvaan voi¬ 
maan), tahi kenties synnyttääkseen jonkullaisen mielialan 
niiden henkilöiden aistimuksissa, joille hän tahtoo ilmot- 
taa kuolemastansa. Näitä ilmiöitä havaitaan etupäässä 
niillä seuduin, missä spiritualistiset mielipiteet ovat val¬ 
lalla, yhdessä tai toisessa muodossa. 

Sitäpaitsi saadaan vasfedes tietää, että nämä kuvat 
usein eivät ole edes niiden henkilöiden älyjä, joiden kal¬ 
taisia ne ovat, vaan ainoastaan näiden henkilöiden heijas¬ 
tuksia, haamuja eli aaveita. 

Keskiajalla on samoin havaittu lukuisia merkillisiä 
tapahtumia, mitkä kronikoiden kirjottajat ja noitajuttujen 
kertojat ovat meille jättäneet perinnöksi. Jos vähentääkin 
näistä ne, jotka epäilemättä kuuluvat erehdysten, liialli¬ 
suuksien ja taikauskosta johtuvien näköhäiriöiden luok¬ 
kaan, niin on meillä kumminkin jäljellä huomattava määrä 
selittämättömiä ilmiöitä, joista voi syyttää sitä kurjaa elä¬ 
mää, jota nuo sen aikuisen herkkäuskoisen tietämättö¬ 
myyden ja uskonvimman onnettomat uhrit viettivät. Tämä 
ruumiillinen ja siveellinen kurjuus vaikutti suuresti näi¬ 
den henkilöiden ruumiinominaisuuksiin ja teki heidät 
miltei kaikki suuremmassa tai vähemmässä määrässä »me- 
diumikykyisiksi». 

Eräs historiallinen tapahtuma, jota ei voi tykkänään 
erottaa edellisistä ja joka vielä odottaa yleisen tieteen 
selitystä, on Orleansin neitsyen, tuon urhean Jeanne 
d’Arc’in, liikuttava sankaritaru. 


* 


* 

En mitenkään tahtoisi siirtyä tyynen, tieteellisen esi¬ 
tyksen rajojen yli; mutta en kumminkaan voi, nyt lopet- 
taessani tätä lukua, olla sanomatta, että ihmiskunta näkee 
kiitollisuutensa tiedettä kohtaan kasvavan sinä päivänä, 
jolloin tämä, antaen lausuntonsa asiasta ottamansa tunte¬ 
muksen perusteella voi ihmisille sanoa: »Kuoleva Hermes 
oli oikeassa, kun hän, silmät jo himmeinä ijankaikkisuu- 
den katselemisesta, jonka verho avautui hänen edestään, 
lausui nämä sanat: 

»Aina tähän päivään olen minä elänyt kuin maan¬ 
pakolainen poissa oikeasta isänmaastani; minä menen 
sinne takaisin: elkää itkekö lähtöäni; minä palajan siihen 
taivaalliseen asuntoon, jonne jokainen teistä vuorostaan 
on vaeltava: siellä on Jumala. Tämä elämä on vain kuo¬ 
lemaa». (Chalcidius, Timaeumissa). 




NELJÄS OSA 


Tulevaisuuden tieteen vaikutus uskontoon, filosofiaan, 
tieteisiin ja taiteisiin y. m. 


ENSIMÄINEN LUKU. 


SISÄLLYS: Häiriöitä ja mullistuksia, joita tieteen uudet tulokset tulevat vai¬ 
kuttamaan inhimillisen tiedon eri haaroihin. — Uskonnollisten 
käsityskantojen järkytyksiä. — Suuri Pan on kuollut! — Eläköön 
suuri Pan! — Uusi uskonto. — Uskontojen tai uskontotieteen 
kiertokulku. — Sekasortoa tieteissä, lääkintöopissa. — Taide ja 
varsinkin kirjallisuus alkavat tuntea uuden tieteen vaikutuksia. — 
Taru kivistä. — Yhteenveto. — Viisaan menettelytapa. — Loppu. 


Lukija älköön odottako löytävänsä näillä muutamilla 
seuraavilla sivuilla sellaista täydellistä esitystä ainees¬ 
tamme kuin tämän neljännen osan otsakirjoitus häntä 
ehkä aiheuttaa toivomaan. Minun ajatukseni mukaan 
täytyisi kirj ottaa kokonainen paksu teos antaakseen oi¬ 
kean käsityksen niistä kumoavista muutoksista, joita tä¬ 
män uuden tieteen keksinnöt, sekä eilis- että huomispäi- 
väiset, tulevat saamaan aikaan uskonnollisilla ja henki¬ 
sillä aloilla. 

Niinkuin helposti saattaa käsittää, ei niitä seikkoja 
joista olen puhunut, voi tutkia niin kuin niitä vielä tus¬ 
kin milloinkaan on tutkittu eikä esittää yleisölle synnyt¬ 
tämättä ääretöntä liikettä inhimillisen tiedon kaikissa haa¬ 
roissa. Syynä on se, että nykyään on mahdotonta mitään 
pitää kauan salassa: sanomalehdistö on alati vaanimassa 

ja jos seurassa jotakin lausuu, leviää se oitis kaikille il¬ 
mansuunnille. 

Eikä ole enää niitä vaaroja, joiden vuoksi muinais¬ 
ajan temppelien laboratorioissa tehdyt kokeet pidettiin 
salassa. Rahvas on aina rahvasta, mutta se on tullut 
paremmaksi ja käy päivä päivältä vähemmän tyhmäksi ja 
vähemmän ilkeäksi: se seuraa sitä edistyksen hidasta, 
määrittelemätöntä lakia, jota kaiken täytyy totella, niin¬ 
kuin historia, miten lyhyen ajanjakson se käsittäneekin, 
meille opettaa. 

Voi, me kaikki tiedämme kokemuksesta, ettei tämä 
saata tapahtua ilman taisteluita, mutta moninaisia kertoja 

on niitä jo suoritettu, ja käänne on tapahtunut: kun uu¬ 
den sukupolven suurimmalla osalla ei enää ole niitä syitä 
vastustukseen, kuin edellisellä oli, niin se vastenmielisyy¬ 
dettä tarkastelee näitä »uutuuksia», joihin nähden se vielä 
ei ole oppinut, että sen niitä on ihmeteltävä. 

Ensi sijassa, jos koetamme ennustaa, mitä tulee tapah¬ 
tumaan niissä uskonnollisissa leireissä, jotka nyt jakavat 

sivistyneen maailman, on helppo kuvitella kuinka levot¬ 
tomiksi näiden uudenaikaisen kokeellisen tieteen hyväk¬ 
symien vanhojen opinkappalten julistaminen varsinaiselle 
kansalle on nuo leirit tekevä. 

Aluksi saa nähdä niinhyvin katoolilaisia kuin protes¬ 

tanttisia pappeja ja piispoja eroavan säätynsä riveistä ja 
julistavan että heidän rehellisyytensä kieltää heitä opet¬ 

tamasta sellaista, mitä eivät enää saata uskoa! . . .') 

Toiset (kuten apotti Rochas, arvossa pidetty tuomio- 
herra, joka kiireesti julistettiin pannaan) vaativat Rooman 
paavia asettumaan uuden uskonpuhdistusliikkeen etu¬ 
nenään, johon liikkeeseen kaikki kristityt lahkot ja kai kk i 
eri kirkkokunnat yhtyvät. »Jumalan valtakunta maail¬ 
massa on vihdoinkin alkava», sanovat he. »Kirkko, joka 


1) Tämmöistä jo tapahtuukin; puhumattakaan Euroopasta, näkee monta 
sellaista esimerkkiä Amerikassa. 

keskuudessaan alusta alkaen on ollut hajaantunut ja joka 
rovioista ja verisistä piinapenkeistä huolimatta on ollut 
kykenemätön lannistamaan niitä satoja erilaisia harha¬ 
oppeja, jotka ovat sitä lisäksi raadelleet, on vihdoinkin 
tieteessä löytävä pelastuksensa». 

Sillä tiede on lopultakin näyttävä, että vaikka sym- 
boolit, vertauskuvat, ovatkin erilaisia niin ovat kaikki 
esoteriset opit toistensa kaltaisia, ja että perästäkin on 
vain yksi uskonto olemassa. 

Mutta hyvin vaivalloista on saada ihanaa ja kestävää 
rakennusta kokoon vanhoista rakennustarpeista, jotka 
ovat kootut puoleksi sortuneista raunioista. 

Suuri enemmistö kirkon hengellisiä on tietämättömyy¬ 
dessään tai rahanhimossaan huutava, että raamatussa en¬ 
nustettu Antikristuksen aika on tullut ja että kaikki 
nämä oppineiden vehkeet eivät ole muuta kuin ilmes¬ 
tyksiä pimeyden ruhtinaan helvetillisestä voimasta. Ja 
kaikki, suuret ja pienet paavit, pitävät itsepäisesti kiinni 
mielipiteestään ja kätkevät kasvonsa käsittämättömien 
vertauskuviensa taakse, jotta eivät näkisi totuutta, yksin¬ 
kertaista ja arvokasta totuutta. Ja kun eivät sitä näe, 
huutavat he, ettei sitä olekaan! . . . 

Niiden suku ei suinkaan, asiata ajatellessa, ole häviä- 
mäisillään, jotka tahtovat saada täysikasvuisen ihmisen 
käyskentelemään lapsenkengissä tyrkyttämällä vielä nyt¬ 
kin hänen kapinalliselle järjelleen ikäkulujen vuosisatojen 
oppeja! Syynä on se, kuten muualla olen lausunut, että 
on hyvin vaikeaa sieluistamme juurineen temmata »väärät 
mielipiteet, jotka suoniimme ovat äidinmaidon mukana 
imeytyneet». Sillä niinkuin Dryden sanoo: 


Se kasvatus se monen eksyttää, 
Min kuulee läsnä, uskoksi se jää. 
Työt’ imettäjän pappi jatkavi, 

Ja poika tekee miehen — aasiksi. 



139 


Mutta se suuri ääni, joka, niinkuin sanotaan, muinoin 
kuului huutavan: »Suuri Pan on kuollut», tämä sama 
ääni on lausuva nämä sanat, joita kaikki maanpiirin kai’ut 
tuhatkertaisesti toistavat: »Eläköön suuri Pan!» Sillä 
uusi uskonto on syntyvä. Sen tunnustajat tunnetaan 
siitä, etteivät he ketään pannaan tuomitse. He päinvas¬ 
toin sanovat: »Kirkkomme ulkopuolella on pelastusta, 
silloinkin, jos voisi sen ulkopuolelle asettua. Mutta se ei 
ole mahdollista, sillä tämä kirkko on koko maailma ja 
siis on se todellisesti yleismaailmallinen; se on Pan’in 
kirkko. Suuren kaikkeuden kir kk o». 

Nämä tunnustajat eivät koeta kääntää ketään, vaan 
he vakuuttavat jokaista, itsekutakin ajallansa, sillä niin¬ 
kuin ylempänä olemme nähneet, ihmiset lopulta aina tu¬ 
levat yksimieliseen päätökseen sellaisista asioista, joita 
voivat aistimillaan havaita, etenkin jos heillä on apuna 
uudenaikaisen tieteen koneet, joilla — niillä ainakaan — 
ei ole mitään enna kk oluuloa. 

He opettavat, että meidän tulee kaikki alistaa jär¬ 
kemme tuomittavaksi eikä mitään omaksua tutkimatta. 
He kieltävät uskomasta ja kehottavat jokaista hankki¬ 
maan itselleen oppia tietääksensä. 

He eivät aseta mitään rajaa sille, mikä on mahdollista 
oppia tuntemaan, ja tulevat siis positivisteista teke¬ 
mään progressistej a. 

He eivät sano ihmisille: »Rakastakaa toisianne», vaan 
»Rakastakaa itseänne». Mutta tietäkää, että Te ette voi 
rakastaa itseänne, jos ette rakasta toisia yhtä suuresti, 
jopa enemmänkin, kuin itseänne.» Tämän saattaa lausua 
seuraavalla mietelmällä: »Altruismi on todellinen 
egoismi; rakkaus on oikeastaan itsekkäisyyttä». 

He opettavat yhteiskunnalle, että yhteiskunnan elämä 
ei voi muuta olla kuin katoavaisuutta, täynnä levotto¬ 
muuksia, ellei se järjesty ihmisruumiin esikuvan mukaan, 
ruumiin, joka itse on kuva maailmasta. Ja siten tulevat 

veljessodat saman kansan jäsenten kesken ainiaaksi lop¬ 
pumaan. 

He opettavat kansoille, ettei niillä voi olla onnea eikä 
pysyväistä elämää muilla ehdoilla kuin että elävät toisten 
ihmisryhmien kanssa kuin jäsenet onnellisessa sovinnolli¬ 
sessa perheessä. Ja siten on tuleva loppu noista murhaa¬ 
vista sodista kansakuntien kesken, näiden kansakuntien, 
jotka kaikki ovat jäseniä ihmissuvun suuressa perheessä. 

He tulevat matemaattisen selvästi todistamaan niille, 
joiden sydän on kova, kylmä ja itsekäs, että heidän 
oma etunsa käskee heitä menettelemään ikään kuin 
olisivat hyviä; sillä köyhän kurjuudesta heruu katkeraa 
ja myrkyllistä sappea, tunkeutuen aina rikkaan maljaan 
saakka ja pureutuen hänen lastensa vereen. 

He osottavat, ettei voi olla nautintoa eikä iloa eikä 
todellista sivistystä niin kauan kuin yksikään kerjä¬ 
läinen tahi yksikään sotilas on keskessämme. 

Heidän kirkolliskokouksensa eivät julista mitään muuta 
uskonkappaleita kuin kokeellisen menettelyn tuloksen. 
Heidän jumalanpalveluksensa on ihmissuvun kehittämistä 
kärsimyksettömyyttä kohti; ja he voittavat kuun-alaisen 
maailman veljeysliittoonsa. 

Ja siten tulee vielä yksi kiertokulku päättymään: 
uskontojen kiertokulku. Inhimillisten yhteiskuntien alussa 
sulautuu aakkosperäinen ja taikatemppujen uskonto ih¬ 
misten lapselliseen ja periaatteettomaan tieteeseen. Myö¬ 
hemmin eroaa tiede, sikäli kuin se kehittyy, tuosta alkupe¬ 
räisellä kannalla olevasta uskonnosta. Mutta tiede menee 
eteenpäin ja kohottuaan taivaanlaelleen se jälleen yhtyy 
uskontoon '). 

Mutta miten erilaiseksi onkaan nyt kaikki muuttunut! 
Alussa mielikuvitusta, tietämättömyyttä; huipulla selkeä, 


1) Tätä olen joskus kuvannut seuraavalla sivulla olevalla kuviolla: (T=tiede, 
U=uskonto): 

säteilevä totuus, joka valmistaa todellisen veljeyden aika¬ 
kautta. 

Tuulentupiako? Tosin kyllä tänään, jolloin kaikkialla on 
pelkkää vallankumousta; valla nk umousta uskonnolli¬ 
sissa ja filosofisissa käsitteissä, valtiollisissa ja yhteis¬ 
kunnallisissa aatteissa, vallattomuutta kansojen kesken ja 
keskuudessa; kai kk ialla vain sekasotkua ja hajaannusta. 

Kansat ovat yhdeksännentoista vuosisadan lopussa 
koonneet suunnattomat määrät ihmisteurastavaa voimaa 
yhä täydellisempien koneiden muodossa (voi sinuasi, tie¬ 
teellinen raakuus!), ja kipinä on kaikki sytyttävä. Kau¬ 
histava raudan, tulen ja veren tulva on vyöryvä Euroo¬ 
pan yli ja mieletön verilöyly on leviävä ympäri koko 
maan piirin. Ja kuitenkin kaikki se voima, se nero ja 
se kulta, joka on käytetty sen vuoksi että ihmiset osaisi- 
vat teurastaa toisiaan ja kylvää kurjuutta ja kyyneleitä, 
voisi luoda tyydyttävän onnellisen tilan sekä aineellisessa 
että siveellisessä suhteessa. Tosin ei ole vielä koittanut 
tuo veljellisen oikeuden suuri riemupäivä, eikä mikään 
näy juuri tällä hetkellä viittaavan siihen, että kansat nä¬ 
kevät kaikki punaisena; mutta kun hirmumyrsky on ohitse 
ja jäljelle jääneet ovat saaneet silmänsä auki, niin on paha 
synnyttävä hyvän. 


T = U 


T . . . 



U 


T . . . 


U 



T + U 

O nk o yllä sanotun jälkeen vielä välttämätöntä osottaa, 
minkä suunnan filosofian peräsin saa uuden tieteen valli¬ 
tessa. Enpä luule. Helposti ymmärtää, että filosofia ky¬ 
kenee ottamaan askeleen eteenpäin, kun sillä on käytet¬ 
tävänään ne positiiviset tiedot sielutieteessä, joita kerran 
voi mm e saavuttaa, sillä tietämisen mahdollisuuden rajoja 
on jo melkoisesti loitonnettu, ainakin muutamille meistä. 

En tahdo kauempaa viipyä niissä muutoksissa, joita 
aavistan tieteen eri aloilla tapahtuviksi. 

Uudella tieteellä on tähän saakka ollut vain vähäinen 
vaikutus varsinaiseen taiteeseen; mutta kirjallisuus on jo 
täynnä teoksia, joista ei kaikista puutu neroa ja joiden 
sisältö on tuon uuden tiedon innostama; se mitä niiden 
tekijöiltä useimmin puuttuu, on tositiedot ja joskus re¬ 
hellisyyskin. 

Eräs taito, joka yhä enemmän on pääsemässä tieteeksi, 
lääkeoppi, on saava erinomaisen vauhdin, jahka sielutie- 
teellisiä tutkimuksia varten on perustettu koelaitoksia, 
laboratorioita; sillä näitä on perustettava ja näiden töillä, 
näiden keksinnöillä, on seurauksia niin suuria, ettei yksi¬ 
kään nykyajan tieteistä kykene siitä antamaan mitään 
käsitystä; nämä laitokset kuuluvat tulevaisuuden tieteelle. 
Ne henkilöt, jotka antautuvat näihin tutkimuksiin ym¬ 
märryksellä, saavuttavat ikuisen maineen; heidän ni¬ 
mensä kaikuu kautta aikojen laajemmalti kuin kenenkään 
nykyajan oppineen nimi. 

Se kansakunta, joka edellä muita edistää tutkimuksia 
tässä tieteessä, on piirtävä ratansa kansojen historiassa 
loistavana valojuovana. . . . 


* * 

* 

Aikomukseni tosin oli havaintojen ja tuoreimpien esi¬ 
merkkien avulla antaa hieman käsitystä siitä melkoisesta 
vaikutuksesta, mikä nyt puheena olevilla tutkimuksilla 
tulee olemaan lääketieteeseen; mutta viime hetkellä olen 

siitä peräytynyt. Ja huolimatta Brown-Sequardin rohkeu¬ 
desta ja menestyksestä, joka nykyään on keksinyt tai 
uudelleen löytänyt »nuoruuden-eliksiirin», pysähdyn tä¬ 
hän, jotta en vahingoittaisi sitä, mikä jo alkaa olla var¬ 
mana pidettyä. 

Vaan elkäämme unohtako tätä; muutamissa biologian 
ja niinmuodoin lääketieteenkin haaroissa täytyy kaikki 
tehdä uudestaan, uuden suunnitelman mukaan. 

* * 

* 

Jos lukija, ehdittyään tämän pienen kirjasen loppuun, 
kenties nuhtelee minua siitä, ettei sen sisällys täydelli¬ 
sesti vastaa sen otsakkeen herättämiä toiveita, täytyy mi¬ 
nun vastata, ettei syy ole ole kokonaan minun. Olen 
useammin kuin kerran ylempänä lausunut: minun ei ole 
sallittu sanoa kaikkea, ja se useammastakin syystä. Niin 
uskomattomilta kuin muutamat tässä teoksessa kerrotut 
seikat näyttävätkin, 

»Ei tosi näytä ain’ ees luulta valtakaan», 

niin eivät ne sittenkään ole niin »ihmeellisiä» kuin toiset, 
joista tahallani olen ollut puhumatta. Pelosta että vahin¬ 
goittaisin kokonaisuutta olen vain kertonut yhden osan 
Toiselta puolen ei suuria ja yksinkertaisia totuuksia 
voi vielä paljastaa — kunnioituksesta niitä kohtaan; niitä 
ei saa heittää oppimattoman ja lapsellisesti itserakkaan 
joukon ivattaviksi, jonka pilkkapuheet saattoivat Koper¬ 
nikuksen surusta ja harmista menehtyneenä hautaan; joka 
pilkkasi ja häpäisi Franklinia hänen ensi kertaa astuessaan 
julkisuuteen; joka nauroi Galvania, nimitellen häntä »sam¬ 
makkojen tanssimestariksi». Puhumattakaan niistä mo¬ 
nista nerokkaista hyväntekijöistä, joita kidutettiin tai 
nälkään näännytettiin: 

»Kun vihdoin nero hoksataan, 

HälT laitetahan patsas; 

Mut kiitos itseir otetaan». 

Syytettäköön siis tätä nykyistä aikaamme siitä, etten 
voi kajota kysymykseen elämän alkulähteestä, kysymyk¬ 
seen taivaankappaleista yleensä ja maasta erittäin, e nk ä 
myöskään mainitse sitä kehityslakia, jonka Lamarck, 
Darvin ja R. Wallace ovat havainneet, erääseen sen 
puoleen nähden, yhtä vähän kuin ryhdyn kysymyk¬ 
seen älyn toiminnasta eläimissä. Nämä kaikki ovat asioita 
joita ajallansa tullaan tutkimaan. 


* * 

* 

Joku lukija kenties itsekseen miettii: »Mutta mitä 
siis hyödyttää että taistelee ja kärsii täällä maan päällä, 
tässä aineellisessa kuoressa, jos todella voimme olla sitä 
ilmankin?» 

Olen pahoillani, etten voi tyydyttävästi vastata tähän 
kysymykseen, sillä tässäkin suhteessa minua pidättää va¬ 
rovaisuus, jota olen pakotettu noudattamaan. Rohkenenpa 
sentään tässä käyttää erästä »vertausta». Ja koska tätä 
asiaa käsittelen toisessa teoksessa, jonka toivottavasti 
piakkoin pääsen julkaisemaan, sallittanee minun lainata 
tästä teoksestani seuraavan »tarun». 

Kivien taru. 

Oli kerran aika, jolloin viisaimmat senaikuiset miehet 
luulivat, että ei muilla olennoilla kuin heillä ollut tuntoa. 
Sittemmin on havaittu, kuinka suuresti he erhettyivät; 
mutta ei ole oltu johdonmukaisia perille saakka: aine, 
kaikki aine, tuntee. Hylozoismi on oikea ja tosi teoria: 
kaikki esineet, ilman poikkeusta, tuntevat esim. lämpöä 
ja kylmyyttä ja osottavat sen meille . . . Eetteri, se on: 
elämä, on kai kk ialla. 

Tapahtui eräänä päivänä (siihen aikaan jolloin kivet 
puhuivat), että tumma, muodoton kivi uskoi huoliaan 
eräälle vertaiselleen, sanoen hänelle: »Eräs olento, joka 

nimittää itseään luomakunnan kuninkaaksi, pitää oikeu¬ 
tenaan lyödä meitä, minua ja omaisiani; hän rääkkää 
meitä, iskien kovalla ja terävällä aseella. Hän musertaa 
meidät, vie meiltä parhaan osan olentoamme ja pelkäänpä, 
ettei hän lopeta ennenkuin tykkänään on meidät hävittänyt.» 

Toinen vastasi hänelle: »Teidän onnettomuutenne ei¬ 
vät ole mitään meidän onnettomuuksiemme rinnalla. Tie¬ 
täkää, että tämä julma hallitsija, tämä armoa puuttuva 
jumala, tämä ihminen, koska häntä täytyy nimittää inhot¬ 
tavalla nimellään, kiskoo meidät maan povesta, jossa olemme 
rauhassa levänneet niin pitkät ajat, ettemme enää edes muista 
milloin aloimme elää. Hän hyökkää kimppuumme samalla 
raudalla, jonka iskuja te huokailette. Vaan vielä enemmän, 
hän heittää meidät palaviin uuneihin, missä veremme muut¬ 
tuu hiileksi ja höyryksi, missä luumme, pehmittyään ensin 
kalkiksi, lopulta sulavat hänen helvetillisestä henkäyk¬ 
sestään ...» 

Täten uskoivat nuo kömpelöt ja tummapintaiset kivet 
valituksiaan toinen toiselleen. 

Mutta jonkun ajan kuluttua he kohtasivat toisensa 
sen »kuninkaan» päässä, jota olivat kironneet, tämän ju¬ 
malan otsalla, jota vastikään olivat herjanneet. He löy¬ 
sivät toisensa muuttuneina, toinen kiiltävänä kultaren- 
kaana, toinen jalokivenä, josta tuhansia tulisäteitä sä¬ 
kenöi. Ja jokainen ihaili heitä. 

Silloin he sanoivat toisilleen, hämillään ja häpeissään: 

»Miten ymmärtämättömiä olimmekaan, kun vaike¬ 
roimme kohtaloamme; sen sijaan että silloin olimme 
karkeita raaka-aineen möhkäleitä, olemme nyt käyneet 
lävitse kaikkien asteiden, mitkä tarvittiin meidän täydel- 
listymiseksemme, ja nyt me ihanasti loistamme otsalla 
mestarimme, joka sallii meidän ottaa osaa kunniaansa!» 

* * 

* 

Ylläolevasta saatamme ymmärtää sen ajatuksen, joka 
on johtanut tämän kirjasen tekijää. Ja nyt koetamme 

koota sen ainekset lyhyeen, synteettiseen yleiskatsauk¬ 
seen. 

Ikäänkuin nopeasti kiitävässä näyssä on tekijä ensin 
tahtonut antaa käsityksen Kosmoksesta kokonaisuudes¬ 
saan kiertokulun alussa, senjälkeen näyttäen kosmillisen 
kehän rakenteen, johon samankaltainen, saman keskipis¬ 
teen kehä, ihminen, on suljettuna kuin soluun ydin. 
Koska tekijä ei ole rohjennut upottaa kättään makrokos¬ 
moksen syvyyksiin, on hän vain vaatimattomasti vertaillut 
toisiinsa tätä ja ihmistä, pienoismaailmaa, tätä mikrokos¬ 
mosta, jonka luontoa hän on yksityiskohtaisemmin tut¬ 
kinut. 

Sanalla sanoen, tekijä on tyytynyt osottamaan, että 
ihminen on yhdistetty eräästä välittömästi katoavasta 
perusaineesta eli prinsiipistä (aine), joka itse asiassa ei 
olekaan hän ja eräästä korkeammasta perusaineesta, prin¬ 
siipistä, (äly), joka on hänen todellinen minuutensa ja elää 
aineen kuoltua, oltuaan aineeseen tilapäisesti yhdistet¬ 
tynä ja vaikuttaen siihen kolmannen prinsiipin (voiman) 
avulla, joka ei ole hän itse enempää kuin ainekaan. Ja 
tämä on syynä, miksi kuoleman tullessa, joka on näiden 
kolmen prinsiipin ero, kuolema tapahtuu kahdessa alku¬ 
peräisessä asteessa: l:ksi, älyllisessä asteessa ja 2:ksi »ani- 
misessa» asteessa, joihin voisi lisätä aineellisen asteen, 
s. o. aineen täydellisen muuttumisen, ellei tämä heti hen¬ 
gen erottua kävisi sille niin vieraaksi. 

Mikä tämän teorian, jonka tässä kirjasessa olen suun¬ 
nitellut, erottaa edellisistä animistisista teorioista, on se, 
että tämä esittää ihmisen kokonaisuutena, koottuna mo¬ 
nista puoleksi itsenäisistä osista. Jokaisella ihmisruumiin 
solulla on oma aineensa (ruumis), oma voimansa (sielu) 
ja alku-itunsa omaan älyyn (henki). Mutta ne ovat sido¬ 
tut koko ruumiin kohtaloon (välttämättömyys), niillä on 
osansa spontaneiteettiä (tahto), ja järkevä ihminen pitää 
huolta siitä, että nämä solut toimivat hyvin (sallimus). 

Solujen kokonaisuus muodostaa ihmisen, tämän univer¬ 
sumin pienoismallin. 

Huomauttakaamme ohimennen sitä seikkaa, että voima 
vaikuttaa sitä paremmin aineeseen mikäli jälkimäinen jär¬ 
jestyy, organiseerautuu, yhä hienompiin, yhä hetkelli- 
sempiin yhdistyksiin, sanalla sanoen sellaisiin, jotka enim¬ 
min eroavat mineraalien ominaisuuksista. Ja että toiselta 
puolen henki vaikuttaa voimaan, kun tämä «animisee- 
rautuu», käy sielulliseksi, s. o. enemmän lähestyy sellaista 
tilaa, joka on hengen kaltainen. 

Toisin sanoen, elämä, sellaisena kuin sen näemme, il¬ 
mestyy siinä pisteessä, missä nuo kolme prinsiippiä yh¬ 
tyvät. Tai jos mieluummin tahtoo sanoa näin: Henki on 
tehnyt sielulliseksi voiman ja organiseerannut 
aineen pannakseen toisen vaikuttamaan toiseen ja antaak¬ 
seen olennolle elämän. 


* 


* 


Lopetan siinä tiedossa, etten ole tehnyt aivan hyödy¬ 
töntä työtä. Ainakin tiedän, ettei se ole ollut kaikille 
turhaa. 

Ihminen on erään lain toimeenpano. Hänen 
elämänsä on sarja tehtäviä, minun on tällä kertaa päät¬ 
tynyt. 

Elämä on meille annettu ikäänkuin kehyksenä, joka 
meidän tulee täyttää. Tämä kehys ympäröi isompaa tahi 
pienempää pintaa; me voimme, menetellen sen vapauden 
määrän mukaan, jonka Välttämättömyys suo Tahdol¬ 
lemme, jättää sen tyhjäksi tekojemme vähäpätöisyyden 
vuoksi. Voimme myös täyttää sen kauhistavalla, keh¬ 
nolla tai vain keskinkertaisella kuvalla, samoinkuin mei¬ 
dän on sallittu siihen panna hymyilevä maalaus tai mes¬ 
tariteos täynnä suloutta ja ihanuutta, jota tulevaiset su¬ 
kupolvet ihailevat, liittäen siihen nimemme pitkiksi ajoiksi, 

Tekijä tuntisi itsensä onnelliseksi, jos se taulun kolkka, 
minkä hän tällä työllään täyttää, kohoaisi hänen tarkoi¬ 
tuksensa tasalle. 

Lukija, heittäessään silmäyksensä viimeisille riveille 
näillä lehdillä, jotka kenties ovat tarjonneet hänelle jotakin 
huvittavaa, uskokoon, ettei minua kirjoittaessani ole joh¬ 
tanut mikään muu kuin hyödyttämisen halu. 

En tiedä, tokko ne esittämäni teoriat, jotka eivät suo¬ 
rastaan perustu tehtyihin kokeisiin, saavat vahvistuksen, 
mutta se ei paljoa merkitse! Kenties on niillä jokin suu¬ 
rempi tehtävä! 

Mitä minuun tulee ei se merkitse mitään. Lopetan 
näillä sanoilla jossa lausutut ajatukseni toivottavasti aina 
minua johtavat. 

Viisas, joka etsii totuutta totuuden itsensä 
tähden ja kaikkien hyväksi, katselee asioita kor¬ 
keammalta näkökannalta. Hän koettaa arvos¬ 
tella niitä niiden oikeiden suhteiden mukaan, 
ajan ja tilan äärettömyyteen verrattuina. 

Välinpitämättömästi hän katselee omien teo- 
riainsa häviötä, kun todistetaan, etteivät ne joh¬ 
taisi totuuden tielle, pahastumatta jättää hän 
paikkansa niille, jotka ovat häntä parempia. 

Punniten maineen arvoa sen hyvän mukaan 
mitä se jättää jälkeensä, hän ei työskentele tur¬ 
han kunnian vuoksi, sillä hän tietää varsin 
hyvin, että loistavinkin kunnia on määrätty 
häviämään, unohdettuna ja nimettömänä, aikojen 
valtameressä. 

Hän tuntee, hän tietää olevansa vain pieni so¬ 
lidaarinen soluke siinä suuressa yhteisessä per¬ 
soonallisuudessa, jonka ihmiskunta muodostaa- 
ja sen hyväksi hän taistelee, kärsii, jos vaadi¬ 
taan, palkinnosta välittämättä. 


SISÄLLYS: 


ENSIMÄINEN OSA. 


Suurmaailman, Makrokosmoksen; tutkielma. 


ENSIMÄINEN LUKU. 

Se tie, jota tutkimuksessa on seurattava. — Suurmaailman tutkimus. — 
Aikakautiset tulvat. — Veden ja jään siirtyminen toiselta kohdalta maapalloa 
toiselle. — »Vedenpaisumukset, — Vertailu eteläisen ja pohjoisen pallon¬ 
puoliskon välillä. — Maatuneiden merieläinten jätteitä vuorokerroksittain maa- 
eläinten kanssa. — Mitä on materia eli aine? — Atoomi ilman ulottuvai¬ 
suutta. — Energia eli voima. — Laki aineen pysyväisyydestä. — Atoomi on 
fluidumia. — Aineen läpäiseväisyys. — Molekyylien eli ainehiukkasten ihme- 
teltävästi vaikuttavat liikunnot. — Atoomipyörteitä. — Universum pyrkii eh¬ 
dottomaan lepoon. — Usean aikakautemme oppineen mukaan osottaa filo- 
soofmen analyysi kokemuksen tukemana, että aine on yhteenpuristettua voimaa 
muuttuvassa muodossa. — Ihmeellisintä kaikista kuvitelmista kutsumme todelli¬ 
suudeksi. 


TOINEN LUKU. 


Kaiken yleinen yhteys. — Vanhanajan viisasten tieto oli syvä ja laaja; 
nykyiset keksinnöt sen todistavat. — Syy niiksi he eivät sitä levittäneet. — 
Tarpeellista kohottaa ajatuksensa jokapäiväisyydestä, voidakseen paremmin 
käsittää olioita. — Mitä tekijä tarkoittaa nimityksellä zone lucide. — Kaikki 
verrannollista ja johtopäätökset siitä. — Laplace’n mielipide. — Voiman ai¬ 
neellistuminen. Maailmojen synty. Aurinkojen ja kiertotähden muodostu¬ 
minen. — Laplace’n käsitys asuttujen maailmojen moninaisuudesta. — Maail¬ 
mojen loppu. — Braman yö. — Mihin joutuu ihmisen tietoisuus keskellä 
maailman kaikkeuden raunioita? — Ihminen on solu korkeimmasta olennosta. — 
Niinsanottujen kiiutotähtien liikuntanopeus. 

TOINEN OSA. 


Pienoismaailman, M ik rokosmoksen tutkielma, 


ENSIMÄINEN LUKU. 

Lyhyt yleissilmäys niihin tietoihin itsestämme, joita fysiologia on sielu- 
tieteellisessä suhteessa tähän päivään saakka meille antanut. — Fyysillis- 
kemiallinen käsityskanta. — Animistinen, vitalistinen käsitys. — Uudenaikai¬ 
nen, materialistinen käsitys. — Claude Bernardin käsitys elollisesta aineesta. — 
Eri lääkärien ja oppineiden mielipiteitä. — Ovatko elämä ja järki ainoastaan 
ominaisuuksia aineessa? — Elimellinen, eläimellinen ja älyllinen elämä. — 
Hermovirtojen kulku. Hermoaallon nopeus. — Tautioppi on todistanut, ettei 
tahto eikä tietoisuus sijaitse yksinomaan yhdessä tahi toisessa aivon puolis¬ 
kossa. — Uusia mielipiteitä hermosolujen ominaisuuksista. — Eivätkö ajatukset 
ole pieniä hermosolujen vaikuttamia sähköpurkauksia? — Positiivisen tutki¬ 
mustavan tehtävä, 


TOINEN LUKU. 

Kokeellisen fysiologian vastainen tehtävä elon-essensiä, elollista eet¬ 
teriä, tutkittaessa. — Sielutieteilijä-fysioloogin tulee jatkaa sen tutkimista aina 
kuolemaa seuraavaan tilaan saakka. — Aine ja voima, kaksi erillään olevaa, 
perustavaa alkuainetta maailman avaruudessa. — jos universumissa on ole¬ 
massa ainoastaan ainetta ja voimaa, täytyy tietoisuuden sammua kuoleman, 
ruumiin viimeisen toiminnan, jälkeen. — Mutta löytyypä vielä kolmaskin perus¬ 
aine eli prinsiippi. — Materialististen samoin kuin spiritualististen oppisuun¬ 
tien korkea ikä. — Eräs kohta Volney’n »Raunioista.» — Panteismi. — Nir¬ 
vana. — Tyhjyys. — Syy siihen, etteivät Viisaustieteilijät pääse yksimielisiksi. 
— Kaikki erimielisyys, ainakin äärimmäisistä perusteista, on kerran katoava 
kokeellisen tieteen avulla. 


KOLMAS OSA. 

Tutkimus universumin ja ihmisen kolmannesta perusaineksesta. 


ENSIMÄINEN LUKU. 

Vertaileva tutkielma mikrokosmoksesta ja makrokosmoksesta. — Kaksi 
perusainesta kieltämättömästi molemmissa. — Ihmisruumiin aine samaa kuin 
meitä ympäröivä aine. — Kaikki olemme auringon pojanpoikia. — Ihmis¬ 
ruumiin voimat ovat lainaa universumin voimasta. — Ihminen on aineeltaan 
ja voimaltaan ikuinen. — Kolmannen aineksen etsiminen järkeispäätelmien 
kautta. — Itsessään ihminen löytää selityksen universumiin. — Maailmassa 

on olemassa älyä. — Äly. — Voima. — Aine. — Pääsemätön pulma. — Ma¬ 
terialistisia aatteita puolustavat todisteet”, jotka saadaan aivoaineen vikaantu¬ 
misesta. — Erityisiä todisteita. — Ainoastaan kokeellisten tutkimusten avulla 
voidaan päästä yksimielisyyteen. — Voisikohan löytyä aineellisia todisteita 
sielun olemassa olosta? 


TOINEN LUKU. 

jälkikatsaus. — Älyn olemassa olo joko ruumiillisessa verhossa tahi 
ilman sitä. — Äly riippumaton aineesta. — N. s. spiritistiset ilmiöt tukevat 
tätä mielipidettä — Paljo on vielä, jota emme tunne. — Tietoja ei saavuteta 
ilman vaivannäköä. — Ero sellaisen välillä, joka ajattelee, ja sellaisen, joka 
ei mitään mietiskele. — Tieteellisen tunnustuksen hetki. — Tämä koittaa ker¬ 
ran kaikelle, mikä on totta, — Aatteiden ja totuuksien Prokustes-vuode. — 
Se aika on ohi, jolloin ensin täytyi näyttää toteen sielullisten ilmiöiden ole¬ 
massa olo. — Lahjakkaita ja oppineita tutkijoita kyllä on; sentähden ei ole 
enää välttämätöntä koettaa etupäässä vakuuttaa niitä, jotka eivät tahdo nähdä 
päästäkseen vakaumukseen. 


KOLMAS LUKU. 

Ihmisen sikiäminen on mikroskoopilimen toiminta. — Se on yksinker¬ 
tainen, vaan suuri tapahtuma. — Otaksumat hengen ennakolta olemisesta 
ja olemattomuudesta ruumiseen nähden. — Oletus hengen ja ruumiin saman¬ 
aikaisesta muodostumisesta on väärä. — Voimaa voi yhtä vähän huomata kuin 
älyäkään, näkee vain niiden vaikutukset. — Miten saattaa todistaa hengen 
itsenäisyyden? — Edellyttämällä, että muuan tuntematon on tunnettu. — Osa 
hengen kykyjä on toimetonna niissä tehtävissä, jotka ovat älyä alhaisemmat? 
Hengen koneellinen vaikutus hermosoluihin. — Durand Gros’in polyzoismi. 
Tosiasioita sielun kyvystä vastaanottaa tietoja muutenkin kuin tavallisilla 
aistimilla. — Unia. 


NELJÄS LUKU. 

Yleinen tietämättömyys hypnotismista. — Jos osattaisiin käyttää hy¬ 
väksi tätä tilaa, saavutettaisiin sen avulla äärettömän tärkeitä tuloksia. — 
Mutta on hyvin vaarallista tehdä kokeita, kun nykyään ollaan kovin tietä¬ 
mättömiä niistä laeista, jotka ohjaavat ihmisessä olevia eri prinsiippejä. — 
Voima, joka virtaa ihmisruumiista tahdon vaikutuksesta ja toimii etäälläkin. — 
Kokeita ajatusten lukemisessa ja kaukonäkemisessä. — Hypnoosin eri tilat 
eli asteet. — Nämät tilat ovat vain asteettaista lähenemistä persoonallisuuden 
kaksintumiseen. — Teoria näkemisestä, kuulemisesta j. n. e. pitemmillä väli¬ 
matkoilla. — Phantasms of the living. — Yhtä huomattava kuin opetta- 
vakin esimerkki persoonallisuuden kaksistumisesta. 


VIIDES LUKU. 

Ilmiöllinen sielutiede. — Se on opettava ihmistä tuntemaan oikean 
luontonsa. — Mikä on medium, välittäjä? — Oppineen de Rochas’n mieli¬ 
pide eräistä» määrittelemättömistä» voimista. — Elollinen, eetterinen, astraa¬ 
linen, sielullinen voima. — Aineeseen kiinnitettyjä ja aineesta vapautuneita. — 

Joskus tavattavia elollisen voiman ilmiöitä. — Erilaisia aineesta vapautumisia. — 
Mediumisuuden tavallinen passivisuus. — Sen mielijohteet. — Ihmeittentekijät, 
arabialaisten kirjailijan kuvaamina 600 vuotta sitten. — Nykyajan ihmeniekat. 

— Erään ihmeittentekijän ylösnouseminen oltuaan haudattuna useita kuukausia. 

— »Ihmetöitä» on kaikissa uskonnoissa. — Mille kannalle on tässä suhteessa 
asetuttava? 


KUUDES LUKU. 

Tavattomia voimia, uusia kykyjä, joita ihminen voi saavuttaa. — Sen 
harjotuksen vaarat, johon ihmisen täytyy ryhtyä saavuttaakseen näitä kykyjä. 
Vaaroja, joita syntyy järjestelmättä tehdyistä spiritistisistä kokeista ja 
yleensä sielutieteellisistä tutkimuksista. — Alhaisemmat älyt anastavat mediu¬ 
mien sielullisen voiman. — Kauheita vaaroja pimeissä istunnoissa. — Todis¬ 
teita. — Eräs kokeilija melkein kuolettavasti haavotettu, toinen lievemmin. 
— Tekijän mieskohtaisia huomioita. — Neuvoja tämän johdosta. 

SEITSEMÄS LUKU. 

Mistä syystä en ole, päätettyäni ensimäiset tutkimukset, esittänyt mi¬ 
tään teoriaa, vaan pysynyt tosiseikkain pohjalla? — Kirje eräältä Journal des 
Debats’in toimittajalta. — Kolme istuntoa hra Eglington’in kanssa. — Aineel- 
listumisia. — jäljennöksiä ja valokuvia sielullisista muodoista. — Miksi eivät 
oppineet yleensä halua lausua mielipiteitään näistä ilmiöistä? — Keskustelu pro¬ 
fessori Vulpianin kanssa. — Todiste siihen, eitä ihmisen tietoisuus elää ruu¬ 
miin kuoltua, on löydetty. — Kuoleman mekanismi. — Siihen kuuluu kaksi 
jaksoa: l:ksi) älyllisen kuoleman tila; 2:ksi sielullisen kuoleman tila. — Ruu¬ 
miin solut ovat yksilöitä, jotka elävät meistä ja meissä, samaten kuin itsekin 
elämme makrokosmoksessa ja makrokosmoksesta. — Elävä solu sisältää sielul¬ 
lista voimaa, se on voimaa joka on kehityskulussa älyä kohti: se yhdistää, 
erottaa ja muistaa. — Tarttumuksen uusiintumattomuus on ilmaus solujen 
muistista. — Eräs ennen julkaisematon kohtaus n. s. todellista näköhäiriötä. — 
Kuolevan Hermeksen viimeiset sanat. 


NELJÄS OSA. 


Tulevaisuuden tieteen vaikutus uskontoon, filosofiaan, tieteisiin 
ja taiteisiin y. m, 

ENSIMÄINEN LUKU. 

Häiriöitä ja mullistuksia, joita tieteen uudet tulokset tulevat vaikutta¬ 
maan inhimillisen tiedon eri haaroihin. — Uskonnollisten käsityskantojen jär¬ 
kytyksiä. — Suuri Pan on kuollut! — Eläköön suuri Pan! — Uusi uskonto. 
— Uskontojen tai uskontotieteen kiertokulku. — Sekasortoa tieteissä, lääkintö- 
opissa. — Taide ja varsinkin kirjallisuus alkavat tuntea uuden tieteen vaiku¬ 
tuksia. — Taru kivistä. — Yhteenveto. — Viisaan menettelytapa. — Loppu. 











Paul Gibier (1851—1900) oli Ranskalaissyntyinen tiedemies. Hänet 
tunnettiin New Yorkin Pasteur instituutin johtajana sekä etevänä ja 
arvostettuna tiedemiehenä. Puhtaasti tieteellisten ansioiden lisäksi hän 
tuli tunnetuksi mm. tutkimuksistaan jotka käsittelivät tiedeyhteisölle 
lähes tuntematonta maailmaa; hypnoosia, spiritismiä, eetteriä jne. 

Avaruuksien ja henkimaailman salaisuudet on uskomaton pakkaus 
tietoa. Gibier on tutkinut asioita ennakkoluulottomasti yhdistäen hengen 
materiaan. Hän kertoo mm. uskomattomista hypnoosi-kokeista — 
joiden rinnalla nykyiset näyttämötaiteilijat kalpenevat — yhdistäen 
henkien manifestoitumisen ja muinaisen Intialaisen tiedon 1800-luvun 
lopun huipputieteeseen. Lopputuloksena voidaan todeta, että Gibier oh 
selkeänäköinen ja avarakatseinen tutkija joka oh reilusti aikaansa 
edellä. Jää vain arvailuksi mihin Gibierin tutkimukset olisivat johtaneet 
jollei hän olisi poistunut tästä maailmasta kesken uransa. 

Gibierin elämän päättyminen oh yhtä mystistä kuin hänen teoksiensa 
sisältö; hän uneksi yöllä putoavansa rattailta ja kuolevansa. Aamulla hän 
nauroi unta vaimolleen ja jäi myöhemmin samana päivänä karanneen 
hevosen alle. 

Teos on myös oiva katsaus 100 vuoden takaiseen tieteeseen, sen 
tapoihin, henkeen ja välineisiin, aikaan ennen elektronimikroskooppia, 
Einsteinin suhteellisuusteoriaa, atomipommia jne. 




